
Bunicilor mei, 
care m-au învățat că un lucru valoros 
nu poate fi obținut decât cu efort şi consecvență 


PREFAŢĂ 
Pledoarie pentru un stil de viață sănătos 


PREOCUPAREA MEA PERMANENTĂ pentru frumos se concentra 
asupra oricărui lucru din jur, mai puţin asupra persoanei mele. Faptul 
că născusem, iar ritmul de muncă de la atelier fusese ameţitor în ulti- 
mul an lăsaseră urme, mai ales în privinţa încrederii în mine însămi. 
L-am întâlnit însă pe Valentin, şi el este cel care în mod constant mă 
ghidează şi acum în ceea ce eu numesc „regăsirea de sine“. A reuşit 
ceea ce nimeni nu a putut înainte, deoarece sunt extrem de încăpă- 
țânată şi ies cu greu din zona mea de confort, iar sportul nu a fost 
niciodată o prioritate pentru mine, fiind orientată exclusiv către 
domeniile creative. Abordarea ştiinţifică, pasiunea lui pentru sport și 
pentru felul în care se poate modela o persoană printr-un program de 
exerciții de care niciodată nu se poate plictisi m-au convins şi mi-au 
schimbat stilul de viaţă. 


Este foarte uşor să cazi pradă dietelor înșelătoare, ce promit pierderi 
de greutate pe termen scurt, dar care nu fac altceva decât să provoace 
dezechilibre majore, fizice şi psihice. Este greu să accepți că orice pro- 
iect trebuie gândit pe termen lung, iar obiectivele propuse trebuie să 
fie realiste. Limitele, totuşi, sunt făcute doar pentru a fi depăşite, iar 
Valentin este alături de tine pentru a te sprijini când simţi că pierzi 
controlul asupra celui mai preţios bun al tău, exceptând sufletul: sănă- 
tatea propriului corp. 


Îi mulțumesc lui Valentin că a devenit mai mult decât un antrenor 
excelent de fitness — un adevărat consultant de stil de viață. 


MARIA LUCIA HOHAN 


INTRODUCERE 
Cine sunt cititorii mei 


ÎN TOŢI ANII DE EXPERIENŢĂ pe care i-am acumulat, aproape în 
toate cazurile, prima etapă de lucru cu un nou elev a constat în 
demontarea miturilor şi reorientarea aşteptărilor lui pe o cale ceva 
mai echilibrată şi mai rezonabilă, şi nu una de tipul „vreau să slăbesc 
10 kilograme în 10 zile“. 


Mi-am petrecut primii 10 ani ai carierei exclusiv în sala de sport, 
lucrând personal cu o sumedenie de persoane care doreau să îşi 
remodeleze corpul. În urmă cu doar câţiva ani, am decis că experienţa 
pe care am acumulat-o ar putea fi utilă unui număr mult mai mare 
de persoane, așa încât mi-am creat un blog şi am început să fiu mai 
activ în mediul online. 


Încă din prima mea săptămână de prezenţă online, întrebarea care 
mi-a fost adresată cel mai des a fost care este „rețeta“ mea pentru un 
proces de slăbire sănătos, dar şi ce părere am despre o dietă sau alta. 
Aşadar, povestea de la sală se repeta şi cu persoanele cu care interac- 
ţionam online. 


Momentul în care am înţeles că dietele moderne şi complet dezechili- 
brate sunt un fenomen chiar mai amplu şi mai agresiv decât mi-am 
imaginat inițial şi că acelora care se gândesc să își supună corpul supli- 
ciilor dietei cu supă de varză, dietei disociate, dietei Dukan ş.a.m.d. 
le-ar fi extrem de folositor să ştie concluziile la care am ajuns după mai 

bine de un deceniu petrecut lucrând direct cu persoane asemenea lor 
_ a reprezentat un punct de cotitură pentru mine. 


Astfel am scris Stil de viaţă, nu dietă! dorind să ofer persoanelor care 
nu au cunoștințe de nutriţie, dar care îşi doresc să slăbească, o busolă 
care să le ajute să se orienteze prin avalanșa de diete promovate de 
mass-media şi să obţină corpul pe care și-l doresc, fără ca sănătatea 
şi capacitatea de a se bucura de viaţă să le fie afectate, ci dimpotrivă, 
să crească. | 


l Să fim sănătoşi! 


VALENTIN VASILE 


CAPITOLUL 1 


Motivația te ajută să începi, 
puterea obiceiurilor te ajută să continui 


ACEASTĂ CARTE NU ESTE DESPRE MINE, ci despre tine. Eşti 
cumva una dintre acele persoane care acordă în primul rând impor- 
tanță nu sănătăţii, ci ascensiunii profesionale şi financiare? De ani de 
zile mănânci doar atunci când ai timp şi ce găseşti la îndemână? În 
anii de studenţie obişnuiai să pierzi nopţile învățând pe brânci pentru 
examene şi mâncai dulciuri ca să poţi rezista până a doua zi dimineață 
la examen? Din prima zi ca angajat ai luptat 24 de ore pe zi pentru pro- 
movare, confirmare şi recunoaștere profesională? Nu de puţine ori 
ţi s-a întâmplat să îţi împingi limitele fizice şi psihice la maxim, ore, 
zile şi chiar săptămâni întregi, doar cu scurte pauze de odihnă? Atunci 
această carte este scrisă pentru tine. Nu te judec pentru alegerile tale, 
dimpotrivă, îţi dau dreptate, şi eu am fost ca tine şi am trecut prin 
toate acestea. 


Nu suntem obișnuiți să asociem alimentele sănătoase cu cele gus- 
toase, iar primul instinct este să alegem de pe raft mâncărurile care 
ne satisfac plăcerea gustului şi nu pe cele care ne hrănesc corpul. 


Din această cauză, cei mai mulți dintre noi intră într-un cerc vicios. 


Credem că un salariu care ne permite să ne plătim facturile şi ratele 
înseamnă mai multă libertate, când de fapt lucrurile stau exact pe dos. 
Pentru salariul care ne este virat la sfârşitul lunii, o mașină de serviciu 

şi câteva zile de concediu pe an, aproape că renunțăm complet la noi 
înşine. Nu ne mai îngrijim nici de felul în care arătăm, nici de cum ne 
simţim cu noi înșine şi cu ceilalți. În final, după ani de strădanii, atin- 
gem un nivel profesional la care în studenție doar aspiram. Şi atunci 
avem o clipă liberă şi dăm ochii în oglindă de propria imagine. Aceeaşi 
persoană, zeci de mese de la fast-food şi patiserii la ore târzii. Sănătate 
în minus, multe kilograme în plus. 


Şi totuşi ce s-a întâmplat? Teoria o ştim cu toţii, dar puţini o aplicăm. 
Oare care e deznodământul acestui scenariu? 


Chiar zilele trecute aveam programată o întâlnire cu o persoană cu care 
lucrez de câţiva ani. M-a sunat să contramandeze şedinţa respectivă 
plus toate şedinţele pe care le aveam stabilite în acea săptămână, moti- 
vând că are multă treabă la birou şi nu are cine să o înlocuiască sau să 
o ajute. Am sfătuit-o să se hrănească bine, având în vedere că îşi împin- 
gea departe limitele fizice rămânând la birou 12 sau chiar 14 ore pe zi. 


O săptămână mai târziu mă sună din nou să îmi spună că se simte 
slăbită şi iar nu poate ajunge la antrenament. Am sfătuit-o să își ia 
două zile libere de la serviciu pentru a se reface. A doua zi am vorbit 
din nou, mi-a spus că a mers la birou şi că după două ore colegii au 
chemat salvarea. A stat la spital o oră, după care s-a simţit mai bine şi 
s-a întors la lucru. După alte 3 ore de muncă a avut o nouă cădere. 


A doua zi a demisionat şi m-a sunat să îmi spună că va veni zilnic la 
antrenament, se va hrăni cum trebuie şi îşi va găsi un nou job care să 
îi permită să se îngrijească şi să îşi ia în serios nevoile. 

Poate că a venit momentul să te întrebi când vei fi tu prioritatea 


numărul unu a vieții tale, și dacă răspunsul este „nu acum‘ 
asigură-te că merită sacrificiul. 


În cei aproape 15 ani de când lucrez în industria de wellness, nu am 
cunoscut nici măcar o singură persoană care în final să spună că 
a meritat să se pună pe sine pe locul doi. 

Şi acum să îți spun povestea mea. Acum 20 de ani am hotărât să îmi 
construiesc corpul prin sport şi am făcut-o. După 5 ani mi-am dat 
seama că îmi place şi că îmi doresc să îi ajut şi pe cei din jurul meu să 
facă același lucru. Nu a trecut mult timp până să înțeleg că atingerea 
obiectivelor pe care ţi le propui în sala de fitness depinde în mare 
parte de ce pui în farfurie. Aşa am început să citesc tot ce mi-a picat în 
mână despre nutriţie, iar apoi m-am şi certificat ca specialist nutriționist. 


Jobul meu de zi cu zi este să îi ajut pe ceilalți să îşi modeleze corpul 
prin sport şi nutriţie. Însă acest capitol nu este nici despre fitness, nici 
despre alimentaţia corectă. Pentru că primul pas în remodelarea cor- 
porală nu ţine de niciuna dintre acestea. 


Primul pas este să iei decizia că felul în care arăţi, felul în care te simți 
când îţi priveşti corpul în oglindă şi sănătatea ta sunt importante pentru 
tine. Al doilea pas este să înţelegi că felul în care arăţi acum este suma 
obiceiurilor tale şi că felul în care vei arăta în viitor depinde doar de 
tine. În procesul de remodelare corporală mingea este la tine şi trebuie 
doar să o arunci la coş. 


Acestea sunt cele două etape decisive care pot face din tine o persoană 
fericită de felul în care arată sau dimpotrivă, o.persoană descurajată 
că nu a reuşit să aibă corpul pe care şi-l doreşte. 


Peste 90% din persoanele pe care le cunosc, care nu au reuşit să slă- 
bească atât cât şi-ar fi dorit, să se tonifieze sau să îşi construiască 
muşchii aşa cum şi-au propus, au sărit una dintre aceste etape sau chiar 
pe ambele. l 


Nu este zi în care să nu aud „Vali, am venit la tine ca să mă faci cu 
x kilograme mai slab(ă). Însă vreau să ştii că nu pot renunţa la dulciuri, 
am un program foarte încărcat, așadar nu îmi pot găti şi nu voi putea 
veni mai des de două ori pe săptămână la antrenament“ sau „Vali, ştiu 
că nu am respectat alimentaţia de săptămâna aceasta, însă nu a fost 
vina mea! Am mers la o zi de naştere, după care soțul meu a adus pră- 
jituri acasă, iar din cauza şefului meu nu mi-am putut lua mesele la 

. 
timp“ sau „Ştiu că am câteva kilograme în plus, însă eu nu mănânc 
deloc mult! De vină este moştenirea genetică. Provin dintr-o familie 
de oameni solizi, iar una dintre replicile cele mai întâlnite la oamenii 
cu mai mult de 20 de kilograme în plus este „Am o tulburare hormo- 
nală care mă face să mă îngraş!“ 


Nu există niciun motiv pentru care să te simți vizat în vreun fel dacă 
te regăseşti în remarcile anterioare. Dimpotrivă. Singurul start bun 
al procesului de remodelare corporală este să ai o conversaţie onestă 
cu tine. Nu cu partenerul de viață, nu cu cei a căror privire te face să 
te simţi inconfortabil în propriul corp, nu cu părinții şi prietenii tăi, 
ci doar cu tine. i 


Să îți povestesc câteva lucruri despre mine. Nici eu nu provin dintr-o 
familie de oameni supli, chiar dimpotrivă: dacă nu aş face eforturi sau 
mai exact dacă aş cădea în delăsare, aş putea să „moștenesc“ câteva 
(zeci de) kilograme în plus. 


Pe lângă asta, chiar dacă nu am fost niciodată supraponderal, în ado- 
lescenţă ori de câte ori mă priveam în oglindă simțeam frustrare și 
umilință. Nu arătam deloc așa cum mi-aş fi dorit. Eram mai scund şi 
mai slab decât cei mai mulți dintre colegii mei. La cursurile de înot pe 
care le-am făcut încă de la 15 ani, toţi colegii mei erau mult mai înalți, 
prin urmare aveau braţele mai lungi şi mereu mi-o luau înainte. 


Primul lucru pe care trebuie să îl reţii este că kilogramele de grăsime 
care sunt acum aşezate pe şoldurile şi coapsele tale, pe braţele şi pe 
abdomenul tău nu sunt un soi de boală incurabilă! Cele mai multe 
persoane se comportă ca şi cum depozitele de grăsime sunt o pro- 
blemă de sănătate pentru care încă nu s-a găsit leacul. Ei bine, nu-i 
aşa! Nu spun că drumul nu va fi lung şi anevoios, nu spun că va fi uşor, 
dar spun că soluţia e la îndemâna ta şi nu necesită un buget mare. 
Singura investiţie pe care trebuie să o faci pentru a-ți construi corpul 
pe care ţi-l doreşti sunt determinarea, consecvenţa şi câteva ore din 
timpul tău liber dintr-o săptămână. Atât! 

Soluţia care va topi kilogramele de grăsime nu este o pilulă magică 
sau vreo dietă extremă, ci să te accepti şi să îți iubeşti corpul, astfel 
încât să mănânci şi să faci sport, nu pentru a-l chinui sau a-l împo- 
văra cu reziduuri alimentare, ci pentru a-l hrăni şi a-i aduce un 
plus de sănătate. 


Alimentele şi sportul nu sunt instrumente de tortură, ci instrumente 
care te pot ajuta să fii mai echilibrat, mai mulțumit de tine însuţi, mai 
sănătos, mai energic şi mai performant în toate activitățile tale zilnice. 


Kilogramele de grăsime sunt doar o urmare firească a obiceiurilor tale 
zilnice. Odată ce vei identifica obiceiurile greşite, le vei elimina şi le 
vei înlocui cu altele corecte, corpul tău îşi va regla singur greutatea. 


Poate nu ţi-a mai spus nimeni asta până acum, însă niciun copil nu se 
naşte cu destinul de a deveni un adult obez, nemulțumit de felul în 
care arată, lipsit de energie şi de sănătate. Genetica oferă fiecăruia 
dintre noi posibilitatea de a fi suplu sau gras, de a avea un corp atletic 
sau unul împovărat de kilogramele de grăsime. Devenim pe parcurs 
mai lipsiţi de energie, mai posomorâţi, mai împovăraţi de kilogramele 
de grăsime din cauza obiceiurilor noastre zilnice! 


Ori de câte ori un fel de mâncare te face să te simţi vinovat sau frustrat, 
balonat sau constipat, nu încerca să amorţeşti aceste senzaţii cu pastile. 
Orice simptom pe care îl ai imediat după masă este un semnal pe care 
corpul ţi-l transmite pentru a-ţi spune dacă alimentele pe care i le-ai 
dat îl hrănesc şi îl ajută să funcționeze optim sau, dimpotrivă, îl încarcă 
cu depozite de grăsime şi îl obligă să le acumuleze. 


Singurul motiv pentru care numărul de persoane cu probleme de 
greutate este în creştere în fiecare zi este că am uitat să ne „ascultăm“ 
corpul. Dacă îi dai ocazia, acesta îţi va spune ce e bine şi ce nu e bine 
să pui în farfurie. Corpul uman este un mecanism extrem de complex, 
programat să supraviețuiască, iar dacă primeşte hrană de calitate va 
deveni de la sine suplu și sănătos. 

Nu cred în tiparele prestabilite ale societății pentru a defini ce este 
frumusețea fizică. Consider că frumoasă este o persoană care are un 
stil de viață sănătos şi echilibrat. Alimentația curată, suficient de diver- 
sificată ca să poată oferi corpului tău toți nutrienții de care are nevoie, 
şi sportul adoptat ca parte a stilului de viață, te vor duce negreşit către 
cea mai frumoasă formă posibilă a corpului tău. 


Kilogramele de grăsime nu ar trebui privite în primul rând ca o pro- 
blemă estetică, ci ca o problemă de sănătate. Un om merită la fel de 
multă apreciere, respect şi prețuire, indiferent de kilogramele pe care 
le are. Şi dacă este convins de acest lucru, exact aşa va fi tratat. 


În schimb, fiecare kilogram de grăsime în plus peste greutatea optimă 
a corpului tău îţi şubrezeşte sănătatea. Ultimele studii arată că un sur- 
plus de doar un kilogram de grăsime îți poate scurta viaţa cu un tri- 
mestru şi de asemenea, că pentru fiecare kilogram de grăsime, asupra 
inimii este pusă presiunea de a iriga 22 km de capilare nou create. 


Câteva dintre efectele excesului ponderal asupra sănătății sunt: țesutul 
gras produce hormoni cancerigeni; sunt distruse articulațiile din 
cauza presiunii kilogramelor nou acumulate; creşte riscul de a dez- 
volta o boală cardiacă sau degenerativă; surplusul de grăsime cauzează 
cel mai adesea un deficit de vitamina D — astfel, densitatea structurii 
osoase şi tonusul muscular scad; acizii grași saturați nu mai intră în 
muşchi pentru a fi arşi, ci se depun pe vasele de sânge, de aici rezultă 
creşterea nivelului de colesterol şi în consecință pot apărea probleme 
de circulaţie. Obezitatea creşte statusul pro-inflamator; obezitatea 
predispune la diabet zaharat de tip 2 (80% din diabeticii de tip 2 sunt 
obezi); creşte simţitor riscul de accident vascular cerebral sau infarct 
miocardic; persoanelor cu mai mult de 20 de kilograme în plus le 
poate fi afectată grav respiraţia, din cauză că diafragma este împinsă 
în sus de grăsimea abdominală. 


Dacă problema estetică a surplusului de grăsime are o soluţie simplă, 
pe care o voi prezenta în următoarele capitole ale cărții, problemele de 

sănătate care pot fi provocate de kilogramele în plus necesită atenţie 
imediată. Oricât de desuet ar suna, sănătatea chiar este mai impor- 
tantă şi mai presus de toate. 


Şi mie îmi place să mănânc! În fond poate fi o formă de distracție. Îi 
imaginezi că poate exista un om care să nu simtă niciun pic de plăcere 
în timp ce savurează o prăjitură? Nu, nu se poate, doar că... 


Am ales să fiu eu acela care controlează ce mănâncă, în loc să fiu 
controlat de o farfurie cu mâncare. 


Oameni buni, dacă până acum nu era clar că de fiecare dată când 
mâncaţi prăjituri, cartofi prăjiţi, hamburgeri, prăjeli, faceţi o alegere, 
de acum este! Cu fiecare înghiţitură din astfel de alimente care pentru 
corpul tău nu sunt decât reziduuri, alegi să devii mai puţin sănătos şi 
să cântăreşti mai mult. 


Dacă în acest moment îți spui că kilogramele tale de grăsime sunt 
urmarea moştenirii tale genetice sau a vreunei dereglări hormonale, 
lasă-mă să îți spun două lucruri. 


Moștenirea genetică nu te condamnă la un surplus de grăsime, ci doar 
te predispune la a depune mai ușor grăsimea. Eu sunt unul dintre cei 
pe care moștenirea genetică nu îi ajută. O viață sedentară şi o alimen- 
taţie haotică m-ar face cu uşurinţă supraponderal. 


lar în ce priveşte dereglările hormonale care te pot pricopsi cu un 
metabolism mai leneș, află că doar 2% din populaţie suferă de o aseme- 
nea afecțiune. Un articol medical pe care l-am citit de curând menţiona 
că dereglările hormonale sunt, în 90% din cazuri, efectul suprapon- 
derabilității, şi nu cauza! Şi chiar dacă tu eşti însăşi excepţia care dez- 
voltă o dereglare hormonală din alte cauze, ca şi în cazul moştenirii 
genetice, nu te vei îngrăşa cu aer! Acea dereglare hormonală te va 
îngrășa doar dacă nu îţi vei alege corect alimentele şi vei face abuzuri. 


Revenind la plăcerea de a mânca, este dovedit ştiinţific că aceeaşi 
cantitate de dopamină (o substanţă care transmite informaţia între 

neuronii creierului responsabilă cu starea de bine) pe care o secretă 
creierul atunci când consumi spre exemplu o prăjitură, este secretată 
şi când faci sport. Mai simplu, te poţi simţi la fel de bine plimbându-te 
în parc sau mergând la o oră de aerobic ca şi atunci când mănânci cu 
poftă o felie de tort. Ştiu că nu mă crezi pe cuvânt, şi tocmai de aceea 
te provoc să testezi ce îți spun. 


Uneori plăcerea de a face sport vine în timp, însă te pot asigura că încă 
de la prima şedinţă te vei simţi mulțumit de tine, în locul senzaţiei de 
vinovăţie pe care o resimţi de multe ori după ce mănânci alimentele 
nepotrivite. Până la urmă, și pofta de a mânca dulciuri, şi plăcerea pe 
care o resimţi sunt tot rezultate ale unui exercițiu. Cei mai mulți dintre 
noi am fost răsplătiți, de fiecare dată când făceam ceva bine, cu multă 
bunăvoință de mamele noastre, constând adesea într-o plăcintă abu- 
rindă, o felie generoasă de tort sau o bucată serioasă de tartă cu vişine. 

Aşadar, mai toți am fost învățați să asociem aprecierea şi chiar dra- 

gostea necondiționată a mamei cu mâncarea. 


Senzaţia de foame intervine, în mod autentic, atunci când stomacul 
este gol şi se contractă, iar în intestinul subțire nu mai există nutrienți. 


Corpul uman are mecanisme extrem de complexe de autoreglare 
a apetitului, iar dacă am lua masa doar atunci când am simți 


în mod autentic senzaţia de foame, cu siguranță rata obezității 
ar scădea considerabil. 


Astăzi însă oamenii mănâncă mai degrabă pentru a-şi satisface pofta, 
iar această nevoie este cu atât mai puternică, cu cât reprezintă un 
mecanism arhaic de supravieţuire. | 


În mod sigur nu putem schimba vremurile în care trăim, decât pe 
bucățele. Ce ne rămâne de făcut este să ne adaptăm. Odată ce ai con- 
ştientizat că stilul tău de viaţă este mult prea stresant pentru a renunța 
la o asemenea plăcere care te ajută să îți descarci preaplinul de ten- 
siune, nu renunța la ea, ci înlocuieşte-o. 

Singurul criteriu este ca noua activitate să îţi ofere la fel de multă 
plăcere. Cu siguranţă vei avea nevoie de exerciţiu, iar la început noua 
îndeletnicire nu îţi va da satisfacţii la fel de mari ca prăjiturile apeti- 
sante din vitrina cofetăriei. Însă ai răbdare, în fond şi pentru plăcerea 
de a mânca ai exersat, chiar ani de zile. Iar dacă nu îţi vine în minte 
nicio pasiune căreia să i te dedici, fă-ți un abonament la sala de fitness. 
Vei fi uimit cât de plin de energie te vei simţi pe parcursul zilei dacă 
înainte de birou vei înota câteva ture de bazin sau vei face câteva serii 
de exerciţii funcționale. 


Învață să faci diferenţa între foamea autentică şi cea emoțională. 


Nu te năpusti la frigider de fiecare dată când simți acest impuls. Bea 
un pahar mare de apă, acordă-ţi 10 minute în care să îţi ocupi timpul 
cu o altă activitate care să îţi ia gândul de la mâncare, iar după acest 
timp vezi dacă încă mai simţi senzaţia de foame. Dacă nu, înseamnă 
că a fost doar un impuls emoţional de a mânca şi nu unul organic, iar 
dacă senzaţia de foame s-a acutizat înseamnă că organismul tău are 
într-adevăr nevoie de o nouă porție de nutrienți. 


Marea diferenţă între foamea emoțională şi cea organică este că prima 
apare dintr-odată cu o intensitate mare, în timp ce foamea organică 
apare şi se acutizează treptat. 


Multă lume ştie că cea mai mare provocare nu este să slăbeşti, ci să îţi 
menţii greutatea. La fel stau lucrurile şi în cazul îngrășatului. Dacă 
pentru a pune câteva kilograme în plus sunt suficiente câteva săptă- 
mâni de excese culinare, cum ar fi perioada sărbătorilor de iarnă, ca să 
menţii kilogramele de grăsime e nevoie de un aport caloric mare în 
fiecare zi. Un bărbat supraponderal care cântărește 150 de kilograme 
trebuie să consume zilnic, pentru a-şi menţine greutatea, aproximativ 
4 500 kcal, asta însemnând 3 meniuri mari de la fast-food sau chiar 
şi câteva kilograme de alte alimente, precum fructele. 


Vă pot spune onest că eforturile financiare, cât şi de timp sau de efort 
fizic, pe care trebuie să le depui pentru a avea un corp suplu şi sănătos 


| 
i 


20 STIL DE VIAŢĂ, NU DIETĂ! 


sunt mult mai mici decât cele necesare pentru a menţine o greutate 
atât de mare. Îmi pot doar imagina de ce buget este nevoie pentru 
a cumpăra atât de multă mâncare. 


Dacă ai impresia că nu mănânci mai nimic şi totuși creşti în greutate, 
sfatul meu este să scrii pe o hârtie tot ce mănânci şi bei, inclusiv ora 
la care iei fiecare masă și cantitățile. Vei fi uimit să vezi că de fapt 
mănânci mult mai mult decât ai fi crezut vreodată! Scăderea şi creşte- 
rea în greutate sunt fenomene perfect explicabile prin cantitatea şi cali- 
tatea alimentelor pe care le consumă o persoană, atât! 


Fără excepţie, în interiorul fiecăruia există o persoană cu un corp 
suplu, fără grăsime. Inclusiv în interiorul tău. 


Te provoc ca de astăzi să renunțţi la făinoase şi la dulciuri, la prăjeli, 
sosuri şi mâncăruri excesiv de grase. Alcătuieşte-ți meniul din legume 
şi fructe proaspete, carne, peşte şi lactate slabe, oleaginoase, şi nu lăsa 
să treacă nicio zi fără să faci 30 de minute de mișcare, iar eu te asigur 
că, atunci când te vei privi în oglindă peste 3 sau 6 luni, vei da cu ochii 
de o persoană nouă. O persoană care freamătă de sănătate, suplă şi 
încrezătoare în sine. 


Dacă până aici am vorbit doar despre cum ceea ce mănânci îţi influen- 
țează sănătatea fizică, e de precizat că şi între sănătatea emoțională şi 
felul în care mănânci este o legătură strânsă. 


Starea emoţională a cuiva poate influenţa ce şi cât mănâncă, iar 
alimentele consumate pot influenţa starea emoțională a persoanei. 


Alegerile alimentare sănătoase vin de cele mai multe ori la pachet cu 
o stimă de sine crescută, în timp ce o alimentaţie haotică, bogată în 
junk-food, dulciuri, sucuri carbogazoase şi prăjeli aduce mai degrabă 
cu sine sentimente de vinovăţie, episoade depresive ori anxietate. În 
ambele cazuri vei crea un cerc: virtuos sau vicios. Senzaţia de bine şi 
de mândrie față de propria persoană pe care o simți după ce faci ale- 
geri nutriționale sănătoase te va face ca și următoarea dată să faci alegeri 

la fel de bune. Iar în cea de-a doua situaţie, de cele mai multe ori sen- 
timentele de vină şi depresia cresc şansele mâncatului compulsiv de 
alimente nesănătoase. 


Primul cerc, cel virtuos, îţi va construi în timp un corp frumos şi 
sănătos, pe când cercul vicios al mâncatului pe fond emoțional sau 
compulsiv te va împovăra pe zi ce trece cu kilograme de grăsime. 


Remodelarea corporală este o provocare personală, niciodată în raport 
cu ceilalți. Indiferent că „ceilalți“ se traduce pentru tine prin parte- 
nerul de viață, familia, grupul de prieteni sau trecătorii de pe stradă. 
Relaţiile emoţionale sănătoase se exprimă prin sentimente profunde 
care nu sunt influențate de modificări ale felului în care arăţi. Nu tre- 
buie să pornești pe drumul remodelării corporale în răspăr cu lumea 
sau dorindu-ţi să arăţi ca ceilalți. Dorinţa care trebuie să stea la baza 
acestui proces este felul în care te simţi tu cu tine, iar pe termen lung 
conservarea stării de sănătate şi prevenirea îmbolnăvirii. 


Alţi factori care influenţează creşterea obezității sunt: adoptarea 
dietelor drastice, mărimea porțiilor servite în locuri publice, promo- 
varea puternică a mâncărurilor bogate în zahăr sau grăsimi, dis- 
tragerea atenţiei în timpul mesei (de exemplu, mâncatul la film), 
obiceiurile de familie şi stima de sine scăzută. O persoană care se 
supune la diete drastice sau înfometare are şanse mai mari ca în viitor 
să mănânce compulsiv şi să ia în greutate. De asemeni, o sumedenie 
de studii au demonstrat că distragerea atenției în timpul mesei prin 
privitul la televizor face persoana să consume o cantitate mult mai 
mare de mâncare decât în mod normal şi să aleagă alimente de o cali- 
tate mult mai scăzută decât ar fi ales în mod normal. Mărimea por- 
ţiilor de mâncare afectează în mod direct greutatea persoanei. 
Persoanele care mănâncă puţin şi des au tendinţa de a fi mai suple 
decât persoanele care consumă cantități mari de mâncare, indiferent 
de alimentele pe care le-au ales. 

Înainte de a trece mai departe, la următoarele capitole, gândeşte-te 
câteva clipe la motivul pentru care te-ai hotărât să îți remodelezi 
corpul şi la cât de sus se situează el în clasamentul priorităţilor tale. 
Decizia de a slăbi trebuie să vină tocmai din acceptarea şi prețuirea 
propriului corp, din dorinţa de a te împlini și a fi mai mulțumit cu 

„tine. Reţeta pe care ţi-o propun are un rezultat sigur dacă vei adăuga şi 
tu câteva ingrediente indispensabile. 


Cartea de faţă îți oferă toate informaţiile de care ai nevoie pentru 
a avea un corp suplu, fără grăsime, un tonus fizic şi emoțional mai bun. 


Singurele ingrediente pe care trebuie să le adaugi sunt determinarea, 
consecvenţa, disciplina şi conştiinţa faptului că de alegerile tale 
zilnice depind rezultatele viitoare. 


Sunt persoane care au pornit pe acest drum cu zeci de kilograme în 
plus, iar în câţiva ani aveau o carieră de sportivi sau câştigau còn- 
cursuri de frumuseţe, la care în trecut n-ar fi îndrăznit măcar să 
viseze. Se poate! Şi tu poţi! Trebuie doar să îți dorești suficient. 


CAPITOLUL 2 
De ce spun NU dietelor 


ÎN CEI 13 ANI DE ACTIVITATE am consiliat peste 2 500 de persoane 
în efortul lor de a-şi remodela corpul. Aproape fiecare persoană 
a ajuns la mine după ce a încercat să slăbească de cel puţin 3-4 ori, 
ținând o dietă sau alta. 


Ei bine, după ce am ascultat mii de poveşti ale unor oameni care au 
încercat să slăbească şi să revină la forma lor de altădată ţinând diete, 
am ajuns la o concluzie definitivă. 


Orice plan de alimentaţie care include în denumire cuvântul „dietă“ 
nu poate decât să îți aducă o sănătate mai precară, un metabolism 
mai leneş, să îți degradeze aspectul fizic și să îţi erodeze voința prin 
cercul vicios dietă — slăbire bruscă — efect yo-yo — dietă. 


Pentru mine este surprinzător că cele mai multe persoane aleg să 
urmeze diete drastice, supunându-se unor riscuri mari pentru sănă- 
tate, în loc să îşi reeduce apetitul şi să îşi schimbe pe alocuri stilul de 
viață. Diferenţa o face faptul că în al doilea caz slăbirea nu afectează 
sănătatea, dimpotrivă, o îmbunătăţeşte, nu te pricopseşte cu un meta- 
bolism leneș, ci te ajută să îți construieşti un metabolism la fel de acce- 
lerat ca al adolescenților. De asemenea, schimbarea stilului de viață 
nu te vlăguieşte de energie scăzându-ţi tonusul psihic, cum se în- 
tâmplă în cazul dietelor. 

În final, e vorba de corpul tău, de viaţa ta, de alegerile tale. Dacă în 
continuare decizi să urmezi o dietă sau alta, eu nu pot decât să îţi res- | 
pect decizia. lar dacă eşti deja tentat să ţii o anume dietă, nu vei citi 
această carte până la final pentru că nu eşti suficient de interesat de 
alternativa pe care ţi-o ofer. Însă pariul pe care îl fac cu tine este acesta: 
citeşte doar acest subcapitol de câteva pagini, şi dacă la final vei mai fi | 
la fel de convins că alegerea de a ține o dietă este corectă, te anunț că | 


eşti prima persoană care ar fi putut să opteze pentru alternativa mea, 
dar a ales totuși să țină o dietă. 


Ce sunt dietele? 


Dietele sunt planuri de alimentație menite să creeze un deficit caloric 
mare (între 700-1 000 kcal pe zi sau chiar mai mult). În cele mai multe 
dintre diete, deficitul este creat prin consumarea unui singur aliment 
pe zi sau a unei singure grupe de alimente (de exemplu, dieta diso- 
ciată, dieta cu supă de varză), luarea întregului aport caloric dintr-o 
singură grupă de alimente (ca în cazul dietei Dukan, în prima fază) | 
sau din două grupe de alimente (de exemplu dieta ketogenică — pro- 
teine și grăsimi), existând chiar şi diete extreme în care pentru mai 
mult de o săptămână se consumă doar apă, limonadă, sirop de arțar etc. 


Ce este deficitul caloric? 


Deficitul caloric este raportul negativ dintre caloriile ingerate şi calo- 
riile convertite în energie pe parcursul unei zile. Slăbirea sănătoasă se 
realizează creând un deficit caloric de maxim 500 kcal pe zi. Din expe- | 
riența mea, cea mai eficientă, sănătoasă şi totodată estetică metodă de 
a slăbi presupune ca din alimentele pe care le consumi într-o zi să iei 
exact caloriile de care are nevoie corpul tău şi să creezi deficit caloric 
prin efortul fizic pe care îl depui într-o şedinţă de antrenament. 


Cu un deficit caloric moderat şi o alimentaţie cât mai diversificată pe | 
tot parcursul procesului de slăbire, se poate scădea în greutate sănătos | 
şi estetic. 


O < 

Pe de altă parte, crearea unui deficit caloric mare pe perioade lungi de 
timp, prin diete și înfometare, poate afecta fertilitatea (atât în cazul 
femeilor, cât şi al bărbaţilor), capacitatea de a gândi, memoria şi gân- 
direa creativă, poate încetini metabolismul şi funcția de regenerare şi 
reparare a țesuturilor. Dar să vedem mai în detaliu ce se întâmplă 
atunci când slăbirea are loc prin diete şi înfometare. 


Fertilitatea 


Atât dietele şi înfometarea, cât şi mâncatul în exces duc la dereglări 
ale funcţiei de reproducere, iar în cazurile grave, chiar la sterilitate. 
În perioadele de restricţie calorică masivă, secreția de testosteron 
(în cazul bărbaţilor) şi de estrogen (în cazul femeilor) este diminuată 
major. Aceasta duce la scăderea drastică a libidoului în cazul ambelor 
sexe, la amenoree (lipsa menstruației) în cazul femeilor şi impotență 
în cazul bărbaţilor. Atunci când organismul trece printr-o perioadă de 
înfometare, cum se întâmplă în cazul fiecărei diete, el alege să inves- 
tească energie (tradusă în calorii) doar în funcţiile necesare supravie- 
ţuirii, iar funcţia de reproducere nu este una dintre ele. 


Simptome asemănătoare există şi în cazul persoanelor care au un 
aport caloric cu mult peste necesităţilor lor. Celulele adipoase nu 
depozitează doar grăsime, ci, odată activate, ele funcționează ca ade- 
vărate fabrici pentru secreția de hormoni. Hormonii secretaţi de celu- 
lele adipoase interacționează cu funcționarea hormonală normală, 
putând cauza probleme de fertilitate. 


Capacitatea de a gândi, memoria, gândirea creativă 


Pentru a funcționa optim, creierul consumă o cantitate mare de ener- 
gie. Atunci când creierul primeşte semnale care îi spun că organismul 
este într-o perioadă de înfometare, alege să-şi încetinească funcţiile 
care nu sunt necesare supraviețuirii — memoria, capacitatea de a 
rezolva probleme, gândirea creativă etc. Pe lângă încetinirea acestor 
funcţii cognitive, de obicei creierul alege să nu mai investească energie 

în menţinerea unui tonus psihic bun și a bunei dispoziţii, iar asta duce 
la depresie, un nivel de energie scăzut, anxietate şi oboseală accentuată. 


Incetinirea metabolismului 


O altă consecinţă a restricţiei calorice şi a unui aport scăzut şi dezechi- 
librat de nutrienți este perturbarea funcţionării hormonale a organis- 
mului. Mai exact, secreția de hormoni tiroidieni este diminuată. Acest 
lucru, cumulat cu compromiterea masei musculare, duce la scăderea 
ratei metabolice chiar şi cu 30%. 


În cuvinte mai simple: dacă, înainte de a ţine o dietă, o persoană avea 
un necesar caloric zilnic de 2 000 kcal, după dietă se poate să își reducă 
acest necesar chiar şi cu 600 kcal. Dacă înainte de dietă îşi menținea 
greutatea cu 2 000 kcal pe zi, după ce ţine o dietă, consumând aceleași 
2 000 kcal pe zi, se va îngrăşa cu un kilogram la fiecare 2 săptămâni. 


Carenţele de vitamine și minerale 


Dietele sunt planuri de alimentaţie deficitare prin definiție. Cum vă 
imaginaţi că vă puteţi lua toate vitaminele şi mineralele necesare dacă 
mâncaţi doar varză, doar fructe sau doar alimente bogate în proteine 
şi grăsimi? Este imposibil. 


Partea cea mai alunecoasă a dietelor este tocmai faptul că produc 


carenţe ale nutrienților cu rol major în funcţionarea optimă a meta- 
bolismului. Vitaminele şi mineralele au roluri multiple în optimizarea 
arderilor metabolice: funcționează în chip de coenzime în transferul 
de energie intercelulară, au rol în transportul intracelular şi intercelu- 
lar al oxigenului, funcționează ca electroliți, susținând contracția mus- 
culară, hidratarea celulară, transportul impulsurilor nervoase ş.a. 


Deficienţele de vitamine şi minerale duc la rândul lor la insomnie, obo- 
seală accentuată, o circulaţie defectuoasă a sângelui, pierderea calităţii 
pielii, părului şi unghiilor, căderea părului, diminuarea funcționării 

sistemului imunitar, atrofierea mușchilor, crampe musculare, dimi- 
nuarea densității osoase etc. 


Pe de altă parte, carenţele de vitamine şi minerale determină creşterea 
apetitului. Creşterea poftei de mâncare este încercarea corpului de a-ţi 
transmite că are nevoie de alimente care să îi dea nutrienţii de care l-ai 
privat până în acel moment. Şi de aici începe un întreg cerc vicios care 
duce la efectul yo-yo. 


Micronutrienţii cu rol major în procesul de scădere în greutate sunt: 
fierul — cu rol esenţial în transportul oxigenului către celule şi tesu- 
turi, vitamina B, (niacina), vitamina B, (biotina) — regulator al glice- 
miei, vitamina B, (riboflavina) — cu rol în reglarea respirației celulare, 
vitamina PP (acidul pantotenic) care normalizează funcția suprarena- 
lelor, vitamina B, (tiamina) cu rol în metabolismul proteinelor şi al 
glucidelor, vitamina B, (pirodoxina) care echilibrează nivelurile de 
sodiu şi potasiu din organism ş.a.m.d. 


Acum că ştii toate riscurile pe care ţi le asumi adoptând o dietă sau 
alta, eşti sigur că vrei să faci asta? Eu te asigur că nu ai niciun motiv 
pentru care să intri în rândul celor care au bifat dieta disociată, dieta 
cu supă de varză, dieta Atkins şi multe altele. Oricâte kilograme ai 
avea acum în plus, află că organismul tău este suficient de complex 
şi de inteligent, încât, dacă îi vei da doar nutrienţii de care are nevoie 
în cantitatea optimă, îşi va regla singur greutatea. 


Corpul are un mecanism propriu extrem de complex de a-şi regla 
apetitul în funcţie de necesităţile sale de energie, macro şi micro- 
nutrienți. Singurul motiv pentru care ai ajuns să ai acel surplus de 
grăsime este că prin stilul tău de viață ai dereglat acest mecanism! 


Reglatorii metabolici ai organismului uman trimit impulsuri nervoase 
către creier de fiecare dată când primesc suficientă mâncare, adică 
suficiente calorii şi cantități optime de macro şi micronutrienţi. Pro- 
blema este că aceşti reglatori metabolici nu funcționează atunci când 

ai o alimentație bogată în mâncăruri procesate şi în băuturi care au o 
densitate calorică mare şi un conţinut ridicat de sodiu. 


Altfel spus, mâncărurile bogate în sodiu, băuturile bogate în zahăr şi 
mâncărurile procesate nu declanşează mecanismele de reglare ale 
metabolismului, şi astfel creierul nu mai transmite semnale pe care 
corpul să le interpreteze prin senzaţia de sațietate. Aşa se face că, după 
ce ai te-ai delectat la un fast-food cu un întreg meniu care conţine 
chiar şi 2 000 kcal, ești aproape la fel de flămând ca înainte de a mânca 
şi vei decide să mai iei o porţie de cartofi prăjiți. 


Fă chiar astăzi primul pas către corpul pe care ţi-l doreşti! Fă curăţenie 
în bucătărie şi în cămară şi aruncă toate: 


ə Mâncărurile bogate în sodiu — chipsuri, covrigei, mezeluri, şuncă, 
pastramă, afumături, pastă de tomate, ketchup, murături; 

e Băuturile bogate în zahăr — sucuri din comerț, specialităţi pe bază 
de cafea, frapp-uri, energizante; 

e Mâncărurile procesate — orice ar putea fi în meniul unui fast-food, 
băuturi acidulate, semipreparatele de orice fel, alimente care conţin 
aditivi, dulciuri din comerț, crenvurști, mezeluri. 


DIN EXPERIENŢA CLIENȚILOR MEI 


Persoanele pe care le-am consiliat de-a lungul timpului au ţinut tot 
soiul de diete: diete sărace în grăsimi, diete sărace în carbohidrați şi 
inclusiv diete care presupuneau un aport de macronutrienţi destul 
de echilibrat. Însă persoana despre care vreau șă vă povestesc a ținut 
3 diete, câte una din fiecare categorie. 

Menţionez că fiecare familie de diete este construită pe o filozofie 
complet diferită de a celorlalte. Ei bine, toate cele 3 diete l-au ajutat 
să slăbească destul de multe kilograme într-o perioadă scurtă de timp 
şi de asemeni, după ce a încetat să mai țină fiecare dintre cele 3 diete, 

a luat în greutate la fel de multe kilograme cât a pierdut sau chiar 
mai multe. 

E imposibil ca atunci când trăieşti o asemenea experienţă să nu îţi pui 
întrebarea: cât de diferite sunt de fapt aceste diete? Şi mai mult, care 
sunt lucrurile pe care le au în comun, dacă toate duc la rezultate aproape 
identice? 

Cea mai mare asemănare este că fiecare dietă, printr-un mecanism sau 
altul (cum ar fi excluderea carbohidraţilor simpli din alimentaţie, 
excluderea grăsimilor, construirea meniului din una, maxim două 
grupe de alimente etc.) creează un deficit caloric. Crearea unei balanțe 
calorice negative, adică să arzi într-o zi mai multe calorii decât mă- 
nânci, constituie mecanismul universal valabil care duce la scăderea în 
greutate, şi în niciun caz vreun mix magic de micro sau macronutrienţi! 
Motivul pentru care clientul meu a pus la loc kilogramele pierdute 
în timpul fiecărei dintre diete este că s-a reîntors la stilul său anterior 
de a se hrăni. Nu poate fi o dietă bună decât acea „dietă“ care poate fi 
adoptată ca stil de viaţă! 


Arată-mi farfuria, ca să-ţi spun care-ţi sunt limitele! 
Poate că sună amuzant, însă e departe de a fi o glumă. 


Poţi citi o parte din caracterul unei persoane după ce a ales să îşi 
pună în farfurie dintr-un bufet suedez variat. 


În acest subcapitol am ales să tratez legătura dintre modul în care 
îți alegi meniul şi voința, puterea, dorinţele, aspiraţiile, şi, de ce nu, 
caracterul tău. 


O etapă foarte importantă din procesul tău de remodelare corpo- 
rală este să identifici motivele din cauza cărora ai ajuns acolo unde 
eşti acum. De ce ai acumulat acel surplus de grăsime şi de ce ai 
permis ca felul în care arată corpul tău să se degradeze într-atât? 
Găseşte factorii tăi limitativi şi elimină-i, unul câte unul! 

Pun pariu că dacă acum am avea o discuţie față în față mi-ai spune că 
ai luat în greutate din cauza moştenirii tale genetice, a unor dereglări 
hormonale, a partenerului de viață care, spre deosebire de tine, mănâncă 
orice şi nu se îngraşă, aşadar are obiceiul de a umple frigiderul cu dul- 
ciuri şi junk-food. Iar eu ţi-aş răspunde că în 95% dintre cazuri, cei 
mai importanţi 3 factori care limitează progresele pe care le face 
o persoană care îşi doreşte să slăbească sunt 1) moștenirea genetică, 
2) nivelul său de activitate fizică şi 3) obiceiurile sale alimentare. Doar 
că fiecare dintre acești factori contribuie într-o proporţie foarte dife- 
rită la ritmul în care slăbești. 


1. Moștenirea genetică 


Beneficiază de mult mai multă promovare şi popularitate decât i se 
cuvine. E adevărat că sunt persoane extrem de dăruite de la natură 
care mănâncă orice și nu depun grăsimi (ectomorfii şi mezomorfii), 
însă ele reprezintă doar câteva procente din populaţie, aşadar această 
carte nu li se adresează decât în mică măsură. 


Moștenirea genetică poate doar să influenţeze ritmul în care îţi atingi 
obiectivele şi de cât de multă disciplină e nevoie pentru a ajunge acolo. 
Genotipul pe care îl ai doar îţi dă o predispoziţie la îngrășare, nu îţi 
setează pe pilot automat greutatea pe care o vei avea până la finalul 
vieţii. 


Chiar eu mă număr printre persoanele cu tendințe de îngrășare, sunt 
endomorf, ca cea mai mare parte a populației României. Cu toate 
acestea, în ultimii 15 ani greutatea mea nu a oscilat cu mai mult de 
3 kilograme şi mi-am menţinut permanent procentul de grăsimi cor- 
porale între 7 şi 10%. 


Şi, ca să fiu onest până la capăt, vă pot spune că de puţine ori în cariera 
mea am văzut persoane care să îşi atingă potenţialul genetic maxim. 
Nimeni nu are obezitatea înscrisă în gene, dimpotrivă. Endomorfii, 
adică persoanele cu tendințe de îngrăşare, au fost dăruiți de asemeni 

de la natură cu capacitatea de a construi masă musculară într-un ritm 
relativ rapid, dacă este să îi comparăm cu mai puţin norocoşii ecto- 
morfi care într-adevăr, oricât ar mânca, nu se îngrașă, însă pun cu 
greu masă musculară. Așadar am putea spune că natura le-a dăruit 
endomorfilor libertatea de a alege între a fi persoane supraponderale, 
cu un tonus psihic şi fizic scăzut, sau persoane cu un tonus muscular 
grozav, suple şi bine proporționate. 


2. Nivelul de activitate fizică 


Prima mea specializare este cea de antrenor personal, aşadar m-am 
putut abţine cu greu să mă limitez la a scrie un singur capitol despre 
beneficiile enorme pe care le poate avea sportul asupra corpului tău. 
Însă în procesul de slăbire sportul nu este suficient pentru a topi kilo- 
gramele de grăsime. În procesul de slăbire sportul şi alimentaţia pe 
care o ai se pot susţine reciproc sau îşi pot sabota reciproc rezultatele. 


Un bărbat arde într-o oră de activitate fizică intensă cel mult 800 kcal, 
iar o femeie undeva la 600, adică echivalentul caloric al unui ştrudel 
cu mere din comerţ. Pe scurt, chiar dacă ai cel mai bun antrenor din 
lume şi lucrezi pe cel mai eficient program de antrenament, dacă 
atunci când pleci de la sală mănânci de toate şi în orice cantitate, nu 
vei slăbi. Dimpotrivă, se poate să te îngraşi. 


Sportul este extrem de util în îmbunătăţirea sănătăţii tale, a nivelului 
tău de energie şi a felului în care te simți, a tonusului pe care îl va avea 
musculatura ta şi în elasticitatea pielii tale. Iar toate aceste beneficii nu 
sunt deloc puţin lucru. Dacă te vei aventura să slăbeşti un număr mare 
de kilograme doar prin corectarea alimentaţiei, chiar dacă vei reuși să 
dai jos din greutate, s-ar putea să fii chiar mai puţin mulțumit de felul 
în care vei arăta. Un corp de 30 de ani pe care carnea şi pielea atârnă 
ca pe corpul unui bătrân de 70 de ani nu flatează nici oglinda, nici 
privirea partenerului de viață. 

Cu un program de sport bine construit îţi poți accelera arderile meta- 
bolice cu maximum 30%. Şi totuşi, cui rămân restul de 70%? 


3. Obiceiurile alimentare 


Ele sunt responsabile de kilogramele tale în plus de grăsime într-o 
proporţie covârşitoare. De când te ştii mănânci la prânz două feluri de 
mâncare plus desert? Acest obicei îţi modelează corpul şi determină 
felul în care arăţi. Încă din copilărie obişnuieşti ca seara să te răsplă- 
teşti pentru munca de peste zi cu un desert savuros? Şi acest obicei îți 
modelează corpul şi determină felul în care arăţi. Eşti prea comod ca 
să îți pregăteşti singur masa şi obişnuieşti să mănânci fie mâncare 
comandată, fie de la restaurant, fie de cele mai multe ori fast-food? 
Şi acest obicei este decisiv pentru felul în care arăţi. 


Ia chiar acum o foaie de hârtie şi începe să notezi fiecare masă 
solidă, gustare sau băutură pe care o consumi. Fă asta timp de 
7 zile. La finalul săptămânii analizează cu atenţie ce ai scris. Acolo 
sunt 70% dintre motivele din cauza cărora nu ai corpul pe care ţi-l 
doreşti. 


Odată ce ai identificat obiceiurile care nu te lasă să slăbeşti, elimină-le 
unul câte unul. 


Nutriţia inteligentă în combinaţie cu exercițiul fizic este singura metodă 
care poate topi grăsimea, construi tonus şi creşte în masă muşchii, 
îmbunătățind aproape orice aspect al sănătăţii tale, al felului în care 
te simţi şi arăţi. | 


Iar dacă felul în care arăţi nu te motivează suficient de puternic pentru 
a începe să desființezi pe rând fiecare dintre obiceiurile tale alimen- 
tare nocive, lasă-mă să îţi spun încă un lucru. 


Cu fiecare aliment pe care îl mănânci, fie hrăneşti boala, fie o ţii 
la distanță. 

N-ai spune, dar de fapt, între cantităţile enorme de mâncare pe care 
le mănâncă unii dintre supraponderali şi diete e o foarte strânsă relație 
de rudenie. Ambele sunt două surori care îndeamnă la excese; şi e foarte 
posibil ca, dacă o primeşti pe una dintre ele în viaţa ta, să vină de 
mână cu sora ei. 


Nu excesul este calea către un corp sănătos, suplu şi frumos, ci 
moderaţia! 


Un stil de viață în care măsura este legea principală te va ţine departe 
de kilogramele în plus şi de bolile degenerative, îmbătrânirea pre- 
matură, bolile cardiovasculare și va diminua simţitor riscul de cancer. 


Această carte îți va arăta cum să elimini obstacolele pe care le întâm- 
pini în drumul către un corp suplu şi sănătos; trebuie doar ca tu să 
decizi că meriţi un corp de invidiat, chiar şi într-un costum de baie 
minuscul, că meriți o sănătate de nezdruncinat, că vrei să ai atâta 
energie încât să poţi escalada un munte și scrie 3 rapoarte în aceeaşi zi. 


Nu te desparte de un corp suplu decât luarea acestei decizii. 


Nu cred în dietele chinuitoare. Mâncarea, pe lângă rolul de a aduce 
nutrienți valoroşi organismului nostru, are şi rolul de a ne aduce 
plăcere: plăcerea de a savura o friptură de vită cu un pahar de vin roşu 
sec, plăcerea de a ne alinta din când în când cu rafinatele brânzeturi 
franțuzeşti, plăcerea de a savura un desert rafinat. Iar pe lângă plă- 
cerea gustului, poate chiar mai importantă este plăcerea ritualului de 
a lua masa cu cei dragi. 


Toate acestea sunt plăceri fireşti atunci când profităm de ele cu mode- 
raţie şi nu trebuie sacrificate pe altarul niciunei diete savante. Promit 
ca această carte nu îţi va interzice niciuna dintre aceste plăceri, ci te va 
învăţa doar care este măsura în care trebuie să te bucuri de ele, și cum 
să îmbini în stilul tău de viață o alimentaţie sănătoasă care să abunde 
în nutrienți, cu micile plăceri culinare. 

Tot procesul pe care ţi-l propun este unul treptat. Nu e nevoie să eli- 
mini de astăzi toate obiceiurile care te îngraşă, mai ales dacă tu crezi 
că asta ar îngreuna schimbarea și te-ar face să renunți după două 
săptămâni. În schimb, te invit să integrezi pe rând în stilul tău de viață 
câte un obicei din cele cinci despre care îţi voi spune. După 30 de zile 
vei observa diferența, după 3 luni toți cei din jurul tău îţi vor spune 
că arăţi cu mult mai bine. 


Dacă eşti perseverent, indiferent câte kilograme ai acum în plus, 
peste 6 luni vei avea un corp pe care mulți dintre cunoscuţi tăi l-ar 
invidia, iar schimbarea va fi definitivă. 


Ce înseamnă să mănânci inteligent 


Nutriţia inteligentă şi totodată eficientă e mai mult decât un plan de 

i alimentaţie care te ajută să slăbești sau să pui masă. Arderea surplusu- 
lui de grăsime îți arată simplul fapt că mănânci mai puţine calorii 
decât consumi, şi invers, luarea în greutate este rezultatul faptului că 
mănânci mai multe calorii decât consumi peste zi. Însă nutriția inteli- 
gentă este nutriția care reuşeşte în același timp să îţi îmbunătăţească 
compoziţia corporală (să ardă surplusul de grăsime şi să susțină acu- 
mularea masei musculare), dar şi să îți îmbunătățească starea de 
sănătate şi să îţi crească performanţele fizice şi psihice. 


Majoritatea persoanelor care pun piciorul în sală, o fac având în minte 
doar cum îşi doresc să arate: să ardă surplusul de grăsime, să câștige 
masă musculară sau să şi-o tonifieze, să aibă un abdomen plat şi bine 
definit. l 


Şi mai important de atât, sunt chiar specialişti în nutriție care reco- 
mandă o dietă sau alta luând în considerare doar obiectivele estetice 
(scăderea în greutate sau acumularea de masă musculară). Altfel, cum 
ai putea recomanda în toiul verii o alimentație bazată pe alimente pro- 
teice şi grăsimi (dieta Atkins) în timp ce toate universitățile de presti- 
giu din lume care au departamente de cercetare în nutriție trâmbițează 

că excesul de proteine şi grăsimi animale este unul dintre factorii cu 
un rol covârşitor în declanşarea şi dezvoltarea mai multor tipuri de 
cancer? Şi cum ai putea restricționa consumul de legume şi reduce la 
zero consumul de fructe, când mai toate cercetările experimentale 
arată că tocmai aceste alimente sunt singurele arme nutriționale pe 
care le deţinem pe termen lung împotriva bolilor cardiovasculare, 
degenerative şi a cancerului? 


Tot în categoria dietelor care iau în considerare doar rezultatele estetice, 
nu şi sănătatea sau performanţa, intră şi planurile de alimentaţie care 
presupun consumul a două shake-uri proteice/meal replacement-uri pe 
zi şi a unei singure mese solide. Sigur că folosindu-te de această strate- 
gie poţi crea foarte uşor deficit caloric şi implicit scădere în greutate, 
însă ce se întâmplă după ce omul îşi atinge obiectivul? Sunt două va- 
riante. Pe prima dintre ele, aceea de a continua să se hrănească pe 
termen lung cu meal replacement-uri, nici măcar nu vreau să o iau în 
considerare ca pe o variantă posibilă. Mi se pare o strategie improba- 
bilă şi dăunătoare atât din punct de vedere nutrițional, cât şi psihologic. 
Cealaltă variantă, în care omul se întoarce la alimentaţia sa cea de toate 
zilele, iarăşi nu e eficientă, pentru că, odată cu recuperarea fostului stil 
de viaţă şi de alimentaţie, omul va recupera şi kilogramele pierdute. 


Pierderea în greutate şi remodelarea corporală sunt obiective care 
pe termen lung nu pot fi atinse cu ajutorul niciunei diete din lume, 
ci doar prin schimbarea definitivă a obiceiurilor nutriționale şi 
adoptarea sportului ca stil de viață. 


Planul de alimentaţie pe care îl adopţi este unul bine făcut dacă ia în 
considerare atât scăderea grăsimilor corporale, creşterea procentului 
de masă musculară, cât şi diminuarea grăsimilor din sânge, scăderea 
nivelului colesterolului rău şi creşterea nivelului colesterolului bun, 
creşterea nivelului de energie ș.a.m.d. 


Cele mai multe planuri de alimentaţie sunt create să ajute oamenii să 
scadă în greutate cât mai repede, cu orice preţ. Chiar cu prețul sănă- 
tăţii lor pe termen lung şi capacităţii de a performa fizic şi intelectual. 

Alte planuri de alimentaţie sunt construite în jurul performanţei 
fizice — e cazul celor mai multe dintre planurile de alimentaţie pe 
care le urmează sportivii de performanţă. De obicei aceste planuri 
includ suplimente termogenice foarte agresive, diuretice, diete severe 
menite să ardă o cantitate mare de grăsimi cu câteva zile înainte de 
concurs, suplimente alimentare care n-au trecut prin cercetările de 
laborator. 


Şi sunt şi câteva planuri de alimentaţie menite să îmbunătăţească unul 
sau doi markeri ai sănătăţii care presupun excluderea totală a unor 
alimente şi a unor mari cantităţi din unele vitamine şi minerale. De 
obicei, chiar dacă aceste planuri reuşesc să îmbunătăţească markerii 
țintiţi iniţial, sfârșesc prin a crea alte dezechilibre şi probleme de 
sănătate. 


În concluzie, orice plan de alimentaţie care se concentrează doar pe 
unul dintre obiectivele enumerate implică riscuri majore pe termen 
lung, pe care nimeni nu ar trebui să şi le asume. Un plan de alimen- 
taţie nu trebuie construit pentru a fi un bun instrument de marketing 
pentru specialistul care îl recomandă, ci pentru a îmbunătăți felul 
în care arată, sănătatea şi performanţele persoanei care îl urmează. 


Chestionar: află care este strategia de a slăbi 
care ţi se potriveşte cel mai bine! 


Din experiența mea, persoanele care vor să slăbească se împart în 
două tipuri: 


1. Cei care se automotivează uşor şi pe termen lung. Vor să obţină 
rezultate durabile cât mai rapid, aşadar sunt dispuși să îşi reconfi- 
gureze complet stilul de viață. 


1 Adaptare după Berardi, John & Andrews, Ryan, Nutrition: The Complete Guide, 
Carpinteria, 2009, anexă. 

2. Persoane care, fie pentru că nu sunt suficient de automotivate, fie 
din cauza unor factori externi, pot aduce îmbunătățiri treptate stilu- 
lui lor de viață până când obţin rezultatele pe care şi le doresc. 


O persoană poate migra de la o categorie la alta în funcţie de mai 
mulţi factori, dintre care mulți nu pot fi controlaţi. Așadar, am alcătuit 
un set de întrebări care să te ajute să te plasezi într-o categorie sau alta. 


Dacă rezultatele testului spun că te încadrezi în prima categorie, atunci 
îţi recomand să citeşti tot capitolul care urmează şi să adopţi toate cele 
cinci obiceiuri simultan. 


Dacă te încadrezi în cea de-a doua categorie, recomandarea mea este 
să adopţi pe rând câte un obicei şi să te concentrezi asupra procesului, 
nu asupra rezultatelor. Spre exemplu, în prima săptămână să îţi fixezi 
ca obiectiv să iei mese mici şi dese zi de zi, şi nu să slăbeşti unul sau 
două kilograme. Corpul tău este unic şi reacționează diferit la stimuli 
față de corpul oricărei alte persoane, aşadar dacă te concentrezi pe 
schimbările pe care vrei să le faci, şi nu pe kilogramele pe care vrei să 
le dai jos, vei reuși să rămâi motivat. Nici eu şi niciun alt specialist din 
lume nu îţi putem garanta ritmul în care vei slăbi, însă dacă îmi urmezi 
întocmai sfaturile, să nu ai nicio îndoială că doar timpul te desparte 
de atingerea obiectivului tău. Este o certitudine că vei ajunge acolo, 
dacă adopțţi toate cele cinci obiceiuri ale slăbirii sănătoase. 


Poţi alege un singur răspuns pentru fiecare întrebare! Răspunde sincer 
la fiecare întrebare, în caz contrar singura persoană pe care o minți 
eşti tu. 


1. Când te priveşti în oglindă, te simţi frustrat, supărat sau umilit de 
felul în care arăţi? 

a) Da. (+3) 

b) Nu sunt sigur. (0) 

c) Nu. (-3) 

2. Când te simţi epuizat, fără vlagă şi deznădăjduit pui starea ta pe 
seama faptului că înaintezi în vârstă, sau pe seama stilului tău de viață? 
a) Pe faptul că înaintez în vârstă. (-1) 

b) Pe stilul meu de viaţă. (+3) 

c) Pe multe alte motive. (-3) 


3. lei medicamente pentru afecțiuni precum: boli de inimă, hiperten- 
siune, diabet de tip 2, pe care până de curând nu eră nevoie să le iei? 
a) Da, am două sau trei dintre aceste afecțiuni. (+3) 
b) Sufăr de una din aceste afecțiuni. (+1) 
c) Nu, nu am fost diagnosticat cu niciuna din aceste afecțiuni.(-3) 


4. Cum explici faptul că starea ta fizică s-a înrăutățit comparativ cu 
acum câţiva ani şi că totuşi nu ţi-ai schimbat stilul de viaţă? 
a) Stilul meu de viață este stilul de viață care a fost promovat în 
familia mea. (-1) 
b) Pur şi simplu nu sunt o persoană activă. (+3) 
c) Cred că este o consecință normală a faptului că înaintez în 
vârstă. (-1) 
d) Nu ştiu cum de am ajuns aici. (0) 


5. Dacă încă nu ai un partener cu care să faci sport, eşti dispus să îţi 
cauţi unul? 

a) Da. (+5) 

b) Nu. (-5) 


6. Eşti dispus să devii membru al unei săli de sport chiar de astăzi? 
a) Da. (+3) 
b) Nu. (-3) 


7. Dacă cineva ti-ar spune că trebuie să arunci toate alimentele pe care 
le ai acum în casă şi apoi să mergi să cumperi cu totul alte alimente, 
ai face-o? 

a) Da. (+5) 

b) Nu. (-5) 

8. Dacă un expert în nutriţie şi fitness îţi prezintă o serie de informaţii 
care intră în contradicție cu ce credeai tu până acum, ce vei face? 
a) Voi fi deschis şi voi încerca planul pe care mi-l sugerează. (+3) 
b) Aş întreba un prieten bine informat. (0) 


c) I-aş ignora sfaturile. (-3) 


9. Eşti dispus să vorbeşti cu prietenii şi familia ta despre obiectivele 
tale, noul stil de viață pe care vrei să ţi-l asumi şi rezultatele pe care te 
aştepţi să le aibă tot acest proces? 

a) Sigur că da, cât de repede. (+5) 

b) Da, dar nu chiar acum. Să mai treacă o vreme. (-3) 

c) Nu. (-5) 


10. Dacă mediul de lucru te-ar împiedica să poți avea un stil de viață 
sănătos, ai iniția o discuţie cu superiorul tău despre acest lucru, iar dacă 
nu ar fi dispus să îţi vină în întâmpinare, ai fi dispus să îţi cauţi un alt 
loc de muncă? 

a) Da. (+5) 

b) Nu. (-5) 


11. Eşti dispus să petreci mai puţin timp cu oamenii care nu te sprijină 
în inițiativa ta de a-ți schimba stilul de viață şi să petreci mai mult 
timp cu cei care te sprijină? 

a) Da. (+5) 

b) Nu. (-5) 


12. Poţi să accepți că eşti în întregime responsabil pentru felul în care 
arată corpul tău astăzi? Poţi să accepţi că și dacă vechile tale obiceiuri 
nu fac din tine un om mai puţin bun, tot trebuie să le schimbi? 

a) Da. (+5) 

b) Nu. (-5) 

13. Dacă partenerul de viață sau un prieten îți spune că nu ai tot ce e 
nevoie pentru a fi în formă şi că nu vei reuşi, pentru că ai mai încercat 
şi în trecut şi ai eşuat, ce îi vei răspunde? 

a) Ba o pot face. (+2) | 
b) Ştiu că trebuie să fac ceva schimbări în stilul meu de viaţă, însă 

le voi lua uşor, pe rând, câte una. (+5) 
c) Poate voi reuși. (-5) | 


14. Eşti dispus să te trezeşti dimineața puţin mai devreme şi să te culci 
noaptea puțin mai târziu pentru a-ți atinge obiectivele? 
a) Da. (+5) 
b) Nu. (-5) 


15. Eşti dispus să faci 5 ore de sport pe săptămână? 
a) Da. (+5) 
b) Nu. (-5) 


Adună punctele obţinute la fiecare răspuns şi află care este scorul tău. 


Între 21 și 63 de puncte: 


Este evident că a devenit o prioritate pentru tine să schimbi felul în 
care arăţi și te simţi şi să îţi îmbunătăţeşti sănătatatea, dându-ți seama 
că felul în care ai abordat lucrurile până acum pur şi simplu nu func- 
ţionează. 


Te-ai săturat de diete ineficiente, să recapeți kilogramele pierdute cu 
greu, să ai un metabolism leneș şi un nivel foarte scăzut de energie. 
Felicitări! Pentru a ajunge în acest punct e nevoie de mult efort. Te 
încadrezi în prima categorie. Poţi adopta și integra în stilul tău de 
viaţă toate cele cinci obiceiuri. 


Între -20 şi 20 de puncte: 


Te simţi frustrat de condiţia ta fizică, însă oscilezi între a lua atitudine 
şi gândul că s-ar putea ca şi această nouă strategie să eşueze și să îţi 

aducă chiar mai multe frustrări din cauza eforturilor pe care le-ai 
depus şi care nu au avut rezultate. Este firesc să ai această temere, cu 
toții o avem. 


Nu face greşeala de a crede că adepţii unui stil de viață sănătos, care 
acum nu pot concepe să își trăiască viaţa altfel, nu au avut la rândul lor 
dificultăţi. Fiecare dintre noi am avut un moment când a trebuit să 
renunţăm la obiceiuri vechi, dăunătoare, şi să le înlocuim cu altele mai 
sănătoase. Te încadrezi în cea de-a doua categorie. Adoptă pe rând 
câte un obicei și vei reuși. Îi ţin pumnii! 


Între -61 şi -21 de puncte: 


Din rezultatele chestionarului pare că nu eşti cu adevărat decis să faci 
o schimbare. Doar flirtezi cu ideea de a aduce câteva modificări sti- 
lului tău de viață, dar nu o iei foarte în serios. Aşa e? 


Dacă da, lasă-mă să îţi amintesc că fiecare an care trece găsindu-te în 
aceeași formă fizică te poate face să dezvolţi o sumedenie de boli, vei 
acumula şi mai multă grăsime, masa ta musculară se va atrofia şi vei fi 
din ce în ce mai frustrat de felul în care arăţi. Acestea vor fi consecin- 
tele dacă vei continua să mănânci aceleaşi lucruri, să rămâi la aceeaşi 
greutate şi să stai în același mediu nociv în care eşti acum. 


Eşti dispus să îţi asumi aceste modificări? Nu sta prea mult pe gânduri, 
priveşte-te cu onestitate şi admite că o schimbare i-ar fi de un real 
folos. Apoi adoptă primul obicei al slăbirii şi când ai reuşit să îl inte- 
grezi suficient de bine în stilul tău de viaţă, treci la următorul. 


CAPITOLUL 3 - 


Cei cinci paşi ai slăbirii sănătoase şi definitive 


Primul pas 


Mesele mici şi dese, cheia accelerării metabolismului 


Exceptând persoanele cu o moştenire genetică foarte bună care au un 
corp suplu chiar dacă mănâncă haotic, singurul principiu care a con- 
struit vreodată un corp atletic este luarea unei mese mici (aproximativ 
300 kcal în cazul femeilor şi 400 în cazul bărbaţilor) o dată la fiecare 
3 ore, minimum 2 ore şi maximum 4. Astfel, metabolismul este acce- 
lerat la maximum, iar corpul arde toată hrana pe care o primeşte, după 
care mobilizează din depozitele de grăsime. | 


Din păcate, de obicei stilul de viață al omului modern este inversul 


acestui principiu. 


Majoritatea persoanelor îşi setează frecvența și densitatea calorică 
a meselor în funcţie de impulsurile oferite de organism, şi nu de cicli- 
citatea metabolismului. Dimineaţa sar peste micul-dejun pentru că 
sunt grăbiţi spre birou, toată ziua și-o petrec fumând, bând tot soiul de 
sucuri şi cafele pline de chimicale şi lipsite de nutrienți, ignoră ora 
prânzului, iar dacă organismul le transmite ceva semnale, îl potolesc 


cu un covrig sau o porţie de junk-food. 

Seara se recompensează pentru munca depusă pe tot parcursul zilei 
cu o masă copioasă, iar la scurt timp, toropiţi de oboseala acumulată 
peste zi şi de efortul necesar digestiei (vorbim de echivalentul nocturn 
al sindromului postprandial — concentrarea tuturor resurselor ener- 
getice ale organismului către procesul de digestie), adorm aproape 
instantaneu. Rezultatul? Acest stil de viață funcționează întocmai ca 
o dietă de îngrăşare. Lipsa hranei pe întreg parcursul zilei face orga- 
nismul să intre într-o stare de alertă, să îşi descompună propriii mușchi 
pentru a obţine energie, şi să depună tot ce primeşte ca depozite de 
grăsime pentru perioada de austeritate nutrițională care pare să îl 
aştepte. 


Stilul acesta pare să împrumute întocmai know-how-ul luptătorilor de 
sumo şi abordarea pe care o au ei asupra alimentaţiei pentru a lua cât 
mai mult în greutate și cât mai rapid. 


Greutatea standard a unui luptător de sumo depăşeşte de obicei 150 kg. 
Tradiţia le cere ca pe întreg parcursul zilei să țină post negru şi să îşi 
petreacă timpul în rugăciune sau făcând antrenamente pe stomacul 
gol. Aceşti luptători iau o singură masă, la finalul zilei, numită chanko 
şi care conţine aproximativ 5-6 000 kcal. 


Dacă aceste persoane ar lua 3-4 mese pe zi, ar avea nevoie de 
20-25 000 kcal pentru a pune aceeaşi masă de grăsime pe care o obțin 
înfometându-se peste zi şi mâncând o singură dată, la finalul zilei. 
Acum că aveți imaginea completă a stilului de viață pe care îl au lup- 
tătorii de sumo pentru a putea atinge o greutate atât de mare, luaţi 
în considerare faptul că moștenirea genetică a poporului japonez 
nu prezintă predispoziţii la îngrășare, dimpotrivă. 

Principiul în jurul căruia îţi construieşti orarul meselor nu trebuie să 
fie „mănâncă atunci când îţi este foame sau poftă“. Acest principiu 
funcționează doar la persoanele care au de o viață o alimentaţie foarte 
curată în care nu există mezeluri, semipreparate, junk-food, dulciuri şi 
sucuri din comerț şi mâncăruri prăjite, ci doar legume, carne slabă 

(peşte, pui, curcan, vită, fructe de mare), fructe de sezon, nuci şi 
seminţe, leguminoase (fasole, linte, mazăre, năut), pseudocereale 
(quinoa, amarant, hrişcă, mei), lactate fermentate şi brânzeturi slabe. 


Ce ai de făcut? 


Atenţie! Chiar dacă înainte luai 3 mese pe zi şi acum ai 5 mese pe zi, 
nu trebuie să creşti cantitatea de mâncare pe care o consumi. Dacă, 
spre exemplu, aveai obiceiul ca la prânz să mănânci două feluri, de 
acum înainte vei consuma un singur fel, iar al doilea fel îl vei mânca 


la următoare masă, peste 3 ore. 


Ultima masă a zilei trebuie să fie una cât mai uşor de digerat (de 


exemplu, peşte şi legume găti tor sau la aparatul cu aburi) şi să 


aibă loc cu 2-3 ore înainte de culcare. 


Dacă faci sport, în zilele în care ai antrenament, ai grijă să iei o masă cu 
aproximativ două ore înainte şi o masă în prima oră după antrenament. 


Dimensiunea corectă a porţiilor o vom stabili împreună, în funcţie de 
greutatea şi înălțimea pe care o ai, de sexul tău, procentul de grăsime 
corporală, nivelul de activitate fizică, necesarul tău caloric zilnic. Însă 
ne vom ocupa de asta ceva mai încolo. Deocamdată concentrează-te 


să ai 5 sau 6 mese mici pe zi. 


În primele zile nu te vei ridica sătul de la masă, însă în curând corpul 
tău îşi va regla metabolismul la noii parametri şi îți va cere singur 
o masă de dimensiuni mici o dată la fiecare 3 ore. Am aplicat acest 
principiu pe sute de persoane şi de fiecare dată a funcționat. Trebuie 
doar să îl aplici o perioadă suficient de îndelungată şi va deveni un 
obicei pe care îl vei bifa zilnic, fără să depui niciun efort. 


Gândeşte că la fiecare 3 ore ai ocazia fie să îmbunătăţeşti felul 
în care arăţi și felul în care te simți, fie să îţi înrăutăţeşti condiția 


fizică şi sănătatea. Ce alegi? 


STIL DE VIAŢĂ, NU DIETĂ! 


CEI CINCI PAȘI AI SLĂBIRII SĂNĂTOASE ȘI DEFINITIVE 45 


Ca să te asiguri că nu ratezi niciuna dintre cele 5 mese, te sfătuiesc să 
faci câteva cumpărături pe care să le păstrezi la birou sau în geantă. 
Aprovizionează-te cu mere verzi, kefir, lapte bătut, gustări mici din 
migdale sau nuci. Astfel, dacă ora prânzului te prinde între două sar- 
cini la birou şi nu poți merge să mănânci, ia una dintre gustările pe 
care le-ai pus deoparte. De fiecare dată când vei proceda astfel, corpul 
tău va primi mesajul că este aprovizionat cu nutrienți în mod constant 
şi poate menţine arderile la nivel maxim. Invers, fiecare masă pe care 
nu o iei poate fi interpretată de corpul tău ca un semnal că este posibil 
să urmeze o perioadă de înfometare şi că cea mai bună strategie de 
supravieţuire este să economisească cât de multă energie. 


Corpul uman este un organism creat să supraviețuiască, aşadar va 
împărți funcțiile pe care le are în două categorii — cele esenţiale supra- 
viețuirii şi cele neesenţiale supravieţuirii. După care va micșora con- 
sumul caloric, alegând să le aprovizioneze cu energie (calorii) doar pe 
cele esenţiale supravieţuirii. Aşa cum ţi-am spus în capitolele trecute, 
fertilitatea şi potenţa, calitatea pielii, părului şi unghiilor, performan- 
tele fizice şi claritatea gândirii nu se numără printre priorităţile orga- 
nismului, așa că vor primi doar minimum de resurse sau chiar deloc. 


Dacă totuşi se întâmplă să ratezi o masă o dată, mănâncă imediat ce 
poţi şi apoi continuă cu orarul stabilit. 


Al doilea pas 

Include o sursă de proteină slabă la fiecare masă principală a zilei 
(carne slabă de pasăre, pește oceanic, ouă, lactate slabe, surse vegetale, 
suplimente proteice etc.). 


Proteinele constituie baza de construcție a structurilor organice (ţesu- 
tul muscular, conjuctiv şi osos), intră în compoziţia enzimelor, hor- 
monilor proteici, anticorpilor, celulelor şi oferă un avantaj metabolic. 
Toate acestea fac ca aportul optim de proteine să fie indispensabil în 
procesul de slăbire. „Eşti, la propriu, ceea ce mănânci. Din punct de 
vedere molecular, este ca şi cum ai trăi într-o casă ale cărei cărămizi 

sunt schimbate în fiecare an.“ spunea dr. Deepak Chopra. Odată ce ai 
înțeles cu adevărat şi ai integrat acest principiu, probabil îţi vei pune 
întrebarea de unde apar aceste noi celule pe care corpul tău le produce 
în fiecare zi. Răspunsul corect este: din alimentele pe care le mănânci 
zi de zi. 


Cele două mari avantaje pe care le vei avea consumând o sursă de 
proteină la fiecare masă sunt că îţi vei proteja masa musculară dându-i 
toți aminoacizii necesari şi că vei crea deficit caloric mâncând. 


Aminoacizii existenţi în proteine sunt cărămizile din care sunt con- 
struiți mușchii, iar proteinele devin implicit nutrientul de care alimen- 
taţia ta nu trebuie să ducă lipsă atunci când îţi doreşti arderi rapide şi 
un metabolism accelerat. 


Proteinele nu ar trebui să lipsească de la niciuna din cele 3 mese 
principale ale zilei, având în vedere importanţa lor şi faptul că 
aminoacizii (părţile componente ale proteinelor) sunt stocaţi 
în organism doar în cantități mici, pentru o durată scurtă de timp. 


Aşadar, în loc să încerci să acoperi necesarul zilnic de proteine la o 
singură masă, este de preferat să ai o sursă de proteine la fiecare masă 
a zilei. Poţi include un aport de proteine adăugând un iaurt la micul 
dejun, un shake sau un baton proteic după antrenament, o porție de 
carne roşie cu legume gătite la cuptor sau peşte la cină şi masa de prânz. 


Al doilea mare avantaj pe care ţi-l aduce consumul de proteine este că 
aproximativ 30% din caloriile provenite din proteine sunt consumate 
pentru digerarea şi metabolizarea lor, spre deosebire de 3% în cazul 
carbohidraților simpli (zahăr, făină, orez alb etc), maximum 10% în 
cazul carbohidraţilor complecşi (de exemplu, cereale) şi 3-5% în cazul 
grăsimilor. Aşadar, dacă consumi într-o zi 500 kcal din proteine, corpul 
tău va metaboliza doar 350, restul de 150 fiind arse pentru a susține 
efortul de digestie. 

Și eu, ori de câte ori vreau să ard unul sau două kilograme de grăsime 
cât mai rapid, includ la fiecare masă pe care o iau o sursă de proteină, 
şi rezultatele nu se lasă aşteptate. 


Până de curând, nutriţioniştii recomandau atât pentru slăbire, cât şi 
pentru creşterea masei musculare, surse de proteină animală (carne 
de pasăre, de vită, lactate, ouă, peşte). Motivul era că acestea repre- 
zintă alimentele care conţin toți aminoacizii esenţiali, pe care corpul 
uman nu îi poate sintetiza. În acelaşi timp, sursele de proteină animală 
conţin cea mai mare cantitate de proteine la 100 de grame. 


Pe de altă parte, alimentele de origine animală produse industrial au 
un conținut nutrițional scăzut, un conţinut mare de toxine și anti- 
nutrienți, iar consumul lor excesiv duce la îngroşarea sângelui, hiper- 
tensiune şi creşterea riscului de boli cardiovasculare, degenerative 


Şi cancer. 


Dacă nu ai acces la alimente de origine animală produse prin metode 
tradiționale, pentru a te bucura de beneficiile consumului de proteină 
animală fără a te expune riscurilor, trebuie să ţii cont de următoarele: 


1. Cantitatea zilnică nu trebuie să depăşească 30% din totalul ati- 
mentelor. 

2. Fiecare aliment de origine animală trebuie combinat cu legume 
proaspete, de preferinţă « crude. 

3. Hidratează-te consumând 2 litri de lichide zilnic. 

4. Consumă alimentele de origine animală fie pregătite la cuptor, la 
aparatul cu aburi sau fierte. 


5; Completează- -ți ap: i 
amarant, soia, spirulină, nuci, alune, ciuperci, fi SN E special soiul 


mung şi fasolea neagră), linte, năut, grâu germinat şi suplimente 
proteice cu extract din seminţe de cânepă. 


Însă dacă ai acces la carne şi ouă provenite de la păsări de curte, peşte 
din pescuit oceanic, brânzeturi, lactate fermentate şi carne de la ani- 
male care au păscut iarbă, au fost crescute şi hrănite prin metode 


„a, | 


Pa a ama a i 

tradiționale, le poţi consuma în siguranţă, fără precauţii exagerate, în 
porţiile şi combinaţiile corecte alături de alte grupe de alimente care 
vor aduce corpului tău numeroase beneficii nutriționale, cantitatea 
mare de proteină contribuind la accelerarea procesului de slăbire. 


Fiecare sursă de proteină pe care o consumi îți va accelera metabo- 
lismul, va crește calitatea fibrei tale musculare, va arde grăsimea 


în exces şi te va aduce cu un pas mai aproape de corpul pe care 
ţi-l doreşti. 


Al treilea pas 
Învață să te hrăneşti, nu doar să mănânci! 


Paradoxul omului modern este că mănâncă de două sau chiar de 
trei ori mai multe calorii decât mâncau bunicii noştri. Şi totuşi, 
majoritatea oamenilor din jurul nostru nu dau corpului nici 30% 
din macronutrienţii, vitaminele, minerale şi fitonutrienţii care 
îi sunt necesari pentru a funcţiona optim. 


Aşa cum știm, nu toate alimentele au aceeași cantitate de nutrienți, 
substanţe cu care corpul nostru se hrăneşte. Conţinutul în substanţe 
active, macro şi micronutrienţi pe care îl are o piersică este incompa- 
rabil mai mare cu cel pe care îl are un croissant. 


De curând, am dat câteva examene pentru a mă acredita la nivel 
internațional ca specialist în nutriție. Printre materialele pe care le-am 
avut de studiat pentru examen s-au numărat şi rezultatele unui studiu 
efectuat în anul 20001. Fiecare participant la studiu a primit un meniu 
gata pregătit pentru o întreagă zi. Înainte de a livra fiecare meniu, un 
consultant din echipa de cercetare a cântărit cu grijă fiecare aliment. 


La finalul zilei, fiecare participant a fost întrebat ce cantitate a con- 
sumat din fiecare grupă de alimente: legume, fructe, carne, lactate, 


l Berardi, John & Andrews, Ryan, Nutrition: The Complete Guide, Carpinteria, 
2009, p. 10; apud Basiotis, P.P. şi Lino, Mark, „Consumption on Food Group Serving — 
People's Perception vs Reality“, Nutrition Insights, 2000, p. 20. 

grăsimi, dulciuri, pâine şi cereale. Rezultatele studiului au fost sur- 
prinzătoare. Aproape toți participanții au estimat greşit cantitățile, iar 
majoritatea au declarat că au consumat cu aproximativ 30% mai 
puţine grăsimi şi dulciuri, cu 70% mai multe lactate, cu 40% mai multe 
legume, cu 70% mai multe fructe, cu 30% mai puţină pâine şi cereale 
decât o făcuseră în realitate. 


Concluzia studiului a fost că avem tendinţa să credem că mâncăm 
cantități mai mari decât o facem în realitate din alimentele bogate 
nutritiv şi care au un conținut moderat în calorii, precum legumele, 
fructele, lactatele şi carnea. Pe de cealaltă parte, tindem să apreciem că 
mâncăm mai puțină pâine, cereale, dulciuri şi grăsimi decât o facem 
în realitate. 


Rezultatele acestui studiu mi-au oferit o explicaţie pentru un fapt pe 
care îl observasem la majoritatea persoanelor cu care am lucrat. 


Oamenii nu conștientizează ce mănâncă zi de zi. 


De fiecare dată când am dat clienţilor sarcina de a-şi nota zilnic fiecare 
aliment şi băutură pe care o consumă, atunci când ne-am întâlnit să 
analizăm jurnalul am citit surpriza pe chipurile lor. Până să vadă scrise 
pe hârtie alimentele pe care le-au consumat, nu își dăduseră seama 
că mâncaseră atât de mult! 


Pe de altă parte, mulţi dintre ei mi-au spus că simplul fapt de a nota ce 
au mâncat îi făcea să se gândească încă o dată înainte să consume ali- 
mente nesănătoase şi să micşoreze porțiile. Acum consider că pasul de 
a conştientiza câte dintre alimentele pe care le mănânci sunt sănătoase 
şi nutritive, şi câte sunt doar junk-food e atât de important, încât prima 
etapă din colaborarea pe care o am cu fiecare client nou este ca acesta 
să îşi noteze timp de 3 zile ce mănâncă. 


Densitatea calorică a alimentelor se traduce prin numărul de calorii 
pe care îl conţine un aliment la o greutate dată ca referință, spre exem- 
plu la 100 g. Densitatea nutrițională a unui aliment se traduce prin 

cantitatea de macronutrienți (proteine, carbohidrați, grăsimi) şi micro- 
nutrienți (vitamine, minerale) conținută de aceeaşi greutate de refe- 


rință. Pe lângă macro şi micronutrienți, un aliment poate conţine apă, 
antinutrienți şi toxine. 


În acest punct ar trebui să reconfigurezi cantitatea pe care o consumi 
din fiecare aliment. 


Poţi consuma cantități mari din alimentele care au un aport caloric 
mic, hidratează şi hrănesc corpul cu nutrienţii pe care îi conţin. 


Alimentele care îndeplinesc cu succes toate aceste calități sunt legu- 
mele și fructele de pădure. 


După acestea urmează fructele, cu un conţinut la fel de ridicat de 
macro şi micronutrienţi, dar şi ceva mai multe calorii datorită conți- 
nutului de fructoză pe care îl au. Este de preferat să consumi una, 


maximum două porţii de fructe pe zi, fie la micul dejun, fie la a doua 
masă a zilei. 


Următoarele pe listă, intermediare între prima şi a doua categorie sunt 
leguminoasele care conţin mulţi nutrienți, însă au un aport mare de 
carbohidrați şi un aport caloric destul de mare, comparativ cu legu- 


mele. Poţi consuma maxim o porție de leguminoase pe zi, la masa de 
prânz, în niciun caz la cină. 


A doua categorie este cea a alimentelor care deşi au mulți nutrienți 
importanţi, sunt alimente concentrate şi au un aport caloric mediu 
spre mare. În această categorie se încadrează toate alimentele proteice 
(carne, lactate, peşte, ouă), nucile şi toate tipurile de semințe. Consu- 
mul moderat din aceste alimente este foarte important pentru menţi- 
- nerea sănătăţii şi echilibrului organismului, însă pentru controlul 
. greutăţii şi o digestie uşoară este recomandat să fie combinate cu 


legume. Astfel, aportul unei mese nu va depăși 3-400 kcal în cazul 
femeilor şi 4-500 în cazul bărbaţilor. 

Fiecare masă a zilei trebuie să conțină un aliment proteic (carne, lac- 
tate, peşte, ouă), însă ai grijă la cantitatea pe care o consumi şi pentru 
a te feri de un aport caloric suplimentar din grăsimile pe care aceste 
alimente le conțin de multe ori, alege carnea de peşte sau de curcan în 
locul cărnii de porc, şi urda sau caşul în locul caşcavalului. În plus, 
de fiecare dată când consumi unul dintre aceste alimente, combină-l 
la aceeaşi masă doar cu legume, pentru a nu creşte aportul caloric al 


mesei prea mult. 


A treia categorie de alimente are un aport destul de mare, mai puţini 
nutrienți decât alimentele din categoriile anterioare la 100 de grame, 
însă o alimentaţie sănătoasă şi echilibrată trebuie să includă şi cantități 
mici din aceste alimente. Se recomandă o porţie pe zi sau o porţie la 
două zile din aceste alimente. În această categorie se încadrează orezul 
sălbatic, quinoa, hrișca, amarantul, meiul, cerealele integrale, fructele 
uscate. Este de preferat ca aceste alimente să fie consumate până 


în prânz. 


Ultima categorie include alimente cu un conţinut caloric foarte mare 
şi cu un conţinut în nutrienți apropiat de zero. Aici sunt incluse pră- 
jelile, produsele de patiserie, dulciurile industriale, sucurile din comerţ, 
pâinea albă, orezul alb, orice aliment care conţine zahăr, făină albă sau 
grăsimi trans. Pentru a avea rezultate, trebuie să excluzi cu totul aceste 
alimente din alimenţia ta sau să reduci consumul la minimum. Pentru 
început, îți poți permite ca o zi pe săptămână, de preferință duminica, 
să gușşti şi din aceste alimente, dar doar să guşti! 


Pe scurt, meniul tău săptămânal ar trebui să includă: legume (cât mai 
variate, de preferință de sezon), legume cu cu | frunze verzi (de exemplu 
spanac, broccoli, lăptuci), carne slabă de pi pui, curcan, vită, oaie, peşte 
oceanic, fructe de mare, lactate slabe (urdă, caş, mozarella, kefir, lapte 
bătut), ouă, legume boabe şi pseudocereale (linte, hrişcă, quinoa, 
amarant, năut), avocado, somon, semințe de in, fructe de pădure, 
fructe de sezon, citrice şi ananas, nuci, seminţe, alune şi migdale 


crude. 

Exclude din alimentaţia ta toate alimentele care conţin calorii goale: 
cartofi prăjiţi şi prăjeli de tot felul, chipsuri, sosuri, maioneză, marga- 
rină, pizza, hamburgeri şi alte produse fast-food, bomboane, biscuiţi, 
pop-corn, dulciuri din comerț, bere, vin şi alte băuturi alcoolice, 
cereale rafinate, prăjituri, fursecuri şi alte produse de patiserie, pâine 
şi orez alb. Toate aceste alimente, consumate chiar şi în cantități mici, 
în timp, vor duce la îngrășare. 


Produsele fast-food sunt bogate în grăsimi saturate, colesterol și sodiu, 
iar o singură porție poate depăşi lejer 1 000 kcal. O alimentaţie care 
abundă în produse fast-food va duce pe termen lung la obezitate, boli 
cardiovasculare, scăderea imunităţii şi îmbătrânire prematură. 


Pâinea şi orezul alb aduc un plus de vitamina B, dar în rest sunt lipsite 
de nutrienți și foarte calorice. În plus, ridică cu ușurință indicele 
glicemic, favorizând depunerea de grăsimi. 


Două pahare de suc din comerț vor adăuga alimentaţiei tale calo- 
riile a 22 de linguriţe de zahăr fără niciun aport suplimentar de 
nutrienți. 


Dacă încă nu am reușit să te conving să renunți complet la aceste ali- 
mente, să îţi povestesc ce efecte provoacă ele asupra corpului tău ori 
de câte ori le consumi. 


Un aliment, oricât de sănătos ar fi în stare crudă, în cazul în care este 
prăjit în ulei se transformă într-un cumul de calorii goale. Astfel, nu 
numai că aportul caloric al mesei va creşte cu aproximativ 100%, însă 
masa va conţine doar calorii goale pe care corpul, neputând să le folo- 
sească pentru a-și satisface nevoile, le va depune sub formă de grăsime 
de rezervă. 


O persoană ar putea fi tentată să creadă, conform teoriei caloriilor, că 
dacă organismul său are nevoie de 1 700 de calorii zilnic, va consuma 
doar atât şi va crea deficit caloric prin sport şi va slăbi indiferent de 
sursa de provenienţă a caloriilor. De această părere sunt chiar și unii 

nutriţioniști care susțin că vei slăbi consumând orice aliment doreşti, 
doar să fie într-o cantitate mică, astfel încât să respecţi numărul de 
calorii „prescris“. Însă organismul nostru nu funcționează în acest fel, 
cu precizia unei maşinării, ci doar dacă alimentele pe care le primeşte 


sunt naturale. 


Corpul împarte caloriile pe care le primeşte în două categorii: calorii 
bune, din care își va extrage macronutrienții necesari unei funcționări 
optime, şi calorii goale care nu numai că nu aduc organismului 
macronutrienţi, dar pentru a fi metabolizate, ele vor consuma din 
resursele de macronutrienți existente în organismul tău. Așadar, 
aceste calorii nu îţi vor hrăni organismul în niciun mod, ba din contră, 
îl vor epuiza. Caloriile goale dezechilibrează, încetinesc metabolismul, 
iar pe termen lung duc la maladii grave: cancer, diabet, hipertensiune 


arterială, Parkinson şi Alzheimer. 


100 kcal din produse fast-food se vor transforma în grăsime, rezi- 
duuri şi colesterol, în timp ce 100 kcal din legume se vor transforma 
în energie pentru organismul tău, vor contribui la detoxifierea, 
purificarea şi buna funcţionare a acestuia. 


Ştiu că râvneşti la multe dintre alimentele de acest fel. Nu de puţine ori 
am văzut în jurnalele alimentare ale clienţilor mei că aceste alimente 
constituiau peste 70% din aportul caloric zilnic. 


Nu este cazul să fii deznădăjduit şi să te gândeşti că dacă elimini toate 
caloriile goale din alimentaţia ta vei rămâne fără plăceri alimentare. 
Gustul se educă în timp. Strămoşii noştri erau învățați să găsească 
plăcere în consumarea fructelor şi legumelor proaspete, a urdei şi 
caşului proaspăt, a fructelor de pădure abia culese. 


Pe măsură ce îţi vei reeduca gustul spre alimentele sănătoase, vei 
observa că, şi dacă vă îţi vei acorda luxul de a avea o zi pe săptă- 
mână în care să poţi mânca orice, corpul tău va respinge aceste 
false alimente care sunt în fapt doar deşeuri pentru el. 

Al patrulea pas 
Combină corect alimentele 


Pe lângă ce pui în farfurie, contează şi ce poate folosi corpul tău dintre 
toate alimentele pe care i le dai. Pentru ca organismul să poată folosi 
nutrienţii dintr-un aliment pe care îl mănânci, trebuie ca mai întâi să 
poată digera acel aliment. Dacă organismul nu are condiţiile optime 
pentru a digera în întregime un aliment, resturile rămase nedigerate 
sunt dificil de eliminat, şi de aici poate rezultă o creştere în greutate şi 
în nivelul de toxicitate intracelular. 


Alimentele pe care alegem să le consumăm de cele mai multe ori sunt 
compuse din combinaţii alimentare incorecte care îngreunează diges- 
tia sau chiar o fac imposibilă. Exemple de astfel de combinaţii sunt 
pizza (conţine carbohidrați bogaţi în amidon, proteine, grăsimi), 
meniurile fast-food (carbohidrați simpli, proteine, grăsimi trans), 
pastele cu carne, friptura cu cartofi sau orez, fructele şi dulciurile con- 
sumate ca desert, imediat după masă. 


Mecanismul care face ca aceste combinaţii alimentare să fie foarte 
periculoase pentru organism este mediul în care are loc digestia lor 
optimă, mediul alcalin sau acid. Spre exemplu, carbohidraţii bogaţi în 
amidon (pâinea, cerealele, cartofii, orezul, pastele) se digeră în mediu 
alcalin, spre deosebire de alimentele bogate în proteine (carne, peşte, 
ouă, brânză etc.) care se dizolvă în mediu acid. Legile de bază ale 
chimiei spun că mediul alcalin şi cel acid nu pot coexista, deoarece 
se neutralizează reciproc. 


Să luăm spre exemplu procesul de digestie prin care trece friptura cu 
garnitură de cartofi prăjiți. Odată ce bolul alimentar ajunge în stomac, 
continuarea procesului de digestie este ajutată de secretarea sucurilor 
gastrice. Pentru digestia cărnii sunt secretate sucuri acide, iar pentru 
digestia cartofilor sunt secretate sucuri alcaline. Cele două tipuri de 
sucuri se neutralizează, iar bolul alimentar rămâne nedigerat. Stomacul 

mai secretă încă o dată fiecare dintre cele două sucuri gastrice, însă 
tot nu reuşeşte să digere integral nici carnea, nici cartofii. 


Un simptom clar al faptului că stomacul a secretat de două ori sucuri 
gastrice în încercarea de a digera alimentele pe care le-ai consumat 


sunt arsurile stomacale. 


În final, mâncarea care a fost digerată corect este înlăturată din stomac 
prin acțiunea peristaltică a intestinelor, iar restul proteinelor nedige- 
rate intră într-un proces de putrefacție, carbohidrații din cartofi înce- 
pând să fermenteze. În procesul de fermentație a carbohidraţilor se 
degajă alcool, iar efectul asupra ficatului este similar cu cel al consu- 
mului de băuturi alcoolice. 


Ambele procese cauzează îmbătrânirea prematură a organismului, 
cresc riscul de cancer al aparatului digestiv, cresc aciditatea şi îngroaşă 
sângele, a cărui circulaţie este astfel îngreunată, fiind create toate con- 
diţiile acumulării de kilograme de grăsime. 


Nutrienţii afectaţi de putrefacție şi fermentație nu pot fi încorporaţi 
într-o structură celulară sănătoasă, iar mâncarea alterată generează 
acizi toxici în corpul tău. Resturile nedigerate mai rămân o vreme în 
stomac, timp în care procesul de alteraţie continuă, iar toate substan- 
tele nutritive se pierd. După ce aceste resturi trec în intestine, rămân 
acolo timp de 20 şi uneori chiar până la 40 de ore, în timp ce alimen- 
tele combinate corect sunt digerate complet în doar 3 sau 4 ore. 


Ce obişnuiai până acum să faci atunci când aveai indigestii sau arsuri 
stomacale? Lasă-mă să ghicesc. Te repezeai la raftul cu medicamente. 
Ingerarea unor boluri alimentare parţial sau total indigeste și apoi 
încercarea de a grăbi procesul de digestie cu medicamente agresează 
întreg tractul digestiv şi ironia sorții e că tot acest chin e inutil şi uşor 
de evitat. Ingerarea unor boluri alimentare parțial sau total indigeste 
şi apoi încercarea de a grăbi procesul de digestie cu medicamente 

agresează întreg tractul digestiv, iar ironia sorții face ca tot acest chin 
să fie inutil şi uşor de evitat. 


Dacă mâncarea este corect combinată, ea va fi integral-descompusă, 
absorbită şi folosită de organism. 


Învață să îţi compui meniul respectând regulile pe care le voi descrie 
în continuare. Şi mai presus de atât... 


Învață să îţi asculți corpul, să recapeţi conexiunea pierdută care 
exista între corpul şi mintea ta înainte de a avea o alimentaţie 
deficitară. Atunci când ai arsuri stomacale, gaze sau indigestii, 
nu potoli semnalele pe care ţi le transmite corpul cu un pumn de 
pastile, ci gândeşte-te ce ai mâncat la ultima masă. 


Poate ai făcut o combinaţie greşită de alimente sau poate eşti intole- 
rant sau alergic la unul dintre ingrediente. 


“Legumele pot fi combinate cu orice altă grupă de alimente. (carne, 


brânzeturi, nuci, seminţe, grăsimi şi uleiuri etc.). Fibrele alimentare 
din legume cresc senzaţia de sațietate, așadar nu ezita să asociezi 
o salată din crudități proaspete cu alimentul pe care îl preferi. 


Stomacul nu poate digera două alimente concentrate în acelaşi timp — 
alimente concentrate sunt toate alimentele, în afară de legume sau 
fructe, inclusiv leguminoasele şi fasolea uscată. Aşadar evită să com- 
bini două tipuri de proteină (spre exemplu, carne şi brânză sau carne 
şi leguminoase) la aceeaşi masă. 


Fructele se iau ca masă separată şi nu se combină şi nici nu se 


consumă ca desert. Zahărul, fructoza, mierea şi dextroza inhibă 


secreția sucurilor gastrice, aşadar fructele se consumă fie cu 30 de 
minute înainte de masă, fie la 3 ore după masă. 
PN a i 


Este de preferat să excluzi din alimentaţie dulciurile, deoarece ele sunt 
combinaţii incorecte per se. Însă dacă nu le poţi exclude complet încă 

de la început, consumă-le în cantitate cât mai mică, la cel puţin două 
ore după masă, ca o gustare separată. 


Alimentele grase (unt, untură, uleiuri, slănină etc.) nu se combină nici 
cu proteinele şi nici cu alimentele bogate în amidon. Alimentele gra grase 


se asociază corect doar cu vegetalele. 


Este de preferat ca laptele să fie băut gol, fără a fi asociat cu alte ali- 
mente. La fel şi pepenele. Pentru a accelera la maximum slăbirea, 
e de preferință ca laptele să fie exclus din alimentaţie, deoarece este 
un aliment glucido- -lipidic. 


Fructele acide (citrice, mere, fructe de pădure) şi cele dulci (banane, 
pere, mango etc.) nu se combină. Fructele acide se pot combina între 
ele (spre exemplu, portocale şi grapefruit) dar cele dulci trebuie con- 
sumate un singur fel odată (spre exemplu, se consumă doar banane). 


Cartofii, orezul și pastele se combină cu legume, de preferinţă crude. 
Brânza şi restul lactatelor nu se combină cu pâinea. 


Proteinele animale (carne, le animale (carne, peşte, ou ouă, brânzeturi) se combină corect 
cu legumele sărace în amidon (spanac, roşii, castraveți, ardei, broccoli, 
varză etc.). Proteinele animale nu se combină în niciun caz cu ali- 
mentele bogate în amidon (de exemplu friptură cu piure sau cartofi 
prăjiți, peşte cu orez etc.), şi nici cu grăsimile, deoarece va rezulta un 
bol alimentar indigest. Dacă totuşi vrei să mănânci proteine combi- 
nate cu grăsimi (de exemplu, brânză cu smântână), adaugă şi o salată. 


Vegetalele contrabalansează efectul inhibitor pe care î ăsimile 


asupra digestiei proteinelor. 


Nucile și alunele se consumă ca gustare separată, necombinate cu alte 
grupe de alimente. Sunt alimente calorice, aşadar ai grijă la cantitate. 


Renunţă la a mânca mai multe feluri la o masă. Astfel vei evita com- 
binarea incorectă a grupelor alimentare și vei putea controla mai ușor 

aportul caloric care nu trebuie să treacă de 400 kcal în cazul femeilor 
şi 500 kcal în cazul bărbaţilor, la o singură masă. 


Sucurile de fructe şi legume trebuie tratate ca alimente: mai degrabă 
ca masă separată și nu ca simplu lichid. 


Fiecare kilogram de grăsime acumulat în plus față de optimul 
organismului este un simptom că în corpul tău s-au produs o serie 
de dezechilibre. 


O dietă nu dă rezultatele dorite şi are foarte multe urmări negative 
pentru că este o inițiativă greşită încă din start. 


Slăbirea trebuie să fie o urmare firească a reechilibrării organis- 
mului tău. 


Iar o parte importantă a procesului de reechilibrare este optimizarea 


digestiei prin combinarea corectă a alimentelor. 


În timpurile străvechi, toți oamenii aveau corpuri suple pentru că în 
copaci nu creşteau nici pizza, nici hamburgeri, nici savarine. Fiecare 
masă era compusă dintr-un singur aliment: vânat proaspăt, legume 
proaspete, fructe şi seminţe abia culese. Iar procesul de digestie era 
optimizat la maximum. 


Adu-ţi aminte că de fiecare dată când iei o lingură de mâncare, 
ai de ales între a hrăni boala în corpul tău şi a o preveni. 


Procesele de putrefacție şi fermentație care au loc în tractul nostru 
digestiv atunci când combinăm greşit alimentele stau la baza aproape 
tuturor bolilor de digestie, îmbătrânirii premature a organismului, 
obezității şi chiar a mai multor tipuri de cancere. 


Regulile de combinare a alimentelor sunt simplu de adoptat. După ce 
vei mânca conform combinațiilor corecte timp de două săptămâni, 
schimbarea se va putea simţi şi vedea. Fiecare celulă a corpului tău 

este înzestrată cu o inteligență uluitoare, trebuie doar ca tu să creezi 


condițiile necesare ca ea să se manifeste. 


Al cincilea pas 
Caloriile nu se beau! 


Dacă îmi vei urma întocmai sfaturile de până acum, dar la micul 
dejun îţi vei îndulci cafeaua cu frișcă, când vei sosi la birou vei bea o 
cutie de suc, după prânz vei bea un energizant ca să mai stai câteva ore 
peste program, după program vei bea un frappé, un cocktail sau 
o tărie cu prietenii, iar cina o vei asezona cu un pahar de vin roşu, este 


foarte posibil ca în loc să slăbeşti să te îngrași. 


Toate aceste băuturi sunt bogate în calorii goale şi multe dintre ele 
conţin linguriţe întregi de zahăr. Astfel, chiar dacă mănânci corect, 


însă bei 5 astfel de băuturi pe zi, îţi vei depăşi cu mult necesarul de 


- calorii pe ziua respectivă. 


Singurele băuturi permise sunt apa plată, infuziile din plante şi ceaiuri 
neîndulcite, limonada neîndulcită şi o ceaşcă de cafea îndulcită cu 
puţin lapte la micul dejun. Sucurile proaspete din legume şi fructe 
nu sunt considerate băuturi, ci mese separate, şi nu trebuie consumat 


mai mult de un pahar (200 ml) pe zi. 


Doar 100 ml din următoarele băuturi au aproximativ la fel de multe 

calorii ca 100 grame de friptură din carne slabă de vită: frappé, lichior, 
şampanie, cocktailurile cu martini, rom sau whisky. În plus, metabo- 
lizarea lichiorului și a cocktailurilor dulci poate dura până la 30 de ore. 
Cum poate ficatul să dea randament maxim în arderea depozitelor de 
grăsime, când consumă zeci de ore pe săptămână pentru a metaboliza 


băuturile alcoolice dulci pe care i le dai? 

DIN EXPERIENȚA CLIENȚILOR MEI 


Atunci când am cunoscut-o pe Andreea (32 de ani), avea 25 de kilo- 
grame în plus. La şedinţa de evaluare mi-a tot repetat că nu îşi explică 
de ce nu slăbeşte, pentru că de câteva luni are o alimentație corectă, 
bogată în legume, carne şi lactate slabe, nuci şi seminţe, fructe pe care 
le împarte în 6 mese mici pe zi. 
Am rugat-o ca timp de 7 zile să păstreze un jurnal de alimentaţie în 
care să noteze în detaliu fiecare aliment pe care îl consumă, la ce oră şi 
în ce cantitate. Când ne-am văzut după o săptămână, am fost într- 
adevăr surprins: era întocmai aşa cum îmi spusese. Avea o alimentaţie 
curată şi echilibrată, iar porţiile erau corecte. 
Am observat însă că jurnalul de alimentaţie pe care îl păstrase avea 
o lacună. Nu notase şi băuturile pe care le consumase. S-a dovedit că 
Andreea prefera să consume sucuri în locul apei şi nu îşi încheia 
aproape niciuna din zile fără să iasă cu o prietenă sau câţiva colegi de 
serviciu la cafeneaua de la parterul clădirii de birouri în care lucra. 
De fiecare dată îşi comanda un frappé cu porţie dublă de frişcă. 
Ştia că băuturile dulci pe care le consuma zilnic nu erau tocmai în ton 
cu alimentaţia sa, însă considera că astfel se recompensa pentru o zi 
lungă de lucru şi de alimentaţie curată. Ei bine, frappe-ul de la finalul 
zilei şi două pahare de suc pot adăuga cu ușurință 1 000 kcal. Astfel 
eforturile de a mânca echilibrat ale Andreei erau în zadar, ba chiar 
cauzau acumularea altor kilograme de grăsime. 
Înlocuirea frapp&-ului de la finalul zilei cu o infuzie de ceai verde, şi 
a sucurilor dulci cu apă plată din belşug şi 3 antrenamente pe săptă- 
mână i-au adus Andreei, în 8 luni, nu numai un corp care cântăreşte 
cu 25 de kilograme în minus, dar şi o musculatură tonifiată şi 
armonioasă pentru care pe plajă o invidiază chiar şi fetele care nu au 
f avut niciodată probleme de greutate. 

Reuşita în procesul de remodelare a corpului tău stă în detalii. Dacă 
Andreea nu ar fi venit la mine, şi-ar fi petrecut ani întregi frustrată de 
felul în care arată corpul său, neștiind că este la un frappé distanță de 
a obţine rezultate. 


Persoanelor care își doresc să slăbească le recomand să consume cu 
moderație chiar şi sucuri din fructe şi legume proaspăt stoarse. Un 
pahar mare din suc de portocale poate avea chiar şi 300 kcal, şi nu 
provoacă senzaţia de sațietate aşa cum o face o portocală întreagă care 
are doar 60 kcal. Dacă obişnuieşti să bei sucuri din fructe și legume 
proaspăt stoarse, limitează-te la doar un pahar pe zi, pe care să îl soco- 
teşti ca pe una dintre mesele zilei. În plus, este de preferat ca cel puţin 
jumătate să fie făcut din legume şi nu integral din fructe. 


Un alt subiect spinos este cel al slăbirii cu shake-uri proteice sau meal 
replacement-uri. Din punctul meu de vedere, consumarea a două 
astfel de shake-uri pe zi şi a unei singure mese solide este doar o altfel 
de dietă. Nu o poţi urma decât pe o perioadă limitată de timp, aşadar 
şi rezultatele pe care le obţii vor fi doar pentru o perioadă limitată de 
timp. Un alt dezavantaj major al dietelor bazate pe shake-uri preparate 
din lapte şi suplimente sub formă de pudră este faptul că privezi 
corpul de efectul termic al alimentelor. Efortul pe care îl depune corpul 
de a transforma hrana solidă în hrană lichidă este un proces care con- 
sumă calorii, iar în cazul proteinelor acest cost caloric poate fi destul 
de ridicat, aproximativ 30% din conţinutul lor caloric fiind „cheltuit“ 
în digestia lor. 


Dacă shake-urile sunt folosite în completarea alimentaţiei şi nu înlo- 
cuiesc mai mult de o masă pe zi, atunci sunt în regulă. Însă dezaprob 
complet înlocuirea a 70% dintre alimentele solide pe care obişnuiai 
să le mănânci, cu meal replacement-uri lichide. 


Un alt lucru pe care nu îl vor face aceste shake-uri este reeducarea gus- 
tului şi reglarea apetitului. Şi doar reeducându-ți simţul gustului să îți 
ceară legume, fructe, nuci şi seminţe, carne şi lactate slabe în locul 

produselor tip fast-food, sucurilor şi dulciurilor din comerț poţi obține 
o slăbire definitivă. 


Reglarea apetitului este un alt proces crucial prin care poți face ca 
rezultatele pe care le obţii să fie definitive. Dacă iei doar o masă solidă 
pe zi şi bei înlocuitoare lichide din pudră la restul meselor, nu îţi vei 
reînvăţa corpul care este porția corectă din fiecare aliment. Cu prima 
ocazie cu care vei merge la o aniversare şi vei vedea pe masă prăjitura 
preferată, o vei devora fără să ştii când să te opreşti, iar de aici mai este 
doar un pas până la a te întoarce la vechiul stil de viață şi de alimentaţie. 


Suntem ființe umane, aşadar luăm majoritatea deciziilor pentru a 
obţine plăcerea şi pentru a evita suferința. Sunt sigur că, pe undeva, 
una dintre cauzele kilogramelor tale în plus este plăcerea cu care savu- 
rezi o mâncare sau alta. Ştii deja că să provoci scăderea în greutate este 
un proces relativ simplu, uşor de obţinut. Trebuie doar să mănânci mai 
puţine calorii decât consumi într-o zi. Însă să faci ca rezultatele obţi- 
nute să fie definitive este una dintre cele mai dificile sarcini posibile. 


Una dintre condiţiile ca schimbarea să fie definitivă este ca acolo de 
unde iei o plăcere să pui alta în loc. Stilul de viață pe care eu ţi-l 
propun presupune să renunți la dulciuri, prăjeli, sucuri, pizza şi pro- 
duse fast-food, mâncăruri care poate îţi ofereau plăcere. În schimb, îţi 
propun să regăseşti plăcerea de a consuma mâncăruri simple care nu 
te vor îngrășa: o friptură bine făcută, un pahar proaspăt de lapte bătut, 
o porţie de fructe de pădure sau un peşte bine copt. 


Exact aici eşuează dietele bazate pe înlocuirea meselor solide cu 
shake-uri lichide. Îți răpesc plăcerea de a savura alimentele pe care le 
preferai şi nu îți oferă altă plăcere în schimb. În plus, cred că este de 
prisos să îţi spun de ce o băutură creată de laboratoarele de chimie nu 
îi va putea da niciodată corpului tău toţi nutrienţii din mâncărurile 
oferite de natură. 


Asigură-te că bei 2 litri de apă zilnic şi exclude orice altă băutură 
care conţine calorii. Caloriile se mănâncă, caloriile nu se beau! 

Cum par cele cinci schimbări pe care ţi le propun? Te sfătuiesc să te 
înarmezi cu răbdare, să fii onest față de tine şi realist cu obiectivele pe 
care ţi le stabileşti. Chiar dacă mass-media ne bombardează cu tot 
soiul de diete şi poţiuni care promit rezultate ireale de tipul 10 kilo- 
grame în 10 zile, sunt convins că eşti conştient de absurdul acestor 
promisiuni. Din păcate, anii de zile în care ai mâncat mult şi nesă- 
nătos, în care poate că ai adunat zeci de kilograme în plus, nu pot fi 
şterşi cu buretele, iar kilogramele nu pot dispărea ca prin minune 


în doar 10 zile. 


Însă simplul fapt că acum citeşti aceste rânduri îmi dă motive să cred 
că vei reuși. Simplul motiv că ai luat această carte înseamnă că îţi 
doreşti să schimbi radical felul în care arată corpul tău şi să îți îmbu- 


nătățeşti sănătatea. 


Dacă vei adopta pe rând fiecare dintre cele cinci sfaturi pe care ţi 
le-am dat, este doar o chestiune de timp până vei ajunge la greutatea 


pe care ţi-o doreşti. 


Împarte alimentele pe care le consumi într-o zi în 5 mese mici 


Deocamdată poţi consuma toate alimentele cu care erai obişnuit, însă 
în cantităţi mici, câte o masă o dată la fiecare 3 ore. Hidratează-te sufi- 
cient, bând 2 litri de apă plată pe zi şi nu mânca nimic între mese. În 
această etapă nu te concentra pe numărul de kilograme, ci pe atin- 
gerea obiectivului ca în fiecare zi să mănânci frugal de 5 ori pe zi, fără 
să iei alte gustări între ele. Pune pe lista de cumpărături iaurturi în 
cutii mici, nuci crude ambalate în pungi mici (aproximativ 5 bucăţi) şi 
mere verzi pe care să le ai în permanenţă la îndemână. Astfel nu vei 


rata niciuna dintre mesele zilei. 


Amintește-ţi că fiecare masă pe care o iei te aduce mai aproape 


de corpul pe care ţi-l doreşti. 

Include o sursă de proteină slabă (carne, lapte, peşte, lactate sau 
surse vegetale, în cazul vegetarienilor) la fiecare masă. 


În această etapă deja intervenim în meniul tău zilnic. Continuă să 
mănânci frugal de 5 sau 6 ori pe zi şi include în meniu o sursă de 
proteină la fiecare masă. Având un aport suficient de proteine, îţi vei 
proteja masa musculară și în acelaşi timp îţi vei ajuta corpul să ardă 
mai multe grăsimi. Nu uita că 30% din valoarea calorică a alimentelor 
proteice este cheltuită chiar în procesul de digestie al acestora. Treci la 
următorul pas doar după ce te simți confortabil să iei mese mici și 
dese şi să ai o sursă de proteină la fiecare masă. E important să intro- 
duci o altă schimbare în stilul tău de viaţă doar când cele făcute ante- 
rior au prins rădăcini, sunt deja parte din obiceiurile tale şi le respecţi 
aproape fără eforturi zi de zi. 


Alcătuieşte-ţi meniul din alimente care îţi hrănesc corpul 


Renunţă treptat la toate alimentele care te îngrașă şi îţi deteriorează 
sănătatea. Cu fiecare lingură de mâncare, fie hrăneşti boala şi o ajuţi 
să se instaleze în corpul tău încet, dar sigur, fie previi boala şi te menții 
suplu şi sănătos. Este posibil ca instalarea obiceiului de a alege corect 
mâncărurile pe care le consumi să dureze mai mult decât instalarea 
celorlalte 4 obiceiuri. Acum e momentul să renunți pe rând la prăjeli, 
alimente care conţin zahăr, făină sau orez alb, pizza, hamburgeri şi 
tot ce ar putea figura în meniul unui fast-food, dulciuri şi sucuri din 
comerț. Continuă să iei o masă frugală o dată la 3 ore care să conțină 
o sursă de proteină şi înlocuieşte mâncărurile la care ai renunţat cu 
fructe proaspete, legume de sezon, brânzeturi slabe şi lactate fermen- 
tate, cărnuri slabe şi peşte oceanic, leguminoase, nuci, alune, semințe 
şi pseudocereale. Ştiu că nu e uşor, dar poți reuşi, rezultatele merită 
din plin! 


Pentru început, îți poți rezerva o zi pe săptămână, spre exemplu 
duminica, în care să guşti din dulcele preferat, cartofii prăjiți sau alt 
aliment la care îţi e cel mai greu să renunți. Însă ai grijă doar să GUŞTI 

şi nu să consumi cantități mari pentru a nu zădărnici eforturile pe care 
le-ai depus în timpul săptămânii. 


Învață să combini alimentele 


Combinarea corectă a alimentelor este cheia către o digestie rapidă, 
un metabolism accelerat şi către reglarea greutăţii. Atunci când toate 
sistemele corpului tău funcționează în armonie, greutatea corporală 
se reglează în mod natural. De cele mai multe ori vina pentru dere- 
glarea metabolismului este faptul că mâncărurile pe care le consumi 
sunt combinaţii de alimente parţial sau chiar total indigeste. Spre 
exemplu pizza, care poate conţine aproape toate grupele de alimente: 
făină, ouă, carne, grăsimi, legume etc. O masă trebuie să fie compusă 
din una, maxim două grupe de alimente care sunt digerate în acelaşi 
tip de suc gastric. În caz contrar, resturile de mâncare vor fermenta 
sau vor intra în putrefacție, vor suprasolicita tractul digestiv, vor ridica 
nivelul de toxicitate din organism, creând astfel un mediu prielnic 
bolii, şi în final cele care nu vor putea fi eliminate se vor depune sub 
formă de grăsime. 


Caloriile nu se beau 


Ultima schimbare pe care trebuie să o aduci stilului tău de viaţă este pe 
cât de simplă, pe atât de eficientă. Hidratează-te doar cu apă, ceaiuri şi 
limonadă neîndulcită, şi exclude orice alte băuturi pe bază de cafea, 
băuturi dulci sau alcoolice. Singura băutură permisă este un pahar 
de vin pe săptămână, tot duminica, dacă ai poftă. Astfel vei reuşi să 
reduci la zero caloriile goale pe care la consumai şi să îţi iei energia 
doar din mâncăruri pline de nutrienți, vitamine şi minerale. 


Odată adoptate ca obiceiuri de zi cu zi, aceste schimbări ale stilului tău 
de viață vor avea efecte mari atât asupra felului în care arată corpul tău 
prin topirea kilogramelor de grăsime şi reglarea definitivă a greutăţii 
corporale, cât și asupra sănătăţii tale. 

În cei 13 ani de activitate, am consiliat mii de persoane pentru a-şi 
remodela corpul. Fiecare dintre aceia care au aplicat aceste cinci sfa- 
turi a obținut rezultatele pe care şi le dorea. Nu am întâlnit nici măcar 
o singură persoană care să facă toate aceste lucruri, o perioadă sufi- 
cientă de timp, şi să nu obţină corpul la care visa. Faptul că ţii acum 
această carte în mâini înseamnă că ai toate informaţiile necesare 
pentru a schimba felul în care arăţi şi în care te simți. Primul gând cu 
care am pornit la scrierea acestei cărți a fost să împărtășesc fiecărui 
cititor toate informaţiile de care are nevoie pentru a reuşi, întocmai 
aşa cum am făcut cu fiecare client cu care am lucrat personal. Eu 
mi-am ţinut promisiunea față de tine, acum e timpul ca şi tu să îți ţii 
partea ta de promisiune. 


Cele cinci obiceiuri îţi sunt suficiente pentru a obține greutatea pe 
_ care ți-o doreşti. În următoarele capitole îţi voi împărtăși cum să nu te 
mai întorci niciodată de unde ai plecat, care sunt cele mai eficiente 
metode pentru a obţine un corp suplu, dar și sculptat şi tonifiat, cum 
să ai o sănătate mai bună doar prin sport și prin alegerea corectă a ali- 
mentelor, fără a apela la medicamente. 


Un program de antrenament pentru rezultate rapide! 


În afara acelora care își doresc să slăbească, următoarea categorie de 
-persoane care îmi cere ajutorul o reprezintă cei care au slăbit într-un 
mod inestetic. De cele mai multe ori aceştia fie au ținut diete peste 
diete, fie au slăbit prin înfometare, fie au slăbit cu ajutorul medica- 


mentelor de slăbit. 


În orice caz, nu de puţine ori aceste persoane îmi spun că după ce au 
reuşit să slăbească, sunt chiar mai nemulțumite de felul în care arată. 
O persoană care scade în greutate foarte rapid pentru că a apelat la 


1 Subcapitol conform zonelor de antrenament identificate de Barry Sears, în lucra- 
rea sa The Zone Diet, Kindle edition; și conform Miller, W.C., J.P. Wallace şi K.E.E 
(1993), „Predicting max HR and the HR-2 relationship for exercise prescription in 
obesity“, Med. Sci. Sports Exerc., 25, nr. 9, pp. 1077-1081. 

una dintre metodele enumerate anterior riscă să îi cadă părul, să piardă 
din densitatea osoasă, să i se atrofieze musculatura, iar pielea să îşi 
piardă elasticitatea şi să atârne în falduri inestetice, pentru că nu mai 
are suficient colagen ca să revină la forma iniţială; vergeturile şi celu- 
lita îi invadează coapsele, zona taliei şi chiar braţele. O persoană care 
slăbeşte prin metode agresive (termogenice, medicamente pentru slă- 
bire, diete, înfometare etc.) riscă să descopere în oglindă un om care 
arată mai bătrân cu 15 şi chiar 20 de ani față de vârsta reală. 


Toate acestea pot fi prevenite dacă slăbeşti într-un mod echilibrat. 


Sunt mii de exemple în lume de persoane care au avut zeci de kilo- 
grame în plus şi apoi au câştigat concursuri de frumuseţe care 
includeau probă în costum de baie sau concursuri sportive. 


Se poate, doar că e nevoie de răbdare, disciplină şi sport făcut cu inte- 
ligență. 


În secțiunea anterioară ţi-am dat toate informaţiile de care ai nevoie 
pentru a-ți reconfigura alimentaţia. În cele ce urmează îţi voi spune în 
detaliu de cât efort fizic e nevoie, ce sport trebuie să faci şi cum trebuie 
să îl faci pentru a slăbi. 


DIN EXPERIENŢA CLIENŢILOR MEI 


Acum aproape un an am întâlnit-o pe Anca (47 ani). Înaltă, frumoasă, 
de succes pe plan profesional. Obiectivul: să slăbească 15 kilograme 
pentru a ajunge la greutatea pe care o avea în liceu. 

Imediat după ce am făcut cunoştiință mi-a povestit aproape dintr-o 
suflare că de jumătate de an vine 6 zile pe săptămână la sală, şi totuși 
are exact aceeaşi greutate ca atunci când a început. În cele 6 luni, chiar 
dacă nu a apelat la un consultant în nutriţie, a încercat să mănânce cât 
de curat a ştiut ea, şi a făcut 6 ore de aerobic la fiecare 7 zile cu unul 
dintre cei mai buni instructori de grup. 

Pentru că avea 47 de ani, Anca avea un metabolism destul de încetinit, 
şi tocmai de aceea în cazul său putea să dea rezultate mai bune un antre- 
nament conceput întocmai pe principiile arderilor depozitelor de gră- 
sime şi o alimentaţie care să favorizeze accelerarea metabolismului. 
Pentru că era puternic motivată, i-am prescris încă din prima săptă- 
mână un program de alimentaţie conform cu toate cele cinci reguli 
(mese mici şi dese, proteine la fiecare masă, includerea alimentelor 
intens nutritive şi eliminarea tuturor alimentelor cu calorii goale, ali- 
mente combinate corect, eliminarea tuturor băuturilor calorice). 

În continuare am făcut 3 şedinţe de antrenament pe săptămână îm- 
preună. Antrenamentul a fost special conceput pentru a declanşa şi 
a susţine arderea depozitelor de grăsime. În 3 luni a dat jos toate cele 
15 kilograme și şi-a îmbunătăţit vizibil tonusul. 

Dar ce s-a întâmplat în primele 6 luni? De ce Anca nu a slăbit frecven- 
tând orele de aerobic? 


O şedinţă de 30 de minute de sport pe zi, la o intensitate moderată, 
este o soluţie mai eficientă în prevenirea bolilor cardiovasculare şi 
degenerative decât metodele medicinei alopate, controlul greutăţii, 
nutriția inteligentă, renunţarea la fumat şi la alcool. În plus, reduce 
riscul de artrită cu 47%, pe cel de demenţă şi Alzheimer cu 50%, pe cel 
de diabet zaharat cu 58%, pe cel de fracturi ale şoldului cu 41%, pe cel 
de anxietate cu 48% , pe cel de depresie cu 30%, şi este cel mai eficient 
tratament pentru sindromul cronic de oboseală, crescând calitatea 
vieții cu 23% şi prelungind-o cu cel puţin 5 ani. 15 minute de mers pe 
jos zilnic reduc cu 12% riscul de hipertensiune arterială, 25 de minute 
îl reduc cu 29%, iar cu fiecare 10 minute în plus de mers pe jos, riscul 
de hipertensiune scade cu alte 12 procente. l 


Acestea sunt doar câteva dintre motivele pentru care din cele 24 de ore 
pe care le are ziua, ar trebui să dedicați 30 de minute sportului, oricare 
ar fi acesta. 

Când vine vorba însă de arderea grăsimilor, nu orice formă de activi- 
tate fizică este eficientă, iar dintre cele care te ajută să scazi în greutate, 
nu orice formă de sport te ajută să arzi grăsimea şi să protejezi masa 
musculară. 


Un program de antrenament eficient ar trebui să includă antrenament 


cardiovascular, dar şi antrenamente cu greutăți, atât în cazul bărba- 
tilor, cât şi al femeilor. Antrenamentul cardiovascular făcut corect se 
va concentra pe arderea depozitelor de grăsime din primul până în 
ultimul minut de antrenament, iar antrenamentele cu greutăți îți vor 
accelera metabolismul, astfel încât corpul tău va arde mai multe calorii 


chiar și în stare de repaus sau atunci când dormi. 


Multe persoane fac greşeala de a face exclusiv antrenamente cardio- 
vasculare (alergare pe bandă, bicicleta staționară sau cea eliptică). 
Chiar dacă pe termen scurt vei pierde destul de rapid în greutate, în 
special prin eliminarea surplusului de apă, studiile arată că prea mult 
cardio poate avea aceleaşi efect de încetinire a metabolismului ca şi 
prea puţină mâncare. Programul de antrenament trebuie să fie adaptat 
condiţiei tale fizice şi resurselor energetice de care dispui. Nu compara 
programul tău de antrenament cu rutina atleților, ei cu siguranță au şi 
un plan alimentar pe măsură! Antrenamentul cardiovascular în exces 
poate declanşa în corpul tău un mecanism care te va face dependent 
de acest tip de antrenament. Aşadar, imediat ce vei înceta această 
rutină istovitoare vei fi în pericol de a pune toate kilogramele la loc. 


Acum că am căzut de acord că antrenamentul tău ar trebui să fie com- 
pus în proporţii egale din antrenament cardiovascular şi antrenament 
cu greutăți, îţi voi spune în detaliu cum trebuie efectuat antrenamen- 
tul cardiovascular. Pentru a detalia cum trebuie efectuat antrena- 
mentul cu greutăţi ar trebui să scriu separat o altă carte pe acest subiect. 
Pentru antrenamentele cu greutățți te sfătuiesc să apelez la ajutorul 
profesioniştilor, fie în cadrul claselor de grup, fie în regim de personal 
training. 

Atunci când te antrenezi, cum ştii dacă foloseşti intensitatea și frec- 
venţa potrivite pentru eficiență maximă? 


Ritmul tău cardiac (pulsul) este cea mai bună cale de a regla sau 
corecta intensitatea exerciţiului pentru a fi cât mai eficient. Mai întâi 
de toate, trebuie să ştii cum să îți măsori pulsul. Poţi face asta fie cu un 
ceas care are funcţia de a-ţi monitoriza ritmul cardiac, fie manual: poți 
lua pulsul de la nivelul gâtului (artera carotidă) sau de la încheietura 
mâinii (artera radială) folosind un ceas cu secundar. Ia pulsul timp 
de 6 secunde şi înmulțește cu 10 ca să obţii bătăile pe minut. 


Antrenează-te eficient folosind zonele ritmului cardiac. Te antrenezi 
prea intens? Sau nu depui suficient efort la antrenament? Nu ştii cât de 
intens trebuie să te antrenezi? Obiectivul tău este să arzi grăsimea, să 
obţii un tonus mai bun sau o rezistență mai bună? Folosind zonele rit- 
mului cardiac, îți poți alege intensitatea potrivită a antrenamentului, 
pentru a atinge cât mai rapid obiectivele pe care ţi le-ai propus. 


Dacă ştii care este maximul ritmului tău cardiac, poți duce antrena- 
mentul în zona necesară maximului de eficiență. Maximul ritmului 
tău cardiac este rapiditatea cu care inima ta poate să bată. Acest 
maxim variază de la o persoană la alta, însă vârsta poate fi folosită ca 
reper pentru a determina care este ritmul tău cardiac maxim. 


Poţi folosi formula: 
220 - vârsta ta = pulsul tău maxim 


Dacă ai 30 de ani (220-30), pulsul tău maxim este 190 bătăi pe minut 
(BPM). 


Prima zonă de antrenament este cea de ardere a depozitelor de gră- 
sime şi trebuie să o alegi dacă obiectivul tău este să topeşti grăsimea în 
exces. În această zonă pulsul tău trebuie să fie la 50-60% din pulsul tău 
maxim. Dacă pulsul tău maxim este de 180 BPM, în această zonă 
pulsul tău trebuie să fie între 90-108 BPM. Zona 1 este o zonă uşoară 

de lucru. Un indicator al faptului că te antrenezi în această zonă este 
faptul că respirația ar trebui să îți permită să porți o conversație. 
Antrenamentul în această zonă nu este unul intens și nu îți va aduce 
toate beneficiile antrenamentului cardiovascular, însă ajută la reduce- 
rea procentului de grăsime, reduce colesterolul și tensiunea arterială. 
Această zonă de lucru este recomandată persoanelor mai în vârstă, cu 
o greutate foarte mare sau persoanelor care au afecțiuni cardiace. 


În a doua zonă de antrenament, organismul generează energie prove- 
nită din depozitele de grăsime în proporţie de 85%, din carbohidrați 
în proporţie de 10% şi din proteină 5%. Pulsul tău cel mai ridicat tre- 
buie să fie la 60-70% din pulsul tău maxim. Respirația ta va fi ceva mai 
intensă, dar încă vei putea susţine o conversaţie scurtă. În această zonă 
sunt arse mai multe calorii decât în prima zonă, deoarece intensitatea 
este mai mare. Beneficiile acestei zone de antrenament sunt similare 
celor obţinute şi în prima zonă de antrenament. 


În cea de-a treia zonă, pulsul tău cel mai ridicat trebuie să fie la 
70-80% din pulsul tău maxim, respiraţia este greoaie şi nu poţi arti- 
cula decât cuvinte scurte. În această zonă de antrenament se îmbună- 
tățesc rezistența şi anduranța. Această zonă de antrenament este 
accesată de obicei în timpul orelor de aerobic. În această zonă vei arde 
50% din calorii din depozitele de grăsime, aproximativ 50% din 
carbohidrați şi mai puţin de 1% din proteine. Această zonă nu poate fi 
accesată doar mergând alert pe bandă, ci prin alergare sau programe 
de aerobic. Antrenamentele din această zonă nu sunt la fel de eficiente 
în arderea grăsimii ca antrenamentele din primele două zone. 


Greşeala pe care o fac cei mai mulți oameni este să creadă că, pe 
măsură ce antrenamentul este mai intens, vor arde mai multă 
grăsime. Acesta este un mit. 


În zona patru de antrenament este folosit între 80-90% din pulsul 
maxim. Intensitatea acestei zone va cere volumul tău maxim de 
oxigen. Acest nivel de antrenament provoacă secreția de acid lactic în 

corp. Un astfel de antrenament are o durată de 10-20 de minute sau 
poate fi parte a unui antrenament cu intervale. Vei arde mai multe 
calorii pe minut decât în cazul în care vei folosi una dintre zonele 
prezentate anterior. Însă 85% din caloriile arse vor fi luate din carbo- 
hidraţi, 14% din depozitele de grăsime şi mai puţin de 1% din proteine. 
Această zonă este de obicei accesată în antrenamentul cu greutăți 
(antrenament anaerob). 


Cea de-a cincea zonă presupune ridicarea pulsului la 90-100% din 
capacitatea sa. Este de obicei o zonă folosită la antrenamentele cu 
intervale pentru avansați. . 


Cele mai multe persoane au credința greșită că pot slăbi prin sport 
doar dacă se antrenează intens şi trag de ei până leşină. 


Dacă şi tu credeai asta până acum, vei avea surpriza să afli că depo- 
zitele de grăsime sunt arse cel mai bine la antrenamentele în care stai 
în zona doi de lucru. Arzi mai multă grăsime dacă timp de 5 zile pe 
săptămână vei merge pe bandă 30 de minute la o viteză care să îţi 
mențină pulsul între 60-70% din maximul tău, dacă eşti tânăr și ai 
puţină condiţie fizică, sau la 50-60%, dacă ai trecut de 55 de ani sau ai 
foarte multe kilograme în plus. 


În zona trei de lucru grăsimea este arsă în mod eficient doar dacă 
mănânci cum şi ce trebuie. lar cea mai importantă masă este cea pe 
care trebuie să o iei cu 2 ore înainte de antrenament care trebuie să 
conţină o sursă de carbohidrați (de exemplu o banană, fulgi de ovăz 
etc.). Cele mai multe dintre şedinţele de aerobic de grup sunt în această 
zonă de antrenament. Dacă vei face acest tip de antrenament pe sto- 
macul gol, corpul tău neputând să îşi ia 50% din energia necesară din 
carbohidraţii din alimentaţie, va descompune glicogenul din propriii 
muşchi. Mai plastic spus, își va canibaliza propria masă musculară 
pentru a avea energie ca să poată susține antrenamentul. Rezultatul? 
Vei scădea în greutate, însă nu doar prin arderea depozitelor de gră- 
sime, ci şi prin consumarea propriei mase musculare. La final, corpul 

tău va arăta întocmai ca după o dietă drastică, masa musculară va fi 
lipsită de tonus, iar pielea îşi va pierde elasticitatea. Nu îți dorești asta. 


Dacă nu ai mai făcut sport până acum, îţi recomand un antrenament 
de 30 de minute, timp de 5 zile pe săptămână, în care să stai în prima 
zonă. Poţi face o plimbare în parc, să mergi 30 de minute pe bandă sau 
să faci 30 de minute de bicicletă staționară ori eliptică. 


Pe măsură ce avansezi, ai slăbit deja ceva kilograme, iar condiția ta 
fizică este simţitor îmbunătăţită, poţi trece la un antrenament de 30 de 
minute în cea de-a doua zonă. Iar în momentul în care nu mai ai foarte 
multe kilograme de grăsime de ars (până în 10, maxim 15) poți face 
de 5 ori pe săptămână un antrenament compus din 40 de minute de 
antrenament cu greutăţi, în care vei sta în zona patru de antrenament, 
şi 20 de minute de antrenament cardiovascular în zona a doua. Acest 
tip de antrenament, combinat cu cele cinci obiceiuri alimentare, va da 
rezultate maxime în îmbunătăţirea tuturor parametrilor: kilogramele 
de grăsime se vor topi, sănătatea ţi se va îmbunătăți, la fel și perfor- 
manţele tale fizice şi intelectuale. 


Folclorul spune că antrenamentele cu greutăţi, care aparțin zonei patru, 
pot doar să te ajute să îți construieşti masa musculară și nu să arzi 
depozitele de grăsime în exces. Şi pe bună dreptate, 85% din energia 
pe care o folosește corpul în timpul acestor antrenamente este luată 
din carbohidrați şi doar 15% din grăsime, iar procentul de grăsime 
arsă poate scădea chiar şi la 5%. Ei bine, această credință populară este 
doar un mit. 


Chiar dacă antrenamentele cu greutăţi nu determină în mod direct 
arderea grăsimii, în mod indirect ard chiar mai multă grăsime 
decât antrenamentele cardiovasculare. 


Dacă intensitatea antrenamentului cu greutăţi este suficient de mare, 
corpul va începe să secrete hormoni de creştere (Hgh). Rolul acestor 
hormoni este să repare microtraumatismele produse fibrelor în timpul 
antrenamentelor anaerobe. În acest proces este necesară o cantitate 


74 STIL DE VIAŢĂ, NU DIETĂ! 


mare de energie (calorii) pe care corpul tău o va lua din depozitele de 
grăsime. 


Asta înseamnă că secreția hormonilor de creştere este cea mai pu- 
ternică armă pe care o poate deţine corpul tău, pe termen lung, 
împotriva depozitelor de grăsime. Doar antrenamentele cu greutăți 
provoacă glanda pituitară să secrete hormoni de creştere, nu și antre- 
namentele cardiovasculare. Această schimbare hormonală îţi va per- 
mite să arzi depozitele de grăsime şi să construieşti masă musculară 
de calitate în acelaşi timp. Construind mai multă masă musculară, vei 
creşte costul energetic al corpului tău chiar și în stare de repaos. Pe 
scurt, includerea antrenamentelor cu greutăți în programul tău de 
fitness îți va determina corpul să ardă mai multe calorii chiar şi în 
timp ce dormi. 


Putem cunoaşte toate beneficiile hormonului de creștere, în mod 
natural, odată ce introducem în rutina de fitness săptămânală cel 
puțin 3 antrenamente cu greutăţi a câte 40 de minute. 


În categoria antrenamentelor anaerobe, pe lângă antrenamentele cu 
greutăţi, intră sprintul şi înotul. Motivul pentru care înotătorii de 
performanţă şi sprinterii au un corp lipsit de grăsime și în acelaşi timp 
o musculatură bine construită este cantitatea mare de hormoni de 
creştere pe care o secretă organismul lor în timpul antrenamentelor 
anaerobe. 


Un alt mod de a spori secreția de hormoni de creştere, în afara antre- 
namentelor, este să ai 8 sau 9 ore de somn profund pe noapte. Pentru 
a maximiza secreția de hormoni de creştere din timpul somnului, ia 
o cină uşor de digerat, bogată în proteine şi săracă în carbohidrați. De 
aici şi paradoxul persoanelor care dorm mult şi totuşi nu se odihnesc 
suficient: consumă alimente greu de digerat înainte de culcare sau 
pline de carbohidrați (pâine, orez, cartofi, dulciuri, prăjeli etc.). 


Aşadar care este motivul pentru care Anca, persoana de care îţi 
povesteam anterior, nu a avut rezultate, deși se străduia să mănânce 

corect şi să se antreneze zilnic? Pentru că se antrena orbește, fără 
niciun reper şi nu îşi sincroniza alimentaţia cu antrenamentele. 


Foloseşte ghidul celor cinci tipuri de antrenament, în funcţie de ritmul 
tău cardiac, urmează cele cinci obiceiuri alimentare şi nu va mai exista 
niciun obiectiv imposibil. Îți vei construi corpul pe care nici nu în- 
drăzneai să visezi că îl vei avea. 


Care e ritmul normal în care ar trebui să slăbeşti? 


Scenariul în care petreci ani de zile mâncând ce şi unde apuci, fără nici 
măcar o oră de fitness pe săptămână, ani în care singurul efort fizic 
este să te deplasezi din casă în maşină și de la maşină la birou, pui 
peste 20 de kilograme de grăsime, iar apoi te aştepţi să le dai jos în 
2 luni, nu este un scenariu realist şi nici responsabil față de tine însuţi. 
Dacă te recunoşti în descrierea mea, cu această abordare nu vei face 
decât să îți supui corpul unor chinuri care nu îţi vor oferi decât pe 
termen scurt corpul pe care ţi-l doreşti, după care vei pune toate kilo- 
gramele la loc sau chiar mai multe, vei slăbi din ce în ce mai greu, 
deoarece metabolismul tău este încetinit, iar pe termen mediu şi lung 
va creşte riscul de a te confrunta cu boli cardiovasculare, boli auto- 
imune, boli degenerative şi îmbătrânire prematură. Să nu mai vorbim 
de aspectul fizic care pe zi ce trece se va înrăutăți. 


Persoanele care își doresc să dea cât se poate de repede jos kilo- 
gramele în plus, cu orice preţ, vor asta doar pentru că nu cunosc 
consecinţele. 


Grăsimea funcționează ca un adevărat depozit pentru toxine. Odată 
ce este arsă grăsimea, toxinele sunt revărsate în fluxul sanguin și toate 
organele vor fi intoxicate. Simptomele pe termen scurt sunt ameţelile, 
scăderea capacităţii intelectuale, scurte pierderi de memorie, scăderea 
imunităţii, căderea părului, tulburarea ciclului menstrual, iar pe 
termen lung slăbirea iresponsabilă duce la o sumedenie de boli şi 
afecțiuni grave. 

Dacă aceste argumente nu sunt suficiente, iar în acest moment singu- 
rul lucru care contează pentru tine este felul în care îți dorești să arăţi 
după ce vei arde suplusul de grăsime, trebuie să îți spun că nu eşti 
onest cu tine. O slăbire prea rapidă nu numai că secătuieşte corpul de 
vitamine, minerale şi fitonutrienţi, însă nici nu dă suficient timp pielii 
să se reaşeze. În plus, o dietă extremă nu va topi doar grăsimea, ci și 
muşchii. Aşadar, o dietă nu numai că nu îţi poate crea un corp armo- 
nios, plăcut ochiului, dimpotrivă, corpul tău va arăta de parcă au 
trecut într-o clipită 20 de ani, pielea va atârna, musculatura va fi lăsată 
şi flască, părul va fi rar şi lipsit de strălucire. 


Însă reeducarea gustului şi apetitului către alimente sănătoase, natu- 
rale, de sezon, redimensionarea porţiilor de mâncare, împărțirea 
hranei zilnice în 5-6 mese, hidratarea corectă, practicarea a cel puţin 
3 ore de sport pe săptămână, regândirea planului alimentar zilnic, 
astfel încât să includă alimente cât mai diverse, din toate grupele, şi 
odihna suficientă te vor face să ai în timp corpul pe care ţi-l dorești. 
Singura slăbire sănătoasă este atunci când odată ce ţi-ai modificat 
stilul de viaţă într-unul sănătos, organismul se autoreglează şi arde 
kilogramele de grăsime balast. 


Dietele care presupun mai puțin de 1 200 kcal pe zi, care exclud una 
sau două grupe alimentare, în care aportul zilnic se face dintr-o sin- 
gură grupă de alimente sau dietele extreme de detoxifiere supun 
corpul unui şoc la care organismul reacționează eliminând apa din 
ţesuturi (ajungând chiar și la cazuri grave de deshidratare), încetinind 
metabolismul, scăzând resursele alocate sistemului imunitar, caniba- 
lizându-şi propria masă musculară, inclusiv musculatura cardiacă, 
provocând aritmii, iar în timp cresc riscul de boli cardiovasculare 


Chiar şi cu 50%. 


Începând cu dieta disociată, cura cu supă de varză, dieta ketogenică şi 
orice altă derivată din planul alimentar Atkins, până la dietele extreme 
de detoxifiere — spre exemplu cura de 10 zile cu sirop de arțar, toate 
privează organismul de nutrienți valoroşi, ducând în timp la carențe 

alimentare şi probleme de sănătate grave. Unei persoane responsabile 
faţă de corpul şi sănătatea sa ar trebui să i se pară suspect orice plan 
alimentar sau specialist care promite mai mult de 6 kilograme pe lună 
în cazul bărbaţilor şi 4 în cazul femeilor. Corpul uman nu este pro- 
iectat să poată arde mai mult de atât, decât în condiţii extreme de stres 
psihic sau fizic, boli sau intoleranțe alimentare grave şi obezitate 


morbidă. 


Un ritm de slăbire sănătos se situează între 500 g — 1 kg pe săptămână, 
maxim 1,5 kilograme în cazul bărbaţilor care combină alimentaţia 
uşor hipocalorică cu sportul. Reţeta unui plan alimentar care să te 
slăbească sănătos este o alimentaţie diversificată: ea trebuie să includă 
alimente din toate grupele (chiar şi cantități mici de pâine integrală şi 
cereale), combinate corect, cu un deficit de doar 250 kcal, plus 3 antre- 
namente pe săptămână care vor aduce încă deficit de 250 kcal pe zi, 
în total 500 kcal date jos zilnic. 


Cum să îți controlezi pofta de dulce 
Ce nu ştiai despre zahăr 


Pofta incontrolabilă de dulce are la bază mai multe cauze: în primul 
rând, faptul că predispoziția pentru gustul dulce este înscrisă în genele 
noastre, în al doilea rând faptul că, de-a lungul vieţii, cei mai mulți 
dintre noi exersăm cu hărnicie această plăcere şi cu fiecare gustare 
dulce ne întărim dependența, şi nu în ultimul rând e vorba despre 
carenţele de oligoelemente care ne declanşează pofta de dulce, o menţin 
şi îi cresc intensitatea până la limite cărora doar o voinţă de fier le mai 


poate face față. 


Suntem programaţi genetic pentru a căuta gustul dulce şi consistenţa 
cremoasă și chiar grasă a alimentelor. Acum câteva mii de ani, acest 
mecanism era unul foarte eficient pentru conservarea speciei umane. 
Oamenii simțeau impulsuri hormonale, atunci când găseau mâncare, 
să aleagă alimentele dulci sau grase (cele mai calorice alimente) şi să le 

mănânce în cantitate cât mai mare pentru a crea depozite de energie 
care să îi ajute să treacă peste perioadele de foamete care urmau. Argu- 
mentul predispoziţiei genetice nu trebuie să fie unul în spatele căruia 
să ne ascundem pentru a mânca platouri întregi de prăjituri sau frip- 
turi bogate în grăsime, din două motive. Primul motiv este că predis- 
poziţia genetică se îndreaptă către gustul dulce sau gras care se găseşte 
în natură: fructe, respectiv carnea animalelor sălbatice. Al doilea motiv 
este faptul că acest mecanism era util și eficient în vremurile când 
oamenii luau o masă pe săptămână, și nu 5 mese pe zi. 


Un alt motiv pentru care poţi simţi compulsia de a mânca dulce este 
dependenţa, similară morfinei, pe care o dau zaharurile. Consumul de 
zahăr creşte brusc glicemia, însă o menţine la acel nivel pentru o peri- 
oadă scurtă de timp, după care o scade la fel de brusc, când pofta de 
dulce revine cu o intensitate şi mai mare. De fiecare dată când mân- 
căm dulciuri din comerţ trebuie să ne gândim la faptul că intensitatea 
gustului poate fi chiar şi de sute de ori mai mare decât intensitatea 
celui mai dulce fruct care se găseşte în natură. Oamenii nu au niciun 
fel de predispozitie genetică pentru o așa intensitate a gustului dulce. 


Un alt contraargument referitor la dulciurile din comerț care se ba- 
zează de cele mai multe ori pe făină albă, zahăr şi grăsimi este faptul că 
ele nu aduc corpului niciun nutrient. Singurul motiv pentru care le 
consumăm este plăcerea gustului. Ba, mai degrabă, e lesne de ştiut că 
multe dintre aceste dulciuri inundă corpul cu o sumedenie de ingre- 
diente toxice care nu fac decât să scadă imunitatea, să mărească pre- 
dispoziția la boli degenerative, cardiovasculare şi obezitate. Corpul 
tău nu are nimic de câştigat din consumul de dulciuri, ci numai de 
pierdut din cauza caloriilor goale pe care le conţin. 


Dacă pe lângă o poftă acută de dulce, ai o stare de oboseală perma- 
nentă, o capacitate scăzută de concentrare și schimbări bruște 
de dispoziţie, este posibil să te numeri printre persoanele care 
au carență de crom. 

Lipsa de crom este cauza poftei incontrolabile de dulce în aproape 
jumătate dintre cazuri. 


Cromul intervine în funcţionarea optimă a pancreasului şi totodată în 
secreția de insulină necesară în procesul de trecere a glucozei din 
sânge în celule. Atunci când cromul este prezent în organism într-o 
cantitate insuficientă, glucoza rămâne în sânge şi de aici pofta perma- 
nentă de dulce. 


Doar 20% din cromul ingerat este metabolizat, și în plus, dieta omului 
modern duce lipsă de surse de crom. Cele mai bune surse pentru acest 


Aşadar, dacă te regăseşti printre cei care resimt simptomele precedente, 
ai o alimentaţie săracă în alimente proteice, cereale și mirodenii, şi 
chiar şi atunci când te ridici de la masă simţi o foame nejustificată sau 
o poftă acută de dulce, este cazul să îți măsori printr-o serie de analize 
de sânge nivelul cromului din organism. 


În stadiul iniţial carența de crom nu este o afecțiune gravă, putând fi 
corectată cu ajutorul unui simplu supliment cu crom care se găseşte 
în mai toate farmaciile. 


Te sfătuiesc ca, odată descoperită o carenţă de crom, până reuşeşti să 
o reglezi şi chiar şi apoi, să excluzi complet din alimentaţie dulciurile 
care conţin zahăr alb rafinat, fructoză şi făină albă. 


Dar pentru că oameni suntem, și pofta moderată de dulce este nor- 
mală şi sănătoasă, este de preferat să mănânci dulciuri preparate în 
casă, la prepararea cărora să înlocuieşti zahărul cu îndulcitorul de 
stevia rebaudiana, cu siropul de arțar sau cu nectarul de agave, făina 
albă rafinată cu cea din tărâţe şi margarina cu uleiul de cocos. Aceste 
înlocuiri nu numai că vor scădea destul de mult valoarea calorică 
a desertului preparat, dar sunt şi opțiuni mult mai sănătoase. 

Alte măsuri pe care le puteți lua pentru a combate pofta de dulce sunt 
curele cu extract de garcinia şi de valeriană, pe care le puteți găsi în 
magazinele naturiste, şi includerea unei surse de proteină de calitate la 
fiecare dintre cele 5 mese ale zilei. 


Ştiu că în acest punct dependenţa de gustul dulce poate fi atât de 
puternică, încât mai degrabă priveşti cu interes „calea dulciurilor die- 
tetice“, decât cum să găseşti o metodă de a renunța complet la gustul 
dulce. În acest caz, te invit să aruncăm o privire mai atentă asupra dul- 


vec 


ciurilor „de dietă“. 


Putem vorbi despre două categorii de dulciuri „dietetice“ — cele pre- 
parate în casă prin substituirea ingredientelor calorice şi lipsite de 
nutrienți (margarina, făina albă, zahărul alb rafinat), şi cele din super- 
marketuri, de pe raftul dedicat produselor bio şi de dietă. 


„Prima categorie, a dulciurilor făcute în casă prin substituirea alimen- 
telor cu altele mai sănătoase, o sprijin cu tărie şi consider că este un 
bun truc de control al greutăţii. Dacă înlocuiești caloriile goale (făină 
albă, zahăr alb rafinat, margarină) pe care corpul nu le poate utiliza 
altfel şi le stochează sub forma depozitelor de grăsime, cu calorii bune 
din care corpul îşi poate extrage nutrienți, ai obținut un desert delicios 
şi mai sănătos, de care te poţi bucura o dată sau de două ori pe săptă- 
mână, în prima parte a zilei. 


Pentru a obține astfel de prăjituri, poţi înlocui margarina cu untul sau 
uleiul de cocos, făina albă cu cea integrală, zahărul cu îndulcitorul de 
stevia rebaudiana sau siropul de agave, uleiul rafinat de floarea-soarelui 
cu cel din sâmburi de struguri obținut prin presare la rece. Sunt de 
acord că aceste dulciuri sunt mai sănătoase decât varianta standard 
care abundă în calorii goale, dar ele sunt în continuare alimente destul 
de calorice, aşadar nu le recomand atunci când obiectivul tău este 
să slăbeşti. 


tău este 

A doua categorie a dulciurilor dietetice, cele de supermarket, sunt din 
punctul meu de vedere contraindicate. E suficient să citeşti cu atenţie 
eticheta a două astfel de produse pentru a vedea că au aproape aceeaşi 
cantitate de carbohidrați simpli, grăsimi şi E-uri ca varianta lor stan- 
dard. Singurul truc pe care îl fac este să înlocuiască zahărul cu fructoza, 
aspartamul sau glucoza din porumbul procesat, care pe termen lung 
sunt chiar mai periculoase decât zahărul alb rafinat. Aceşti îndulcitori 
industriali favorizează un tip de îngrășare foarte periculos — creşterea 
procentului de grăsimi viscerale (grăsimile de pe organe) şi a grăsi- 
milor din sânge, pe termen mediu şi lung crescând cu peste 200% 
riscul bolilor cardiovasculare sau degenerative. Aceste dulciuri sunt 
doar trucuri de marketing şi sunt nule din punct de vedere nutrițional. 


Am auzit că multe persoane care încearcă să renunţe la dulciuri le 
înlocuiesc cu fructele uscate sau mierea. E adevărat că aceste alimente 
au mai mulți nutrienți decât dulciurile industriale, însă sunt foarte 
calorice, conțin cantități mari de zaharuri şi poți consuma chiar şi 
1 000 kcal fără să îți dai seama, doar luând 2-3 gustări bazate pe fructe 
uscate sau miere. Sunt total contraindicate în diete şi atunci când 
obiectivul este scăderea în greutate sau definirea musculară. 


Dacă efectele negative ale zahărului asupra felului în care arată corpul 
tău nu sunt un argument suficient pentru a-l elimina complet din ali- 
mentaţie, să aruncăm o privire asupra efectelor pe care le are zahărul 


în interiorul corpului tău. 


Consumul de zahăr creşte stresul oxidativ şi accelerează procesul de 
îmbătrânire a celulelor. Așa se face că persoanele care au avut toată viața 
o alimentație bogată în zahăr par mult mai bătrâne decât persoane de 
aceeaşi vârstă care s-au bucurat doar de gustul dulce al fructelor. 


Trecerea zahărului în intestinul subţire şi apoi în sânge se face foarte 
rapid. Asta cauzează modificarea structurii sângelui şi hiperglicemie. 

În întreg organismul se instalează o stare de hiperexcitare fizică şi 
psihică. În urma şocului primit, pancreasul secretă o cantitate mare 
de insulină, iar efectul este scăderea bruscă a nivelului glicemiei din 
sânge. Simptomul acestui mecanism este o stare bruscă de oboseală. 


O alimentaţie bogată în zahăr are două urmări grave asupra corpului tău. 


Prima dintre acestea este că scade sensibilitatea organismului la insu- 
lină, lucru care măreşte cantitatea de insulină pe care o secretă corpul 
la ingerarea fiecărui aliment în parte. Acest mecanism duce la acu- 
mularea de depozite de grăsime, în special în zona taliei. Consecința 
pe termen lung a reducerii sensibilităţii corpului la secreția de 
insulină poate fi crearea unei toleranţe scăzute la carbohidrați şi chiar 
diabetul. 


Al doilea mare pericol pe care îl cauzează consumul de zahăr este pro- 
cesul de glicare. Prin glicare se înţelege procesul prin care o moleculă 
de zahăr se lipeşte de proteinele din sânge, fără ca acest proces să fie 
mediat de o enzimă. Procesul este similar cu cel care face carnea să își 
schimbe culoarea care devine brună atunci când o gătim la foc. 


Efectul vizibil mai rapid al acestui proces este apariția ridurilor pre- 
mature. Zahărul intră în reacţie cu colagenul şi elastinul, două sub- 
stanţe de care pielea are nevoie pentru a rămâne elastică. Un alt efect 
negativ pe care îl are glicarea asupra pielii este că măreşte sensibilitatea 
acesteia la expunerea la soare. În concluzie, abuzul de sucuri şi bom- 
boane dulci, prăjituri, plăcinte şi alte produse de patiserie, dar şi de 
cartofi, paste, orez alb şi făină albă îţi va îmbătrâni chipul prematur, 
procesul fiind ireversibil. 


Pe termen lung, glicarea cauzată de consumul de dulce favorizează 
îmbătrânirea prematură inclusiv a organelor, dezvoltarea a diferite 
forme de cancer, boala Alzheimer, cataractă şi pierderea vederii, boli 
cardiovasculare, disfuncţii erectile, boli de rinichi şi artrită. 

În plus, consumul de alimente care conțin zahăr tulbură echilibrul 
acido-bazic al organismului. Organismul nostru este făcut să funcțio- 
neze la un pH neutru, în jurul valorii de 7,4, şi pentru asta organismul 
este dotat cu mecanisme complexe care neutralizează acizii şi resta- 
bilesc echilibrul acido-bazic. Principala rezervă alcalină a corpului 
este reprezentată de oase, calciul fiind mineralul consumat cu pre- 
cădere în lupta împotriva agresiunii acide. Simptomele perturbării 
echilibrului acido-bazic sunt starea de oboseală, durerile musculare 
şi articulare, scăderea imunităţii şi în final îmbătrânirea prematură 
a țesuturilor. Pe termen lung, sănătatea poate fi obținută doar dacă 
pH-ul corpului este unul neutru. Starea de aciditate promovează insta- 
larea bolilor şi îmbătrânirea prematură a țesuturilor. 


Toate aceste consecinţe ale consumului de zahăr au loc indiferent de 
forma zahărului consumat: zahăr alb rafinat, zahăr brun, zahăr negru, 
miere, fructoză, extract de porumb, melasă, maltoză, dextroză, malto- 
dextrină etc. 


Dacă veți citi cu atenţie etichetele alimentelor pe care le cumpăraţi, 
veţi fi surprinşi câte alimente conţin astăzi zahăr adăugat, începând cu 
fructele congelate, pâine, sosuri şi dressing-uri şi terminând cu mură- 
turi şi alte preparate din legume. 


În medie, un european consumă aproximativ 30 de linguri de 
zahăr pe zi. 


Cu siguranță pare o cantitate incredibil de mare şi crezi că e foarte 
departe de cantitatea de zahăr pe care o consumi tu. Să vedem conți- 
nutul în linguri de zahăr în cazul câtorva dintre alimentele pe care le 
consumăm zi de zi: 


e Două felii de pâine albă conţin 3 linguri de zahăr. 

e Un bol de cereale cu lapte pentru micul-dejun conţine aproximativ 
5 linguri de zahăr. 

e O chiflă conţine între 4 şi 5 linguri de zahăr. 

e O jumătate de cană de fructe uscate conține aproximativ 4 linguri de 
zahăr. 

e O cană de suc din comerţ conţine aproximativ 9 linguri de zahăr. 

e Un pahar (200 ml) dintr-o băutură energizantă poate conţine până 
la 7 linguri de zahăr. 


Pune acum pe hârtie toate mesele pe care le-ai luat ieri, inclusiv bău- 
turile consumate. Cam câte linguri de zahăr ai consumat? Care sunt 
alimentele cele mai bogate în zahăr pe care le-ai mâncat şi în ce canti- 
tate? Cum crezi că influențează cantitatea de zahăr pe care o mănânci 
zilnic felul în care arăţi şi în care te simţi? 


Mâncăruri care ard grăsimea. 
Mit şi adevăr despre alimentele „dietetice“. 
Despre grăsimile bune și grăsimile rele. 


Multe dintre persoanele care îşi doresc să slăbească fac următorul 
lucru: înlocuiesc pentru o perioadă prăjiturile, bomboanele, produ- 
sele fast-food şi pizza aburindă cu... la fel de delicioasele mâncăruri 
de pe raftul cu inscripția „dietetic“ din supermarket. Raftul conţine de 
toate, inclusiv biscuiţi, ciocolată, pâine, hamburgeri şi tot ce ţi-ar mai 
putea pofti inima. Ajută sau nu aceste produse? 


De multe ori, conținutul caloric al unui produs cu eticheta „dietetic“ 
este aproape egal cu cel al produsului considerat nedietetic, diferenţa 
făcând-o faptul că primul fie nu conţine zahăr, fie nu conţine grăsimi. 
Problema este că, din nevoia de a păstra gustul şi textura alimentului 
respectiv, spre exemplu al ciocolatei dietetice, producătorii vor înlocui 
zahărul cu înlocuitori sintetici care pe termen lung pot fi chiar mai 
periculoși decât acesta. În plus, cele mai multe alimente care poartă 
eticheta „dietetic“ conţin chiar mai multe substanţe periculoase pentru 
sănătate decât varianta standard a produsului. 


După 13 ani de experienţă în domeniu şi după ce am consiliat peste 
2 500 sute de persoane pot spune că în ultimii 2 000 de ani nu s-a 


CEI CINCI PAȘI AI SLĂBIRII SĂNĂTOASE ȘI DEFINITIVE 85 


inventat niciun aliment care să accelereze sau să susțină procesul de 

slăbire şi care să merite banii cheltuiţi. Dimpotrivă, majoritatea pro- 

duselor menite „să te slăbească“ au fost produse pentru a creşte averile 

unui număr mic de persoane, în niciun caz pentru a-ţi fi de vreun real: 
folos. În final, toate alimentele cu eticheta „dietetic“ şi toate pastilele 
care vin cu promisiunea că vor arde într-o clipită toate kilogramele de 
grăsime pe care le-ai acumulat în ani de zile nu îți vor aduce decât 
deservicii: un metabolism mai leneş, o sănătate mai şubredă şi o voință 
mai slabă decât înainte de a le folosi. 


Legumele cu un conţinut mare de apă, cruciferele şi verdețurile, 
fructele care abundă în nutrienți, oleaginoasele şi seminţele, ier- 
burile aromatice, peştele şi fructele de mare, carnea slabă, ouăle 
şi brânzeturile fermentate, infuziile din plante, legumele boabe 
şi pseudocerealele sunt singurele produse care îți pot fi de ajutor 
în procesul de slăbire, fiind create de natură. 


Slăbirea este strâns interconectată cu starea de sănătate a organismu- 
lui tău. Primul argument care ar trebui să te motiveze să arzi surplusul 
de grăsime trebuie să fie faptul că la fiecare kilogram în plus sănătatea 
ta este mai fragilă şi nu dorinţa de a avea un corp întocmai ca al unui 
fotomodel de pe copertele revistelor. 


Pentru fiecare kilogram de grăsime în plus îți obligi corpul să creeze 
22 de kilometri de noi vase de sânge. 


Tesutul adipos este străbătut de rețele de capilare subțiri, menite să ali- 
menteze celulele cu oxigen. Imaginează-ţi presiunea pe care o pui pe 
inima ta, obligând-o să pompeze sânge în 22 de kilometri de capilare, 
pentru fiecare kilogram de grăsime acumulat, în plus față de sarcina sa 
standard. De aceea, cele mai multe persoane supraponderale se supun 
unui risc enorm de a dezvolta o boală cardiovasculară. Vestea bună 
este că procesul este reversibil. Odată arse kilogramele de grăsime, 
capilarele care le străbăteau încetează să mai fie alimentate cu sânge 
şi se autodistrug, uşurând astfel presiunea asupra inimii. 

Poate că până în acest moment nu ai avut probleme majore de sănătate 
şi de aceea cei 22 de kilometri de vase de sânge în plus per fiecare kilo- 
gram de grăsime nu ţi se par deloc suficiente pentru a alege alternativa 
sănătoasă a slăbirii. În acest caz, mai am o veste pentru tine: cu cât 
fiecare celulă din corpul tău este mai sănătoasă, cu atât vei pierde mai 
rapid în greutate. 


Corpul tău are un mecanism extrem de complex şi de eficient de 
reglare a propriei greutăți. Singurul motiv pentru care ai acum acele 
kilograme în plus este fie pentru că ai un stil de viață sedentar, fie 
pentru că ai consumat doar cu alimente sărace în nutrienți, tulburând 
modul de funcţionare a organismului. 


Metabolismul tău va fi din ce în ce mai rapid pe măsură ce fiecare 
celulă din corpul tău își va relua funcționarea optimă. Între timp, 
renunţă la ideea de a apela la scurtături şi dă-i corpului tău ce are 
nevoie: alimente care să abunde în nutrienți, odihnă suficientă şi un 
nivel de activitate fizică adecvat. 


În continuare vom inventaria cum poate fiecare grupă de alimente 
să accelereze procesul de ardere a grăsimilor. 


Legumele cu un conținut mare de apă 
În această categorie sunt incluse toate legumele, cu excepția legumi- 


noaselor (mazăre, fasole uscată etc.) 


Consumul optim de legume proaspete, de sezon, de preferință cres- 
cute local și cât mai natural, preparate cât mai puţin termic este o cale 
atât spre reglarea greutății corporale, cât şi spre o sănătate durabilă. 


Legumele sunt un amestec de apă vie, săruri minerale, fibre şi vitamine. 


Datorită conţinutului lor mare de apă, legumele aduc un aport caloric 


foarte scăzut, astfel încât pot fi consumate în aproape orice cantitate 
fără să îngraşe. În plus, apa vie pe care o conţin legumele este eliberată 
treptat în organism, menţinându-l hidratat. Fibrele alimentare se 

lipesc de celulele de grăsime pe care le găsesc în calea lor, în tractul 
digestiv, şi le elimină din organism fără a fi metabolizate. Un alt avan- 
taj al consumului de fibre alimentare este că îmbunătăţesc digestia şi 
au un rol important în prevenţia bolilor tractului digestiv. Vitaminele şi 
mineralele care se găsesc în legume au cea mai uşor de absorbit formă. 


Îți recomand să consumi legume cât mai des. 


În combinaţie cu brânzeturile sau carnea, vor uşura digestia acestora. 
Aşadar, nu ezita să adaugi oricând o salată din legume proaspete 
mesei tale. 


Avantajul pe termen lung al consumului de hrană vie (legume și fructe 
crude) este că acestea sunt singurele alimente care sunt aproape com- 
plet lipsite de acizi. Consumul de legume cât mai puţin preparate 
termic poate duce la neutralizarea acizilor din întregul organism și 
la curăţarea arterelor şi creierului de reziduurile acide. 


Consumarea a cel puţin 3 porții de legume proaspete pe zi contribuie 


la 1 reducerea riscului de osteoporoză, diabet, boli cardiovasculare şi 
diferite tipuri de cancere. Aportul mare de fibre alimentare din legume 


îmbunătățește răspunsul insulinic al organismului la consumul de 
zahăr, reglează apetitul şi menţine sănătatea tractului digestiv. 


Cruciferele 


În această categorie sunt incluse varza, conopida, broccoli şi guliile. 


Sunt recomandate atât persoanelor care îşi doresc să slăbească, dato- 
rită conţinutului lor foarte scăzut de calorii, cât şi persoanelor care îşi 
doresc să micșoreze riscul de cancer, datorită faptului că abundă în 
fitonutrienţi, bioflavonoide şi monotreptene. Nu sunt recomandate 
persoanelor care au disfuncţii ale tiroidei. l 


Doar 200 g de varză crudă asigură necesarul zilnic din vitaminele A, 
C şi E, iar conținutul său bogat în vitaminele din complexul B fac din 
varză un aliment care previne dezvoltarea tumorilor maligne. Varza 

este şi o grozavă sursă de calciu, magneziu, fier şi oligoelemente 
precum iod, cupru, mangan şi sulf. Broccoli, un alt membru al familiei 
cruciferelor, se situează pe primul loc în topul alimentelor care previn 
cancerul şi ulcerul, fiind bogat în fibre, calciu, vitamina C şi beta- 
caroten. Gulia este un aliment recomandat în special pentru prevenţia 
cancerului de sân. 


Verdeţurile 


În această categorie se încadrează salata verde, spanacul, ştevia, loboda, 
urzicile, ceapa verde, mărarul, pătrunjelul etc. 


Consumul acestor alimente îți va stimula imunitatea şi va detoxifia 
organismul, potențând astfel toate procesele metabolice şi grăbind 
arderea grăsimilor. Consumul de verdeţuri previne diabetul, micşo- 
rează riscul de boli degenerative, îmbunătăţeşte memoria și previne 
dezvoltarea tumorilor prin conţinutul lor integral alcalin. 


Fructele care abundă în nutrienți 


Adepții dietelor bazate pe carne şi grăsimi promovează faptul că fruc- 
tele îngrașă. Nu fructele îngraşă, ci abuzul! Abuzul de orice aliment 
poate fie să ducă la îngrăşare, fie să creeze dezechilibre serioase în 
organism. Alimentaţia ta trebuie să fie cât mai variată, să conţină can- 
tități moderate din fiecare grupă de alimente şi în niciun caz să fie 
formată din una sau două grupe. 


Fructele sunt arme valoroase pe care natura ni le-a oferit pentru 
a lupta cu toxinele din aer, apă şi din alimente. 


În niciun caz acestea nu trebuie eliminate din alimentaţie din dorința 
de a slăbi. Iar pentru a spulbera mitul cum că fructele îngraşă e sufi- 
cient să faci o comparaţie simplă. Aportul caloric al strugurilor, 
care sunt unele dintre cele mai dulci fructe, este de aproximativ 
70-80 kcal/100 grame, în timp ce aceeaşi cantitate dintr-o pizza are 
aproape 300 kcal. Iar în timp ce 80 kcal din struguri îţi hidratează 

organismul şi îl hrănesc, cele 300 kcal din pizza nu se traduc pentru 
corpul tău decât prin toxine şi reziduri. . 


O porţie sau două de fructe servite în prima parte a zilei, pe stomacul 
gol, nu au decât avantaje pentru corpul tău. Cheia pentru a slăbi şi 
pentru a te menţine este moderaţia, nu excluderea fiecărui aliment de 
care dacă abuzezi te îngrași şi hrănirea cu un pumn de prafuri şi pastile. 


Oleaginoasele și semințele 


În această categorie se încadrează nucile și alunele de tot felul, mig- 
dalele și seminţele. 


Bogate în proteine vegetale și în acizi graşi esenţiali, oleaginoasele tre- 
buie să facă parte din meniul tău săptămânal. Chiar dacă au nume- 
roase beneficii, aceste alimente trebuie consumate necombinate, în 
cantități mici, deoarece sunt alimente foarte bogate în calorii. 


Toate oleaginoasele se consumă în stare crudă! Odată prăjite, nu numai 
că beneficiile lor sunt anulate, dar conținutul lor caloric va creşte con- 
siderabil. 


Ierburile aromatice 


O slăbire sănătoasă, dar şi un stil de viață care să prevină bolile de orice 
fel implică un consum moderat sau chiar redus de sare care poate fi 
înlocuită cu succes de ierburile aromatice. 


Aceste plante care dau savoare mâncărurilor nu numai că nu au deza- 
vantajele consumului de sare, dar pot chiar accelera uşor arderile 
metabolice şi au proprietăţi dezinfectante pentru intestin. 


Chiar dacă obiectivul tău este să pierzi în greutate, nu trebuie să te 
privezi de plăcerea gustului. Condimentează din belşug mâncărurile 
pe care ţi le prepari în casă cu rozmarin, cimbru, oregano, pătrunjel, 
mărar, usturoi, ceapă, ardei iute, hrean etc. 

Peștele și fructele de mare 


Sunt o sursă excelentă de proteine, acizi grași, minerale şi, cu excepția 
peştilor graşi, carnea lor este săracă în calorii. 


Sunt de preferat soiurile de peşte oceanic precum heringul, codul, 
merluciul, macroul, sardinele. Peştii oceanici sunt preferabili celor de 
apă dulce datorită conţinutului lor mai bogat în acizi graşi omega-3. 
Peştii de apă dulce, dar şi somonul, au de obicei o calitate nutritivă mai 
slabă, din cauza faptului că sunt crescuţi în ferme de piscicultură, 
unde sunt hrăniţi necorespunzător şi primesc substanţe care să le gră- 
bească în mod artificial creşterea. 


Carnea de somon este unul dintre cele mai nutritive alimente, însă ori 
de câte ori îl consumi, este de preferat ca acesta să fie de proveniență 
bio. Chiar dacă prețul este mai ridicat, beneficiile somonului crescut 
natural sunt incomparabile cu cele ale somonului de crescătorie. 


Carnea slabă 


Carnea de pasăre cu cel mai înalt conţinut nutritiv este cea de curcan. 
Pe lângă proteinele de înaltă calitate, această carne conţine cel mai mic 
procent de grăsimi, este bogată în triptofan, un aminoacid esenţial 
care la nivel cerebral se transformă în serotonină şi este responsabil de 
starea de bine, şi conține de asemenea agenţi cu acţiune antioxidantă, 
precum vitamina E şi seleniul. 


Chiar dacă are un preţ mai ridicat, carnea de curcan este de preferat 
cărnii de pui datorită procesului mai puţin industrializat prin care este 
produsă. Nu îți recomand să consumi carne de pui decât dacă ai o 
sursă de unde poți achiziționa pui crescuţi la curte, hrăniți natural, 
fără antibiotice, îngrăşăminte sau alte stimulente de creştere. 


Ouăle 


Cu un conţinut caloric mic (aproximativ 80 kcal pentru un ou fiert), 
ouăle de găină sunt alimente foarte hrănitoare. 

Sunt bogate în proteine de înaltă calitate, lecitină, fier, calciu, fosfor 
şi potasiu. Totuşi, conținutul lor de nutrienți este compromis dacă 
nu provin de la găini crescute la sol sau chiar în spațiu liber (în spațiul 
anglo-saxon se foloseşte termenul free range). 


Lactatele 


Sunt de preferat cele fermentate, produse din lapte crud, de la animale 
care au păscut iarbă. Dacă te aprovizionezi din supermarket, sunt 
de preferat lactatele de capră, oaie, bivoliță, nu cele de vacă. 


Se consumă doar asociate cu legume crude și nu cu surse de carbo- 
hidraţi (pâine, cereale etc.). 


Laptele dulce este un aliment glucido-lipidic care suprasolicită siste- 
mul digestiv. Este de preferat minimizarea consumului. Se consumă 
necombinat, nu face o pereche bună cu niciun alt aliment. 


Legumele boabe 


În această categorie intră toate soiurile de fasole uscată, mazărea, 
lintea, năutul. Chiar dacă conţin amidon, leguminoasele sunt bogate 
în fibre, relativ sărace în calorii şi înalt nutritive. În special pentru 
vegetarieni, leguminoasele sunt surse prețioase de vitamine din com- 
plexul B. 


Cerealele și pseudocerealele 


Cerealele clasice (grâu, secară, ovăz) au beneficii pentru sănătate 
atunci când sunt consumate în cantități moderate, în forma lor brută, 
neprocesată, de persoanele care nu sunt alergice la gluten. Sunt ali- 
mente destul de calorice, aşadar îți recomand, cel puţin până atingi 
greutatea pe care ţi-o doreşti, să le consumi în cantitate mică, doar 
la micul-dejun. 


În schimb pseudocerealele (quinoa, amarant, hrişcă şi mei) pot fi 
incluse în meniu la orice masă a zilei. Sunt mai slab calorice decât 

„suratele“ lor, nu conţin gluten, aşadar sunt digerate mai uşor, conţin 
cantităţi semnificative de mangan, fier, magneziu, flavonoizi precum 
rutinul şi quercetinul, fibre alimentare şi întregul lanţ de aminoacizi 
esenţiali, fiind o bună sursă de proteine vegetale. 


În final, reţine că singurele alimente „pentru slăbire“ sunt cele pe 
care ni le-a dăruit natura. Consumate cât mai necombinat, în mese 
mici şi dese, cât mai puţin preparate termic, aceste alimente îți pot 
aduce corpul dorit şi totodată sănătatea. 


Corpul uman nu este creat să funcționeze optim atunci când este 
hrănit cu mâncăruri care abundă în făină albă, zahăr sau miere, 
grăsimi şi tot soiul de compuşi chimici, mezeluri, sucuri acidulate, ali- 
mente cu ambalaje colorate şi strălucitoare, pe care scrie mare „die- 
tetic“ Redu la minimum sau chiar exclude total consumul acestor 
alimente, alcătuieşte-ţi meniul integral din legume şi fructe proaspete, 
oleaginoase şi seminţe, leguminoase, carne slabă, brânzeturi fermen- 
tate, ouă, peşte şi pseudocereale, iar rezultatele nu se vor lăsa așteptate. 


Dimensiunea corectă a porţiilor 


Unul dintre cele mai surprinzătoare cazuri de care am avut parte a fost 
cel al unei femei de 30 de ani care făcea sport de 3 ori pe săptămână, îşi 
alegea alimentele corect şi le combina întocmai aşa cum trebuie de ceva 
ani de zile. Şi cu toate acestea, la un moment dat, a câştigat brusc 5 kilo- 
grame de grăsime, de care nu putea să scape cu niciun chip. 


La o analiză atentă a jurnalului ei care la prima vedere părea impeca- 
bil, am observat că obişnuia să ia gustări dese alcătuite din mere verzi. 
Mânca şi de 20 de ori pe zi! Se lăsase de curând de fumat și pentru 
a trece mai uşor peste perioada de sevraj, de fiecare dată când poftea 
la o ţigară, mânca un măr verde. 


Mărul verde este unul dintre cele mai hipocalorice alimente. Un măr 
are aproximativ 50-80 kcal, în funcţie de dimensiuni. Şi cu toate aces- 
tea, pentru că le consuma într-o cantitate mare, pacienta de care îţi 

povestesc a adăugat aproximativ 500 kcal în plus alimentaţiei sale zil- 
nice, lucru care a dus la acumularea de kilograme în plus. 


Pe lângă alegerea şi combinarea corectă a alimentelor, pentru 
a scădea în greutate este indispensabil să respecţi porția corectă. 


Consumat într-o cantitate prea mare, orice aliment, oricât de hipo- 
caloric şi dens nutritiv ar fi, tot va duce la acumularea de kilograme 
în plus. 


Examinează cu atenţie tabelul din paginile următoare pentru a afla care 
este porția corectă din fiecare aliment şi care este frecvența maximă 
cu care îl poţi consuma până atingi greutatea pe care ţi-o doreşti. 


Tabelul care urmează este conceput pentru o alimentaţie omnivoră 
care include toate grupele de alimentele, dar care respectă principiul 
alcalinității. Alege din tabel, în funcţie de sezon, alimentele din care 
să îți compui meniul şi nu le depăși frecvența de consum reco- 
mandată. 


Construiește-ţi meniul pe săptămâna următoare în fiecare weekend, 
şi apoi fă cumpărăturile în funcţie de acesta. Nu cumpăra mai multe 
alimente decât ai nevoie! 


Înainte de a începe să lucrezi la meniu, aminteşte-ţi cele cinci reguli 
de bază ale slăbirii: 


1. Trebuie să iei mese mici şi dese (5 în cazul femeilor şi 6 în cazul 
bărbaţilor). 

2. Alege alimente cu puţine calorii, dar care conțin mulţi nutrienți. 

3. Nu alcătui un meniu din mai mult de două grupe de alimente şi res- 
pectă regulile combinării corecte. 

4. Trebuie să ai un aport de proteine adecvat şi să nu consumi alte 
lichide în afara apei plate, limonadei şi ceaiurilor neîndulcite. 

5. Alcătuieşte-ţi meniul astfel încât maxim 30% să conţină alimente 

de origine animală, iar restul vegetale, de preferință crude, fierte 

sau preparate la cuptor la temperaturi mici. 


n, 

Categoria 
de alimente 


Lactate Lapte dulce 


Smântână Rar, maxim o dată 20-30 grame, 
pe săptămână 2-3 linguri 
Parmezan Rar, maxim odată | 15-20 grame 
pe săptămână (2 linguri) 


Kefir 


Iaurt cu probiotice | 3-4 porţii/săptămână 150 ml 


Carne 
Peşte gras 1-2 porţii/săptămână |200 grame 
(ex. somon) 
1-2 porţii/ săptămână |200 grame 


an 


30 grame (dimen- 
siunea unei cutii 
de chibrituri) 


Rar, maxim o dată 30 grame 
pe săptămână 


. | 3-4 porţii/săptămână 200 ml 


Excluse total 
din alimentaţie 
Exclusă total 

din alimentaţie 


sc oii ja ti lia 


- 


via Îi aR 

Categoria 


Frecvența Porţia corectă 
de alimente consumului 


Uleiuri Ulei de măsline presat | Zilnic, pentru gătit, Maxim o lingură 
la rece/ Ulei din såm- | se consumă crud 
buri de struguri 
Ulei de in Zilnic, ca medicament, | O linguriţă pe zi 
presat la rece se consumă doar crud 
Ulei rafinat | Exclus total din 
de floarea- soarelui | alimentaţie 
se mai pot adăuga 


Ouă de la păsări 
crescute la sol 
albuşuri la omletă 


Legume, Legume cu un mare „| Cantitate 
leguminoase | conţinut de apă nelimitată 
şi verdeţuri | (castraveți, dovlecei, 

ardei gras etc.) 


Legume cu frunze 
verzi şi alte verdeţuri 
(spanac, frunze de 
salată, rucola, 
pătrunjel, mărar, 
ceapă verde etc.) 


4-5 ouă/ săptămână 1-2 ouă întregi, 


Cantitate 
nelimitată 


Leguminoase (fasole |2-3 porţii/ săptămână |% cană 
uscată, mazăre, linte, 


năut) 


2-3 porţii/ săptămână | 7 jumătăţi de nucă 


Caju, macadamia etc. | 2-3 porţii/ săptămână | Un pumn mic 
(aproximativ 
30-50 grame) 
Migdale 2-3 porţii/ săptămână | 10-15 buc. 
(aproximativ 
30-50 grame) 


Seminţe de in Zilnic O lingură 
proaspăt măcinate 

Alte seminţe 2-3 porţii/săptămână | 40-50 grame 
(dovleac, chia etc.) 


Fructe 
oleaginoase 
şi seminţe 
(toate crude, 
neprăjite) 

Categoria Frecvența Porţia corectă 
de alimente consumului 


Fructe Fructe de pădure Cât mai des 
Fructe foarte dulci | Maxim o portie pe zi, 200 grame 
(ex. banane, struguri, | în prima parte a zilei 
prune, mango, pier- 
sici, nectarine) 
Fructe cu un conținut | 1-2 porţii/zi 200-300 grame 
mare de apă și mode- 


rat de zahăr (mere, 
pere, gutui etc.) 


Fructe deshidratate . | 1-2 porții/săptămână y cană 
(goji, curmale etc.) | 
Fructe confiate Excluse total din alimen- 

taţie, conţin zahăr adău- 

gat şi alți agenţi chimici 


Grâu, ovăz, secară | 1-2 porţii/săptămână y cană (gătite) 
E II II MII 


Orez brun, orez 1-2 porții/săptămână Y cană (gătit) 
sălbatic și alte soiuri 
nerafinate 


Quinoa, mei, hrişcă, |2-3 porţii/ săptămână y cană (gătite) 
amarant 
Făină Este permisă doar rar 

făina din tărâţe, 

cea albă este interzisă. 


Paste grana duro O porţie pe săptămână O cană (gătite), 
(din făină cu tărâţe). doar cu sosuri 
Cele albe sunt din vegetale 
interzise (ex. spanac) 


Pâine din făinăcu  |Oporţie pe zi O felie 
tărâţe (pâinea albă 

este interzisă) 

Zahărul de orice fel | Interzise complet 

şi/sau mierea 

Nu alege alimentele la care ai intoleranţă sau care îți provoacă 
reacţii alergice! 

Frecvența de consum menţionată este cea maxim recomandată! 
Meniul se construieşte astfel încât să respecte principiul meselor 
mici şi dese, porţia corectă şi principiul combinării corecte a ali- 
mentelor! 


„Ar trebui sau nu să apelez la pastilele de slăbit?“ 


De-a lungul anilor, am consiliat persoane care au luat pastile mai 
slabe, mai puternice, cu riscuri mai mari sau mici, persoane care şi-au 
pus sănătatea în pericol luând din toate felurile de pastile în acelaşi 
timp şi persoane care au vrut să slăbească doar prin alimentaţie 
corectă și sport. 


După tot ce am văzut am o proprie clasificare a pastilelor de slăbit: cele 
care îţi încarcă corpul inutil, neavând niciun fel de rezultate şi cele 
care accelerează procesul de slăbire, nu spectaculos, dar au o sumede- 
nie de efecte secundare şi chiar îţi pot afecta ireversibil sănătatea. 


Unele reduc pofta de mâncare şi chiar pe alocuri o anulează, putând 
cauza malnutriție, numeroase carenţe, tulburări psihice şi de compor- 
tament, insomnii, nervozitate şi stări depresive. Altele împiedică 
absorbția grăsimilor, inclusiv a celor sănătoase și a vitaminelor lipo- 
solubile, putând cauza probleme cu pielea şi părul, carenţe, lipsă de 
energie şi dereglări ale sistemului hormonal. 


Să nu mai pomenim de felul în care aceste pastile atacă sistemul de 
apărare al organismului. Corpul unei persoane supraponderale este 
oricum suprasolicitat, iar procesul de slăbire este prin definiție unul 
care inundă întreg corpul cu un flux de toxine care au fost stocate în 
depozite de grăsime sau care au rezultat tocmai din metabolizarea 
grăsimilor. În acest context, orice pastilă de slăbit nu funcţionează 
decât ca o tortură suplimentară pentru corpul tău şi îţi poate influenţa 
negativ pe termen lung starea de sănătate. 

Ca şi în cazul alimentelor „dietetice“, singurele pastile care pot 
într-adevăr accelera uşor procesul de slăbire sunt suplimentele cu 
vitamine şi minerale, care, contrar credințelor populare, nu îngraşă, 
ci slăbesc, pentru că optimizează toate procesele metabolice. 


Aşadar, nu sări peste setul bianual de analize obligatorii şi tratează la 
timp toate carenţele de vitamine sau minerale pe care le ai. Procesul de 
slăbire va fi accelerat în mod organic dacă toate funcţiile organismului 
lucrează la capacitate optimă. Printre vitaminele şi mineralele cu rol 
important în procesul de slăbire se numără: calciul, magneziul, cromul 
(reglează pofta de dulce), potasiul, complexul de vitamine B, acizii 
graşi omega-3, zincul şi seleniul. 


Indiferent de punctul în care te afli acum, de numărul de kilo- 
grame pe care le ai în plus, de moştenirea genetică şi cea familială, 
în această carte vei găsi toate informaţiile necesare pentru a ajunge 
acolo unde îţi dorești. Singurele elemente pe care trebuie să le 
aduci tu în această ecuaţie sunt disciplina, consecvenţa, determi- 
narea și dorința de a reuși. 


O metodă simplă dar eficientă de automotivare: 
jurnalul de alimentaţie 


Păstrarea unui jurnal de alimentaţie şi antrenament se poate dovedi 
o strategie foarte eficientă. 'Toate persoanele pe care le-am îndrumat 
să facă asta mi-au spus că i-a ajutat foarte mult să îşi conștientizeze 
stilul de viață pe care îl aveau până atunci şi totodată să îl corecteze. 
Nu de puţine ori mi s-a spus: „Ştii, în mod normal meniul meu pe 
săptămâna trecută ar fi conţinut cam 3 deserturi în plus şi o raită pe la 
fast-food, însă când mi-am dat seama că la finalul zilei trebuie să scriu 
asta în jurnal, am renunțat să mai trişez“. 


Jurnalul poate fi extrem de eficient atât în corectarea alimentaţiei, cât 
şi în procesul de a găsi antrenamentul care dă cele mai bune rezultate 
pentru tine. Unele dintre cele mai des întâlnite cauze ale îngrășării nu 

sunt mesele principale, ci micile ronțăieli dintre mese şi băuturile 
dulci consumate pe parcursul zilei. 


Adică tocmai acele lucruri pe care, dacă nu ţii un jurnal detaliat, vei 
omite să le inventariezi atunci când vei căuta cauza celor 2 kilograme 
care tocmai au apărut în plus pe cântar. 


Dacă îţi vei însuşi principiile generale de antrenament şi alimentaţie şi 
le vei aplica consecvent, cu siguranţă vei obține rezultate până la faza 
de platou. De la acel punct, fiecare dintre principiile de antrenament și 
alimentaţie trebuie personalizate. Un principiu de antrenament poate 
da rezultate mai bune sau mai puțin bune, în funcţie de moştenirea 
genetică şi de stilul de viaţă al fiecărei persoane în parte. La fel şi prin- 
cipiile de nutriție. Singura metodă să găsești soluţia care funcționează 
cel mai bine în cazul tău este să experimentezi şi să observi îndea- 
proape progresele pe care le face corpul tău, în funcţie de stimulii dife- 
riți pe care îi oferi. 


Procesul de remodelare corporală, indiferent că este vorba de slăbire, 
tonifiere sau hipertrofie, nu e unul simplu. Dimpotrivă, are o mulțime de 
suișuri şi coborâşuri, platouri, perioade în care nu se văd rezultate pe 
cântar, ci doar la centimetru sau invers, sau niciuna; pe lângă asta, este un 
proces care durează și care necesită o investiţie destul de mare de timp, 
energie și, de la un punct, bani. Pe tot acest drum, jurnalul poate fi 
inspiraţional în momentele în care ai nevoie de încurajări ca să continui. 


Poate că nu vei vedea rezultate notabile în 2 sau în 4 săptămâni, însă 
pe parcursul câtorva luni de antrenament şi alimentaţie corectă rezul- 
tatele vor fi notabile şi te vor face mândru de tine. Pe lângă asta, văzând 
progresele pe care le-ai făcut de-a lungul unei perioade, vei câştiga 
energie pentru a continua drumul. 


Ce ar trebui să notezi în jurnal? 


Nutriție — ce mănânci la fiecare masă şi în ce cantitate, la ce oră ai luat fie- 


care masă şi gustare. Lichidele, cum ar fi sucurile şi băuturile alcoolice, 
se notează la fel ca o masă; ce suplimente ai luat, în ce cantitate și când. 

Antrenament — exerciţiile pe care le-ai făcut la fiecare antrenament; 
Numărul de repetări şi de serii ale fiecărui exercițiu pe care l-ai execu- 
tat; greutățile pe care le-ai folosit la fiecare exercițiu; durata întregului 
antrenament. 


Odihnă — câte ore ai dormit pe noapte; cât de profund a fost somnul; 
dacă ai dormit pe parcursul zilei, când şi cât. 


Nivel de stres — notează toate schimbările de dispoziție majore şi 
motivele majore de stres (de exemplu o concediere). În timp, vei vedea 
cum starea de spirit îţi influenţează nivelul de energie la antrenament, 
ce şi cât mănânci. Cele mai multe persoane tind să mănânce haotic în 
perioadele majore de stres şi să dea randament scăzut la antrenament. 


Pulsul de la prima oră a dimineții — creşterea bruscă a pulsului pe care 
îl ai la prima oră când te trezeşti îţi poate arăta că exagerezi cu antre- 
namentul şi că ai nevoie de un repaus. 


O altă abordare a jurnalului este să faci o fotografie fiecărui aliment 
înainte de a-l consuma, inclusiv băuturilor. Nu după ce l-ai mâncat sau 
băut pe jumătate, ci chiar înainte de a lua prima înghiţitură. La finalul 
zilei aruncă o privire peste toate pozele cu ce ai mâncat şi priveşte-le 
comparativ cu rezultatele pe care le-ai avut în acea săptămână, cât ai 
slăbit în kilograme sau centimetri. Şi apoi gândeșşte-te cum au influen- 
tat alegerile tale nutriționale rezultatele pe care le-ai avut. Au accelerat 
ele procesul de slăbire sau dimpotrivă, l-au încetinit? Săptămâna 
viitoare vei face aceleaşi alegeri? Dacă nu, ce vei schimba şi de ce? 


În finalul acestui capitol, îndemnul meu pentru tine este să îţi fixezi 
obiective realiste. Dacă vei aplica toate sfaturile pe care ţi le-am dat 
până acum, este doar o chestiune de timp să îţi atingi obiectivele, însă 
cu siguranță vei ajunge să ai greutatea pe care ţi-o doreşti. 

Nu îţi fixa drept obiectiv să slăbeşti 10 kilograme într-o lună. Ține 
cont de faptul că toate acele kilograme în plus sunt poate rezultatul 
a ani de zile sau cel puţin luni de alimentaţie dezordonată şi sedenta- 
rism. Nu te poţi aştepta să le faci să dispară în câteva zile sau săptămâni. 
Remodelarea corpului tău trebuie să fie mai degrabă un proiect 

pe termen lung, pentru 3 luni, 6 luni sau chiar un an, în funcţie de 

kilogramele pe care le ai de dat jos. l 


CAPITOLUL 4 
Cum să fii sănătos, fără fluctuații de greutate 


DINTRE TOATE LUCRURILE pe care le poţi realiza printr-un pro- 
gram de alimentaţie, scăderea în greutate mi se pare cel mai ușor. 
Pentru a declanșa arderea depozitelor de grăsime e suficient să creezi 
o balanţă de energie negativă, să mănânci într-o zi mai puţine calorii 
decât consumi. 


Dacă obiectivul tău este ca slăbirea să aibă loc într-un mod sănătos şi 
estetic, trebuie să ai o alimentaţie cât mai variată şi echilibrată care să 
abunde în alimente cu o densitate mare de nutrienți şi o densitate 
mică de calorii (de exemplu legume, fructe, carne de peşte, pui sau 
curcan, ouă şi lactate slabe etc.) Singurele lucruri pe care trebuie să le 
aduci tu în această ecuație sunt determinarea, disciplina şi consec- 
venţa pe termen lung, iar rezultatele vor apărea cu siguranţă. 


Într-o societate ca a noastră, în care mulți dintre specialiștii în nutriţie 
care ar trebui să informeze corect publicul inventează tot soiul de 
diete care să le aducă lor faimă, indiferent de efectele pe care le au pe 
termen lung asupra celor care le urmează, în care fast-foodurile pro- 
movează „meniuri sănătoase“, în care 70% dintre alimentele pe care le 
„găseşti într-un supermarket sunt dulciuri, sucuri, mezeluri, conserve 
şi tot soiul de mâncăruri procesate, să îţi menţii greutatea și să îţi păs- 
trezi starea de sănătate pe termen lung poate fi o adevărată provocare. 


CUM SĂ FII SĂNĂTOS, FĂRĂ FLUCTUAŢII DE GREUTATE 103 


În capitolul despre slăbire ţi-am dat cinci sfaturi simple pe care dacă le 
vei adopta pe termen lung îţi vor aduce greutatea pe care ţi-o doreşti. 
În acest capitol vei afla la ce foloseşte fiecare dintre alimentele din 
bucătăria ta, când şi în ce cantitate le poţi consuma pentru a-ți păstra 
suplețea şi sănătatea. 


Continuă să respecţi cele cinci principii: ia mese mici şi dese, alcătu- 
ieşte-ți mesele principale ale zilei din o sursă de proteină slabă (carne, 
peşte, ouă, brânză, surse vegetale) + legume; alcătuieşte-ți meniul din 
alimente cât mai dense în nutrienți şi sărace în calorii, combină corect 
alimentele şi elimină sau consumă doar rar, ca excepţie, băuturile 
care sunt bombe calorice (sucurile dulci din comerţ, cocktailurile pe 
bază de alcool, specialităţile pe bază de cafea, energizantele, băuturile 
alcoolice tari). | 


În acest capitol vei afla cum te poți bucura de mâncărurile care îţi plac, 
fără ca acest lucru să îţi afecteze greutatea sau sănătatea, ci dimpotrivă, 
să îți construiască o formă fizică de invidiat. 


Singurul principiu care îți poate asigura pe termen lung un corp 
suplu şi sănătos este MODERAŢIA. 


Şi asta indiferent de moştenirea genetică, de bugetul pe care îl poţi 
investi lunar în alimente şi de numărul de kilograme pe care le-ai avut 
în plus. 


Desertul preferat nu îţi va aduce kilograme în plus pe cântar, dacă îl 
consumi în cantitatea corectă (dimensiunile unui pachet de cărţi de 
joc), fie o dată la două săptămâni, fie imediat după un antrenament 
intens. 


Savuroasele brânzeturi franţuzeşti, chiar dacă sunt hipercalorice din 
cauza conţinutului lor ridicat de grăsimi, nu te vor îngrăşa dacă le 
mănânci ca o masă separată, în prima parte a zilei, o dată pe săptă- 


mână şi ai un nivel fizic cel puţin mediu. 

Carbohidraţii, sursa tuturor relelor 
sau sursa sănătăţii? 


Alimentele care abundă în carbohidrați sunt legumele, fructele, 
cerealele şi pseudecerealele, orezul, cartofii, şi toate alimentele care 
conţin făină sau orice tip de zahăr (inclusiv mierea). 


Consumul optim de carbohidrați este esenţial pentru menţinerea 
stării de sănătate. Creierul şi întregul sistem nervos central se hrăneşte 
cu glucoza provenită din carbohidrați. Atunci când aportul de carbo- 
hidraţi este prea scăzut, corpul îşi va descompune propria masă mus- 
culară pentru a crea glucoză. Ştii deja din capitolul anterior că masa 
musculară este cel mai de preț motor de ardere a grăsimii pe care îl 
deţine corpul tău, aşadar trebuie protejată având un aport optim de 
carbohidrați. i 


Sunt convins că ai fost surprins să vezi la începutul acestui subcapitol 
că am pus dulciurile laolaltă cu legumele. Ei bine, sunt doar aparent în 
aceeaşi categorie, deoarece carbohidraţii se împart în două mari clase: 
carbohidraţii simpli şi carbohidrații complecși (bogaţi în fibre); 


Despre carbohidrații simpli 


În categoria carbohidraţilor simpli intră pâinea din făină albă, sucu- 
rile, bomboanele, prăjiturile, biscuiţii, produsele de patiserie, orezul 
alb, cartofii, pastele, orice aliment care conține făină şi/sau zahăr. 
Aceşti carbohidrați sunt digerați şi metabolizaţi rapid, dând adevărate 
şocuri insulinice organismului. Excesul de carbohidrați simpli dău- 
nează sănătăţii, crescând riscul de diabet şi îmbătrânire prematură, şi 
cauzează acumularea de depozite de grăsime. 


De fiecare dată când cunosc o persoană pentru care nu trece zi fără să 
mănânce dulciuri, presupun automat că nu ştie ce efecte are consumul 
excesiv de dulciuri concentrate asupra corpului său. Îmi vine greu să 
cred că o persoană care este conştientă de toate riscurile pe care i le 
aduce consumul de dulciuri le poate mânca zi de zi şi dormi liniștită. 

. Singura proprietate a dulciurilor concentrate este de a satisface 
capriciile gustului. Nu conţin decât urme de vitamine sau minerale, 
inutile pentru organismul uman. Ba mai mult, pentru a procesa 
caloriile goale provenite din dulciuri, corpul trebuie să consume din 
resursele existente de vitamine, minerale şi fitonutrienți. Deci exce- 
sul de dulciuri poate duce la numeroase carențe. 

. Majoritatea coloranților sintetici din dulciuri funcționează ca o ava- 
lanşă de toxine pentru creier, ficat şi rinichi. În plus, coloranții 
sintetici sunt iritanţi gastrici şi pro-alergizanţi, crescând (şi chiar 
dublând) riscul de ulcer/cancer/ alte afecțiuni ale tractului digestiv 
şi reacţii alergice severe. 

. Consumul de dulciuri concentrate provoacă scăderea eficienţiei sis- 
temului imunitar, ba chiar paralizarea completă a acestuia. Dacă 
scăderea eficienţei sistemului imunitar nu este un argument sufi- 
cient pentru tine, adaugă la asta faptul că într-o zi normală în corpul 
fiecărei persoane apar între 1 000 şi 10 000 de celule tumorale. În 
cele mai multe dintre cazuri sistemul imunitar este suficient de 
puternic pentru a le absorbi fără alte urmări. Nu şi în cazul persoa- 
nelor care consumă excesiv dulciuri concentrate. 

. Excesul de dulciuri concentrate creşte riscul inflamator şi reumatic. 
Statusul pro-inflamator este asociat cu un risc crescut de a dezvolta 
formaţiuni canceroase. 

. Orice conservant sintetic adăugat creşte riscul de apariţie a forma- 
ţiunilor tumorale. 

. Dulciurile cresc stresul oxidativ al organismului, cauzând îmbătrâ- 
nirea prematură a fiecărei celule. De aici un risc uriaş de a face boli 
degenerative înainte de vreme. 

. Combinația zahăr/îndulcitor + ouă + lapte + făină este una dintre 
cele mai periculoase combinaţii posibile pentru sistemul imunitar. 
90% dintre dulciurile concentrate conțin această combinaţie. 

. Conţinutul ridicat de zahăr şi absenţa fibrelor vegetale are efect pro- 
constipant. Constipaţia frecventă este asociată cu creşterea riscului 
de cancer de colon. 


SU DIETĂ! 
== consumi 

grăsimi. Singura pâine recomandată este cea preparată din făină cu 
tărâţe şi seminţe, la care s-a folosit fermentarea cu maia în loc de droj- 
dia industrială. Şi chiar şi din acest tip de pâine nu îţi recomand să 
mănânci mai mult de 1-2 felii de dimensiunea unei palme, la micul 
dejun, şi nu în fiecare zi! 


Acelaşi lucru este valabil şi în cazul consumului de paste. Cele din 
făină albă trebuie excluse complet din alimentaţie. Dacă sporadic vrei 
să îţi satisfaci pofta de o porție de spaghetti bine pregătite îţi reco- 
mand să alegi tot sortimentele obținute din făină cu tărâţe, necernută. 
De obicei au inscripționat pe ambalaj „grano duro“. Consumă-le într-o 
cantitate mică (aproximativ o cană de paste gătite), cel târziu la prânz, 
necombinate cu sosuri bogate în ulei, brânză, ouă sau carne, ci mai 
degrabă cu sosuri vegetale, spre exemplu cel cu spanac. 


Cartofii se consumă doar copți sau fierți, de preferinţă răciţi pentru că 
se golesc de amidon. Nu se consumă în niciun caz prăjiţi în ulei şi nici 
combinaţi cu friptură sau carne preparată în orice fel. 


Tot în categoria alimentelor bogate în carbohidrați simpli se numără 
majoritatea alimentelor procesate. Verifică eticheta oricărui aliment 
ambalat înainte de a-l cumpăra şi vei fi surprins să afli că aproape 
toate alimentele conțin zahăr adăugat. Inclusiv amestecul de carne 
din fast-fooduri conţine cantități mari de zahăr pentru a-i da un gust 
mai bun. 


Despre carbohidraţii complecși 


În timp ce carbohidraţii simpli cresc riscul de diabet, boli degenera- 
tive, de îmbătrânire prematură, creştere în greutate şi dezvoltarea de 
formaţiuni tumorale, consumul frecvent de carbohidrați complecși 
scade riscul tuturor afecţiunilor enumerate. 


Alimentele bogate în carbohidrați complecși sunt: legumele, fructele, 
cerealele, pseudocerealele şi leguminoasele. Aceşti carbohidrați sunt 
bogaţi în fibre solubile şi insolubile, reglează nivelul zahărului din 

sânge, dau senzaţia de saţietate pe termen lung, ameliorează digestia şi 
micşorează riscul de a dezvolta în viitor toate tipurile de cancer speci- 
fice tractului digestiv. 


70% din meniul de la masa de prânz şi cină ar trebui să fie alcătuit 
din legume, fructe și alte crudități cu un conținut mare de apă, 
fibre şi carbohidrați complecși, şi doar 30% din alimente concen- 
trate precum carne, peşte, brânzeturi, ouă sau grăsimi. 


O alimentaţie bogată în carbohidrați complecși este totodată o ali- 
mentaţie care abundă în nutrienți valoroși pentru corp și o alimen- 
taţie bogată în fibre care reglează saţietatea şi nivelul zahărului din 
sânge, prevenind pofta de dulce şi contribuind astfel la menţinerea 
greutății corporale. 


În plus, o alimentaţie bogată în surse de carbohidrați complecși este o 
alimentaţie care aduce corpului un aport mare de vitamine, minerale 
şi fitonutrienţi, micronutrienţi care intervin în funcţionarea tuturor 
proceselor metabolice, protejează corpul împotriva acțiunii radica- 
lilor liberi, diminuează riscul de a dezvolta mai multe tipuri de cancere, 
au proprietăţi antiseptice, previn hipertensiunea și restul afecțiunilor 
cardiovasculare, detoxifiază organismul şi optimizează funcționarea 
întregului organism. 


Vom discuta pe larg despre beneficiile micronutrienților într-un capi- 
tol special. 


Grăsimi rele versus grăsimi benefice 
pentru funcţionarea organismului 


Aproape oricine ştie cum să dozeze corect carbohidraţii din alimen- 
taţie. Este bine cunoscut faptul că făina albă, zahărul, mierea, orezul 
alb şi cartofii albi consumaţi în exces îngrașă. Pe de cealaltă parte, 
toată lumea ştie că o alimentaţie bogată în legume, consumate de pre- 
ferință crude sau preparate cât mai puţin termic, slăbeşte. 

Dar în privința grăsimilor, lucrurile nu sunt nici pe departe la fel de 
clare. Unii tind să asocieze normoponderabilitatea şi sănătatea cu 
o dietă săracă în grăsimi, în timp ce alţii susțin că un aport ridicat de 
grăsimi însănătoşeşte organismul şi îl face mai slab. Ca şi în cazul 
carbohidraţilor, adevărul poate fi unul sau celălalt, în funcţie de cate- 
goria de grăsimi despre care vorbim. 


Grăsimile intră în componenţa membranelor celulare, a creierului și 
a întregului sistem nervos, şi contribuie la absorbţia vitaminelor lipo- 


solubile: vitamina A, vitamina D, vitamina E şi vitamina K, aşadar 
starea de sănătate nu poate fi menținută fără un aport minim de gră- 
simi din alimentaţie, cu precădere a acizilor graşi esentiali omega-3 şi 
omega-6, pe care corpul nu îi poate sintetiza. 


Grăsimile se împart în două mari categorii: saturate şi nesaturate. 
Cele saturate sunt solide la temperatura camerei şi se găsesc cu pre- 
ponderenţă în unt, carnea grasă, lactatele cu un procent mare de gră- 
sime, uleiul de cocos şi de palmier. Grăsimile nesaturate sunt lichide 
la temperatura camerei şi se găsesc cu preponderență în uleiurile 
vegetale. 


Consumul de grăsimi saturate, din alimente produse industrial, este 
asociat cu hipertensiunea arterială şi alte afecţiuni cardiovasculare, 
creşterea colesterolului „rău“ din sânge, cancerul de sân, bolile de 
rinichi, riscul crescut de a dezvolta boala Alzheimer, diabetul, atacul 
cerebral şi cancerul de prostată. Totuşi, s-a observat că riscul tuturor 
acestor afecțiuni creşte dacă sunt îndeplinite alte două condiţii: 


1. O alimentaţie bogată în zahăr şi alți carbohidrați simpli 
2. Un aport dezechilibrat de omega-6/omega-3 


Grăsimile saturate provenite din alimente curate, produse în mod tra- 
dițional, pot fi surse importante de nutrienți dacă sunt consumate în 
cantități moderate şi în combinaţiile potrivite, dar nu promovez intro- 
ducerea lor într-un plan de alimentaţie care are drept scop slăbirea, 
aşadar nu voi detalia această categorie de grăsimi aici. În terminologia 

populară, grăsimile nesaturate sunt cunoscute ca „grăsimi bune“. În 
cazul în care consumul de grăsimi saturate, provenite din alimente 
produse industrial, este asociat cu creşterea riscului de a dezvolta o 


multitudine de afecţiuni, consumul moderat de grăsimi nesaturate 
este asociat cu efectele benefice asupra colesterolului din sânge, redu- 


cerea proceselor inflamatorii şi cu un impact pozitiv asupra metabo- 
lismului. 


Totuşi, nu orice aport de grăsimi nesaturate are toate aceste efecte 
pozitive asupra sănătăţii, ci doar unul care presupune un raport bun 
o gasi E 


de acizi graşi omega-6/acizi graşi omega-3. Alimentaţia omului de 


astăzi are un aport de omega-6/omega-3 total dezechilibrat, aproxi- 
mativ 16:1, în timp ce aportul recomandat se situează între 1:1 şi 4:1. 
Acest dezechilibru creează condiţiile propice dezvoltării diabetului, 
bolilor de piele, inflamaţiilor musculare, bolilor cardiovasculare și 
chiar a mai multor tipuri de cancere. 


Aportul dezechilibrat de acizi graşi omega-6/omega-3 este rezultatul 
faptului că cei mai mulți dintre noi folosim ulei de floarea-soarelui 
la gătit şi mâncăm carne de la animale care au fost hrănite cu cereale, 
şi nu cu iarbă verde. 


Raportul de omega-3/omega-6 poate fi echilibrat prin adoptatea urmă- 
toarelor măsuri: 


e Eliminaţi complet mâncărurile prăjite din alimentaţie. 

e Înlocuiţi uleiul de floarea-soarelui cu cel de măsline plus cel din 
semințe de in presat la rece. Cele două își potenţează reciproc efec- 
tele benefice pentru sănătate. Folosiţi uleiul de măsline de primă 
presă (extravirgin) pentru gătit, iar din cel de seminţe de in luaţi 
zilnic o linguriţă ca medicament. 

e Consumaţi între o lingură şi maxim 3 linguriţe de ulei pe zi, în stare 
crudă, adăugat direct în salate și alte mâncăruri, neprăjit! Consumat 
într-o cantitate mai mare de 3 linguri, uleiul se transformă în coles- 

terol și trigliceride. Dacă într-o cantitate moderată uleiurile (doar 

cele presate la rece) curăță vasele de sânge, prevenind o mulțime de 
boli cardiovasculare, consumate în cantitate prea mare, uleiurile pot 
creşte riscul de reumatism, procese inflamatorii, cancer, cheaguri în 
sânge. În plus, uleiul de orice fel este unul dintre alimentele cu cel 
mai mare aport caloric! 

e Diminuaţi la maximum consumul de carne provenită de la animale 
hrănite cu cereale şi creşteţi consumul de carne provenită de la ani- 
male hrănite cu iarbă. 

e Consumaţi peşte de cel puţin 2 ori pe săptămână. Preferabil peşte 


oceanic. 
e Faceţi periodic o cură cu un supliment care conține omega-3. 


Pe scurt, echilibrarea aportului de acizi graşi omega-3/omega-6 are 


ca avantaje: 


e reglarea colesterolului; 

e ameliorarea bolilor de piele; 

ə întărirea imunităţi; 

e diminuarea riscului de boli cardiovasculare şi de cancer; 
e întărirea sistemului nervos. 


Pentru a rămâne sănătoşi trebuie să cunoaștem felul în care funcţio- 
nează corpul nostru şi să îl hrănim în funcție de nevoile sale, şi nu în 
funcţie de preţul sticlei de ulei. Este o simplă iluzie că economiseşti 
bani mâncând ieftin. Pe termen lung, costul medicamentelor şi al 
tratamentelor de care ai avea nevoie ca să repari daunele provocate de 
o alimentaţie dezechilibrată este cu mult mai mare. 


Pe scurt, puteți savura din când în când o friptură de porc fără ca asta 
să vă afecteze sănătatea, dacă alegeţi cu grijă sursa de provenienţă a 
cărnii şi dacă eliminaţi din alimentaţie surplusul de omega-6 (renun- 
țând la uleiul de floarea-soarelui, margarină, unt, brânzeturi grase 


etc.) şi adăugaţi surse sănătoase de omega-3 în meniul zilnic (ulei din 


seminţe de in, seminţe de in pisate, nuci, somon). 

DIN EXPERIENȚA CLIENŢILOR MEI 


Acum câţiva ani l-am consiliat pe Andrei, un bărbat în vârstă de 30 de 
ani. Lucra în sala de forță, de 5 ori pe săptămână, de mai bine de 10 ani, 
cu rezultate foarte bune. Motivul pentru care a apelat la mine este că 
în ultima perioadă se simţea foarte slăbit, se rănea foarte des şi picioa- 
rele îl dureau îngrozitor după fiecare antrenament. 

La o scurtă analiză a jurnalului său de alimentaţie am putut observa că 
meniul său conţinea o sumedenie de surse bogate în omega-6 (cărnuri 
şi brânzeturi grase, ouă, ulei de floarea-soarelui pentru gătit, seminţe 
de floarea-soarelui, unt și margarină). Raportul său de omega-6/ 
omega-3 era de aproximativ 20:1, foarte departe de raportul maxim 
recomandat de 4:1. Excesul de omega-6 accelerează procesele infla- 
matorii şi de aici veneau durerile şi senzaţia de slăbiciune. 

Soluţia a fost simplă: i-am eliminat mâncărurile prăjite din alimen- 
taţie şi le-am înlocuit cu legume consumate crude sau gătite la tem- 
peraturi joase, am înlocuit untul şi margarina cu o linguriţă de ulei 
din seminţe de in pe zi, am redus cantitatea de cărnuri şi lactate grase, 
iar în fiecare iaurt pe care îl consuma i-am recomandat să adauge 
o linguriţă de seminţe de in proaspăt măcinate; i-am recomandat un 
supliment cu omega-3, iar ca ulei pentru gătit a folosit uleiul de măsline 
de primă presă. După 3 săptămâni în care a respectat cu religiozitate 
toate recomandările, durerile i s-au redus semnificativ, iar nivelul de 
energie la antrenament a fost mult mai mare. 

Chiar dacă pentru moment nu resimţi efectele negative ale unui aport 
dezechilibrat de acizi graşi omega-6/omega-3, e important să reechili- 
brezi balanța pentru a putea beneficia de multiplele beneficii pe care 
le au acizii graşi pentru sănătatea întregului corp. În absenţa acestui 
echilibru, starea de boală se va instala rapid şi poate avea urmări grave 


asupra sănătății. 

Mici schimbări în alimentaţia ta, precum cele făcute de mine în ali- 
mentaţia lui Andrei, pot avea efecte majore asupra sănătăţii tale și 


a întregii familii. 


O categorie aparte de grăsimi care beneficiază de popularitate nega- 
tivă sunt cele trans. Grăsimile trans sunt create de marii producători 
de alimente printr-un proces numit hidrogenare — se iau molecule de 
grăsimi nesaturate (uleiuri vegetale sau animale) şi se bombardează cu 


ioni de hidrogen. 


În urma acestui proces, grăsimile lichide se solidifică la temperatura 
camerei, iar proprietăţile lor chimice le oferă o rezistență mai mare la 
factorii de mediu care se traduce într-un termen de valabilitate mai 
mare la raft. În plus, adăugate în alimente, aceste grăsimi le îmbună- 
tâţesc gustul, je dau o consistenţă CTEINUVASĂ Sau CLUCaLNĂ ŞI rr ura 
uleioasă, aşa cum ar trebui să aibă un aliment care conţine atât de 
multe grăsimi nesaturate. Iar printre beneficiile producătorilor se 
numără faptul că alimentele care conțin grăsimi trans adăugate au un 
preţ redus de producţie şi îşi menţin aspectul proaspăt mai mult timp. 
Pare că toată lumea are de câştigat, nu-i aşa? 


Ei bine, pe lângă faptul că grăsimile trans fac din orice aliment o bombă 
calorică, ele nu au niciun beneficiu cunoscut pentru sănătate, dublând 
riscul ca în viitor consumatorii să dezvolte boli cardiovasculare, boala 
Alzheimer; de asemenea afectează fertilitatea la femei și cresc riscul 


de diabet zaharat. 


Aceste grăsimi periculoase pentru sănătate se găsesc în toate mâncă- 
rurile procesate: dulciuri, produse de patiserie, sosuri şi maioneze, 
popcorn, margarină, gogoși, chipsuri, cartofi prăjiţi, prăjituri, furse- 
curi, aproape orice alimente din meniurile fast-food. 

Dacă te întrebi care este cantitatea maximă permisă de grăsimi trans, 
ei bine, află că până şi o singură masă care abundă în grăsimi trans îţi 
poate influența negativ elasticitatea vaselor de sânge şi poate creşte 
vâscozitatea sângelui. 


Totuşi, există şi grăsimi trans care se găsesc în mod natural în ali- 
mente, cum este CLA-ul, care are beneficii pentru sănătate. În final, 
cea mai bună strategie pentru a avea o alimentaţie săracă în grăsimi 
trans este să alegi alimente neprocesate, proaspete, produse cât mai 
natural și să le prepari în casă. Procedând astfel, excesul de grăsimi 
trans este aproape imposibil. 


Acum că ai cunoștințe avansate atât despre carbohidrați, cât şi despre 
grăsimi, e important să ştii că un aliment bogat în grăsimi saturate 
niciodată, dar niciodată nu trebuie asociat cu unul bogat în carbo- 


hidraţi simpli (de exemplu friptură de porc cu garnitură de cartofi), 
şi nici chiar pe parcursul aceleiași zile. Dacă, să spunem, în perioada 
Crăciunului, ai o alimentaţie ceva mai bogată în grăsimi saturate din 
mâncărurile tradiționale, încearcă să reduci la minimum consumul 
de alimente care conțin zahăr sau amidon. În caz contrar, vei fi sur- 
prins de rapiditatea cu care vei lua kilograme în plus şi de impactul 
negativ pe care l-ar putea avea acest tip de alimentaţie asupra sănă- 
tăţii tale. 


Importanţa unui aport suficient de proteine 
în alimentația zilnică 


Aportul suficient de proteine este crucial pentru sănătatea întregului 
organism, deoarece aminoacizii (elementele componente ale protei- 
nelor) intră în structura tuturor celulelor din corp, a hormonilor şi 
a enzimelor, şi au un rol deosebit de important în funcționarea optimă 
a sistemului nostru imunitar şi multe alte roluri indispensabile supra- 
vieţuirii organismului. 

În plus, organismul uman poate sintetiza doar o parte dintre amino- 
acizii care compun proteinele, fiind nevoit ca pe restul să îi aducă prin 
alimentaţie. În cazul în care corpul îşi termină rezervele de aminoacizi 
esenţiali şi nu mai este aprovizionat prin alimentaţie, va înceta să 


funcţioneze. 


Dacă organismului uman îi este relativ ușor să îşi mențină un nivel 
optim de carbohidrați şi grăsimi în corp, chiar dacă alimentaţia nu este 
una echilibrată, în cazul nivelului de proteine nu se întâmplă acelaşi 
lucru. Pentru ca organismul nostru să funcționeze optim, el are nevoie 
zilnic de un aport minim de proteine din alimentaţie. 


Proteina este compusă din 20 de aminoacizi, dintre care 12 sunt 
non-esenţiali (pot fi sintetizaţi de corp), iar 8 sunt esenţiali (nu pot fi 
sintetizați şi trebuie aduşi prin alimentaţie). 


Până nu demult se considera că se pot numi surse de proteină de bună 
calitate doar proteinele care conţin tot spectrul de aminoacizi, şi anume 
proteinele de proveniență animală, din carne, lactate, ouă, peşte. 


Cele mai recente studii arată că organismul uman funcționează la 
capacitate optimă chiar dacă primeşte tot spectrul de aminoacizi pe 
parcursul mai multor mese sau chiar mai multor zile. Asta califică 


drept surse de proteină de calitate şi sursele vegetale, precum quinoa, 


hrişca, meiul meiul, amarantul, soia, migdalele, fasolea, mazărea, năutul, 
lintea, seminţele de câne ă, orezul integr integral, alunele şi ciupercile. 


Un alt subiect controversat în legătură cu proteinele este cantitatea de 
care fiecare persoană are nevoie zilnic. Multă vreme au fost promovate 
cantități uriaşe, mult mai mari decât necesităţile reale ale organismului. 


Sfatul meu pentru bărbaţi este să aibă o cantitate de proteine fie 
animală, fie vegetală la 5 dintre mesele zilei, aproximativ o dată 
la 3 ore. Femeile îşi pot satisface necesităţile de proteine dacă vor 
avea o sursă animală sau vegetală, la fiecare dintre cele 3 mese 


principale ale zilei. 


116 STIL DE VIAŢĂ, NU DIETĂ! 


Un aport zilnic optim de proteine este vital pentru funcţionarea sis- 
temului imunitar, pentru controlul greutății şi menţinerea stării de 
sațietate pe termen lung, şi nu în ultimul rând, pentru a putea face 
performanță atât din punct de vedere fizic, cât şi psihic/intelectual. 


Pentru cei care au obiceiul de a număra gramele de proteine conţinute 
de un aliment, menţionez că aportul zilnic de proteine pe care îl reco- 


mand este de 0,5 g/kg corp pentru femei și 1 g/kg corp pentru bărbați. 


Aşa cum am spus și în primul capitol, un plan de alimentaţie bine 
făcut trebuie să îți îmbunătăţească atât felul cum arăţi, cât şi perfor- 
manţele fizice, psihice şi starea de sănătate. Pentru a nu afecta starea 
de sănătate pe care o ai, ci chiar să o îmbunătăţești, este de preferat 


ca sursele de proteine animale (carnea, laptele, brânza, ouăle, peştele) 
să nu depăşească 30% din masa de prânz şi cină. 


Restul de 70% din meniul pentru prânz şi cină trebuie să fie compusă 
din alimente de origine vege tală, consumate de preferință crude sau 
preparate termic cât mai puţin la temperaturi înalte. Această strategie 
nutrițională va ajuta la menţinerea unui mediu bazic în corpul tău. 


Despre beneficiile enorme pe care le are pentru sănătate o alimentaţie 
bazică/alcalină vom discuta într-unul dintre subcapitolele următoare. 


Importanţa vitaminelor, mineralelor și fitonutrienţilor 
în menținerea greutății și a sănătății 


Dacă ai o alimentaţie variată, echilibrată, compusă la prânz şi cină în 
proporţie de 70% din alimente de origine vegetală şi 30% din alimente 
de origine animală, încerci să îți procuri alimentele din surse cât mai 
naturale, să consumi fructele şi legumele de sezon, ai exclus total sau 
ai eliminat pe cât posibil alimentele procesate, dulciurile şi sucurile, 
prăjelile şi produsele fast-food, aproape cu siguranţă vei avea un aport 
suficient de vitamine, minerale şi fitonutrienţi. 

i i i i mi îngrașă 
Contrar „surselor folclorice“, vitaminele şi mineralele nu îngraşă, 


dimpotrivă. 


Un organism care primeşte o cantitate suficientă din fiecare micro- 
nutrient funcţionează la capacitatea sa maximă, iar arderile metabo- 


lice sunt de asemeni accelerate. 


Acest capitol îţi va fi de folos ori de câte ori ai de corectat o caren 
din unul sau mai mulți nutrienți. Vitaminele, mineralele și fitonutri- 
enții aduşi corpului prin alimente, și nu prin suplimente, au o m dë 
absorbție mult mai bună, așadar este recomandat ca ori de Cale ori 
ţi se întâmplă să ai o carență de vitamine să incluzi în alimentaţia ta 


mai multe alimente care conţin micronutrienţii lipsă. 


Fitonutrienţii, armele organismului împotriva bolii 


Până de curând micronutrienţii consideraţi esenţiali pentru funcțio- 


Malta Upiuna a UL BaALIILUULUIL ciau VILALICIC ŞI MICI AICIC. LIL ULLLILLLL 
ani, cercetătorii au izolat în laborator o categorie nouă de micronutri- 
enți numiți fitochimicale sau fitonutrientți. 

ÎN me 


Rolul fitonutrienţilor nu este de a hrăni organismul şi de a participa la 
buna funcţionare a tuturor proceselor sale, cum este cazul vitaminelor 
şi mineralelor, ci de a proteja organismul de boală. Un aport optim de 
fitonutrienţi este, poate, cea mai bună strategie de prevenire a bolilor 
de orice fel şi a îmbătrânirii premature. 


Este deja celebru rolul vital pe care îl are un aport optim de resveratrol 
(din strugurii negri şi alte fructe închise la culoare) în prevenţia can- 
cerului, sau rolul licopenului din roşii în prevenţia bolilor de piele, 


bolilor cardiovasculare și mai multor tipuri de cancer, 


În cele ce urmează, poți consulta o listă a celor mai importanți fito- 
nutrienți, alimentele care îi conţin și beneficiile lor. 

Fitoestrogenii — se găsesc în soia, seminţele de in, nuci. Blochează 
dezvoltarea mai multor tipuri de cancer, îmbunătățesc memoria şi 
ameliorează simptomele menopauzei la femei. 


Fitosterolii — se găsesc în uleiurile vegetale, soia, susan, dovleac, grâu, 
şofran. Micşorează nivelul de colesterol din sânge, blochează aportul 
hormonilor în dezvoltarea tumorilor. 


Luteina — se găseşte în spanac şi alte legume cu frunze verzi. Previne 
dezvoltarea tumorilor, menţine sănătatea ochilor și a pielii, previne 
bolile cardiovasculare. 


Naringeninul — se găseşte în grapefruit şi are efecte benefice în ame- 
liorarea diabetului şi reduce colesterolul. 


Saponinele — se găsesc din abundență în fasole, varză, alune, soia, 
sfeclă roşie. Previn multiplicarea celulelor canceroase. 


Terpenele — sunt o clasă de fitonutrienţi prezenţi în morcovi, cartofi 
dulci, mere, roşii, portocale şi alte citrice, spanac, varză, ardei roşu 
iute. Luptă împotriva radicalilor liberi, blochează efectele negative 
ale UVA/UVB, previn cancerul de prostată, contribuie la sănătatea 
ochilor, au proprietăţi antiseptice etc. 


Fenolii — se găsesc în varză, morcovi, cartofi, broccoli, citrice, castra- 
veţi, roşii, struguri. Luptă împotriva germenilor şi bacteriilor care 
intră în corp, previn dezvoltarea tumorilor, întăresc sistemul imunitar, 
îmbunătăţesc circulaţia, ajută la eliminarea toxinelor din organism, 
previn bolile de ficat. 


Compuși ai sulfului — se găsesc în ceapă şi usturoi. Îmbunătăţesc răs- 
punsul sistemului imunitar, scad nivelul colesterolului din sânge, luptă 
împotriva infecțiilor, germenilor şi paraziţilor.. 


În timp ce o alimentaţie curată, echilibrată şi variată, compusă din 
alimente neprocesate oferă organismului o cantitate suficientă din 

fitonutrienţi, alimentaţia omului modern, care abundă în produse 
fast-food, pizza, dulciuri, băuturi bogate în zahăr și sodiu, alcool şi 
tutun, goleşte organismul de resurse şi îl face vulnerabil în fața bolii. 


Boala nu trebuie privită ca o fatalitate sau ca o pedeapsă divină. 


Instalarea în corp a bolii are cauze multiple: agenţii patogeni şi 
radicalii liberi din mediu, alimentaţia defectuoasă, un nivel ridicat 
de stres fizic şi psihic, un nivel scăzut de activitate fizică. 


Chiar dacă boala nu poate fi prevenită în proporţie de 100%, încearcă 
să arunci o privire peste factorii care determină îmbolnăvirea şi îţi vei 
da seama că deţii controlul asupra a trei dintre cei patru cei mai im- 
portanţi factori. Alegerile pe care le faci zi de zi influențează şansele 
ca în viitor să fii un om sănătos sau unul împovărat de boală. 


Fă-ţi periodic analize de sânge, identifică ce lipsuri de vitamine sau 
minerale ai, introducând în alimentaţia zilnică mai multe surse care să 
abunde în micronutrientul lipsă. În cele ce urmează găseşti informaţii 
„despre câţiva micronutrienţi cu rol vital în metabolismul celular care 
de cele mai multe ori se găsesc în cantități prea mici în alimentaţia 


omului modern. 


Vitamina C 


Funcţiile vitaminei C — acţionează ca antioxidant, protejând celulele 
de acţiunea radicalilor liberi, îmbunătățește absorbţia fierului din ali- 
mente, contribuie la menţinerea elasticităţii şi sănătăţii pielii, are rol 
în sinteza carnitinei (un aliat natural împotriva kilogramelor de gră- 
sime), contribuie la reglarea nivelului de colesterol din sânge. 


Simptomele deficitului de vitamina C — învineţire rapidă, nivel scăzut 
de energie, căderea părului, anemie, fragilitatea oaselor, uscarea părului 


şi a pielii, sângerarea gingiilor, afecțiuni ale gingiei. 

Surse de vitamina C — legume cu frunze verzi (salată, spanac, rucola 
etc.), broccoli, cartofi, citrice, kiwi, mango, căpşuni, fructe de pădure, 
lămâi, conopidă. 


Simptomele abuzului de vitamina C — lipsa vitaminei B,,, dezvoltarea 
„pietrelor“ la rinichi, nivel prea mare de fier. 
Vitamina B,, 


Funcţiile vitaminei B,, — rol în producţia hematiilor, componente ale 
sângelui, contribuie la menţinerea sănătăţii sistemului nervos. 


Simptomele deficitului de vitamina B,, — probleme neurologice, anemie. 
Vegetarienii sunt categoria cea mai expusă deficitului de vitamina B,. 


Surse de vitamine B,, — somon, carne de vită, ton, iaurt, ouă, fructe 
de mare, surse vegetale precum spirulină, drojdie, polen, soia, malț, 
tempeh. 


Simptomele abuzului de vitamina B,, — nu sunt cunoscute. 


Vitamina A 


Funcțiile vitaminei A — participă la metabolizarea proteinelor, func- 
ţionarea optimă a sistemului imunitar, formarea hematiilor, menţi- 
nerea sănătății ochilor. 


Simptomele deficitului de vitamina A — uscarea pielii, defecte de 
vedere. 


Surse de vitamine A — roşii, ouă, spanac, dovleac, cartofi dulci, 
legume cu frunze verzi, pepene, mango, lactate, ardei graşi roşii sau 
galbeni. 


Simptomele abuzului de vitamina A — dureri de cap, stare accentuată 
de oboseală, grețuri, scăderea apetitului, amețeli, uscarea pielii. 

Vitamina D 


Funcţiile vitaminei D — intervine în funcţionarea optimă a sistemului 
imunitar, creşte absorbţia calciului, reglează toleranța organismului la 
glucoză, reglează presiunea sângelui. 


Simptomele deficitului de vitamina D — scade rezistenţa oaselor şi 
dinţilor, iar deficitul de vitamina D la copii întârzie creşterea. 


Surse de vitamina D — somon, şardine, macrou, gălbenuş de ou. 
Tamemneneo. neeaaea 


Simptomele abuzului de vitamina D — sete excesivă, stări de vomă, 
urinări dese, mâncărimi, slăbiciune musculară, dureri ale articula- 
țiilor, un nivel prea mare de calciu, pierderea apetitului. 


Calciul 


Funcțiile calciului — este metalul contracției musculare; factor de 
coagulare; intervine în permeabilitatea şi dinamica vasculară; ajută la 
formarea urinei; previne reumatismul şi cancerul; scade nivelul zahă- 
rului din sânge şi contribuie la buna dispoziţie a fiecăruia; combate 
insomnia; scade frecvența cancerului de colon; asigură rezistența 
osoasă; scade frecvenţa şi amplitudinea reacţiilor alergice, astmatice 
şi a eczemelor; regularizează bătăile inimii; activează două dintre 


enzimele digestive. 


Simptomele deficitului de calciu — rahitism, creşte absorbţia plum- 
bului în oase, creşte frecvența reacţiilor alergice, stări de astenie şi 
oboseală, scăderea rezistenţei la efort, scade capacitatea de concen- 
trare psihică şi performanţe intelectuale, osteoporoză, crize de spas- 
mofilie, insomnii, alergii, hipertensiune. 


Surse de calciu — fasole boabe, broccoli, migdale, legume cu frunze 
verzi, tofu, seminţe de mac (a nu se consuma în cantitate mare pentru 
că sunt iritante gastric şi conțin opium), prune uscate (neafumate), 

susan (se consumă măcinat, în prima oră de la măcinare), cartofi, 
ciuperci, morcovi, alune, creson (lemn dulce), seminţe de in, produse 


lactate. 


Simptomele abuzului de calciu — constipaţie, uscarea gurii, stări de 
vomă, sete accentuată, urinări dese, dezvoltarea pietrelor la rinichi. 


Potasiul 


Funcţiile potasiului — intervine în contracția musculară, transmiterea 
impulsurilor nervoase şi în sănătatea inimii. 


Simptomele deficitului de potasiu — carenţele majore de potasiu pot 
cauza stop cardiac. Chiar dacă, în general, alimentaţia omului de rând 
este bogată în potasiu, am ales să vorbesc şi despre deficitul său, deoa- 
rece este unul dintre riscurile majore la care se supun persoanele care 
încearcă să slăbească folosindu-se de diuretice. 


Surse de potasiu — cartofi dulci, fasole, roşii, struguri, banane, spanac, 
semințe de floarea-soarelui, alune, avocado, linte, soia etc. 


Simptomele abuzului de potasiu — diaree, senzaţii de greață, rezistență 
musculară scăzută. 


Zincul 


Funcţiile zincului — intervine în funcţionarea sistemului nervos cen- 
tral, menţinerea sănătății aparatului reproducător, funcționarea sis- 
temului imunitar, are proprietăți antiinflamatoare, ajută la sinteza 
hormonilor şi în cantități optime poate accelera uşor arderea gră- 
similor. Vegetarienii şi în special veganii sunt predispuşi carenţelor 
de zinc, deoarece sursele vegetale conţin şi factori inhibitori pentru 
absorbția sa. 

Simptomele deficitului de zinc — slăbirea sistemului imunitar, căderea 
părului, lipsa vederii pe timpul nopţii, întârzierea maturizării sexuale, 
tulburări de comportament. 


Surse de zinc — seminţe de susan, de dovleac, fasole, caju, alune, iaurt, 
ciuperci, creveţi, carne macră, ficat, ouă. 


Simptomele abuzului de zinc — dureri abdominale, diaree, stări de greață. 


Cromul 


Funcţiile cromului — intervine în reglarea nivelului de zahăr din sânge, 
prevenind pofta de dulce; accelerează arderea depozitelor de grăsime. 


Simptomele deficitului de crom — creşterea nivelului de colesterol din 
sânge şi a trigliceridelor, creşterea riscului de glaucom și a altor afec- 
ţiuni oculare. 


Surse de crom — drojdie de panificaţie, carne, cartofi, brânzeturi, con- 


dimente, cereale, fructe proaspete. 


Simptomele abuzului de crom — nu s-au identificat cazuri de niveluri 
prea ridicate de crom cauzate de alimentaţie sau suplimente, ci doar 
de expunerea la procese industriale în care se foloseşte cromul. 


Îți recomand ca înainte de a porni la drum în procesul de remodelare 
corporală să îţi faci un set obișnuit de analize de sânge, pentru a-ţi 
verifica nivelul de vitamine și minerale. 


Dacă argumentul cum că vitaminele, mineralele și fitonutrienții 
sunt indispensabile pentru sănătatea ta nu este suficient pentru 
a te convinge să adopţi o alimentaţie bogată în micronutrienţi, află 
că unele carenţe de vitamine şi minerale pot încetini simţitor pro- 


cesul de pierdere în greutate. 

Numeroase studii recente arată că persoanele care au un nivel optim 
de vitamine şi minerale în organism își mențin mai ușor greutatea și 
ard mai repede surplusul de grăsime. 


Cele 10 legi simple care te vor menţine 
suplu şi sănătos 


Ai aflat deja din primul capitol că pentru a fi suplu nu e nevoie să 
îţi torturezi corpul cu diete chinuitoare, că nu există un secret sofis- 
ticat al scăderii în greutate şi că odată ce îi oferi corpului nutrienţii 
de care are nevoie şi îţi satisfaci apetitul cu măsură, greutatea se va 


regla de la sine. 


La fel stau lucrurile pe termen lung şi cu menţinerea greutății nou-câş- 
tigate, şi totodată păstrarea stării de sănătate. Motivul pentru care atât 
de mulți oameni din jurul nostru se îmbolnăvesc de tineri nu este că 
nu ar deţine vreo formulă magică destinată doar unui număr mic de 
persoane care au posibilitatea de a plăti! Cauza este că au încălcat 
o serie de legi simple ale modului în care suntem construiți cu toții, 
că au pierdut controlul simţurilor şi acum sunt înrobiţi de mâncare, 
în loc ca mâncarea să le servească drept unealtă pentru a rămâne supli 
şi sănătoşi. 

Nu pledez pentru un stil de viaţă lipsit de orice formă de plăcere culi- 
nară, dimpotrivă. 


Pledez pentru un stil de viață în care totul să fie făcut cu măsură, 
în care să redescoperim plăcerea de a lua masa în familie, să savu- 
răm îndelung mâncarea înainte de a o înghiţi, în care să mâncăm 
pentru a ne satisface nevoile corpului şi nu nevoile emoţionale. 


Aplicând 10 legi simple nu vei mai avea niciodată fluctuații de greu- 
tate şi nici probleme de sănătate cauzate de o alimentaţie defectuoasă. 
Dimpotrivă, te vei simţi energic, îți vei putea atinge performanţele 

fizice şi psihice maxime, vei avea un corp suplu, lipsit de grăsime şi vei 


fi sănătos. 


Legea nr. 1: Adoptă o alimentaţie săracă în carbohidrați simpli. 

Legea nr. 2: Alcătuieşte-ţi meniul pentru prânz şi cină în proporție 
de 70% din alimente de origine vegetală, crude sau gătite cât mai 
puţin termic. 

Legea nr. 3: Combină corect alimentele. 

Legea nr. 4: Menţine un raport optim între acizii graşi omega-6 şi 
omega-3. 

Legea nr. 5: Asigură-ţi un consum optim de fructe, de preferință 
de sezon. 

Legea nr. 6: Hidratează-te suficient. 

Legea nr. 7: Alege cu grijă sursa alimentelor şi prepară-le corect. 

Legea nr. 8: Urmează regulat o cură de detoxifiere. 

Legea nr. 9: Să ai în permanenţă un nivel de activitate fizică cel puţin 
mediu. 

Legea nr. 10: Redu la minimum consumul de alcool, tutun și cafea. 


Legea nr. 1 
Adoptă o alimentaţie săracă în carbohidrați simpli. 


Alimentele care abundă în carbohidrați simpli sunt cele mai mari 
tentaţii culinare și totodată, cele mai inutile alimente pentru orga- 
nism. Pe lângă faptul că sunt extrem de bogate în calorii, ele vin la 
pachet cu o sumedenie de antinutrienţi, coloranţi sintetici şi alte 
chimicale care acționează ca o avalanșă de toxine pentru toate orga- 


nele interne. 


O alimentaţie care abundă în dulciuri concentrate, sucuri, paste din 
făină albă, franzelă albă, orez alb sunt un război împotriva sănătății 
tale, a felului în care arăţi şi a stării tale de bine. Pentru metabolizarea 
fiecărui desert pe care îl mănânci, corpul consumă resurse neprețuite 

de energie, pe care altfel le-ar fi investit în optimizarea tuturor proce- 
selor corpului şi în apărarea acestuia de boli. 


Dacă ai un sistem imunitar slăbit, răceşti şi te îmbolnăveşti des, înlo- 
cuieşte dulciurile concentrate cu fructe proaspete! Vei fi uimit să vezi că 
această strategie îşi va face efectul asupra corpului tău întocmai ca un 
medicament. Motivul este că sistemul imunitar priveşte zahărul în exces 
ca pe un corp străin, iar leucocitele se vor strădui să îl elimine — e vorba 
despre aceleaşi leucocite care în mod normal ar lupta cu agenţii pato- 
geni producători de boli. 


Dacă în acest moment argumentul tău pentru consumul mare de dul- 
ciuri este gustul lor plăcut, află că nu eşti dotat de la natură cu o 
preferinţă pentru dulcele provenit din dulciurile concentrate, ci doar 
pentru cel al dulcelui din fructe. Pentru a avea această preferinţă, 
pentru dulciurile concentrate, ai exersat îndelung. Partea bună este că 
gustul poate fi educat şi reeducat ori de câte ori e necesar. Așa cum ai 
învățat să îți placă gustul zahărului rafinat, după câteva luni de „exer- 
cițiu“ vei considera gustoase toate alimentele sănătoase. 


Legea nr. 2 
Alcătuieşte-ţi meniul pentru prânz şi cină în proporție de 70% din ali- 
mente de origine vegetală, crude sau gătite cât mai puțin termic. 


Ai aflat deja în cel de-al treilea capitol, dedicat slăbirii sănătoase, 
că organismul uman este construit să funcționeze optim având un 
pH neutru. Alimentaţia modernă care abundă în produse fast-food, 
zahăr, făină albă, alimente de origine animală, mâncăruri care presu- 
pun combinaţii incorecte de alimente, are un pH puternic acid. 


Când corpul este inundat de mâncăruri care dau un pH acid, îşi epui- 
zează resursele de calciu pentru a reface pH-ul neutru al corpului. 
Atunci când acesta epuizează resursele de calciu pe care le are disponi- 
bile, va extrage cantități suplimentare de calciu din oase. 

Atunci când încerci să îţi explici modul în care funcționează corpul 
uman, aminteşte-ți că prioritatea sa este supraviețuirea. Aflat într-o 
situație de criză, corpul va pune mereu pe locul doi orice funcţie care 
nu îi este necesară supraviețuirii pe termen scurt. Iar în cazul în care 
este ingerată o masă cu un pH puternic acid, corpul nu consideră că 
densitatea osoasă este prioritară. 


Chiar şi persoanele care au o alimentaţie curată, fără produse fast-food, 
alimente procesate sau dulciuri, pot avea per total un pH acid, dacă 
consumă prea multe alimente de origine animală. Acesta este motivul 
pentru care recomandarea mea este ca alimentele de origine animală 
să nu însumeze mai mult de 30% din caloriile ingerate pe parcursul 
unei zile. 


Starea de sănătate este imposibil de atins în condiţiile în care organis- 
mul primeşte zilnic alimente acide! Mediul acid este mediul propice 
pentru dezvoltarea germenilor, bacteriilor, a tumorilor şi a tot soiul 
de agenţi patogeni. 


Se întâmplă atât de frecvent ca bolile să fie rezistente la tratament 
deoarece nu este înlăturată cauza. 20% din componenţa sângelui constă 
în substanţe cu un pH acid şi 80% sunt substanţe alcaline sau bazice. 
Dacă este adoptată o alimentaţie puternic acidă pe termen lung, corpul 
îşi va epuiza resursele de calciu, organele de excreţie nu vor mai putea 
elimina eficient substanţele toxice din organism şi atunci se va instala 
hiperaciditatea constantă a sângelui. 


Dacă ai dureri de cap permanente, o senzaţie accentuată de oboseală 
şi disfuncţii renale, uită-te atent la alimentele pe care le mănânci zi de 
zi. Câte dintre acestea sunt legume, fructe, nuci, seminţe, leguminoase 
şi alte alimente de origine vegetală, crude sau cât mai puțin preparate 
termic? Dacă procentul este mai mic de 70%, atunci simptomele enu- 
merate anterior îți indică o hiperaciditate a sângelui. 

Există alimente puternic acide: carnea, lactatele, toate alimentele care 
conţin zahăr și/sau făină albă, uleiurile vegetale, untul, margarina, 
sarea şi toate alimentele cu un gust puternic sărat. 


Pe de altă parte, alimentele puternic bazice sunt: toate legumele cu 
frunze verzi, tărâţele din grâu şi germenii, ceapa, verdeţurile. Restul 
alimentelor se situează între aceste două extreme. Sunt considerate la 
mijlocul axei (cu un pH aproape neutru) fructele bine coapte precum 
bananele, pepenii, merele şi roşiile. 


Dacă în acest punct recomandarea mea de a reduce alimentele de 
origine animală (carne, lactate, peşte, ouă) poate suna cel puţin ciudat 
pentru cei mai mulți dintre bărbaţi, vă împărtăşesc argumentul de 
forță care sprijină această schimbare a stilului de viață. De fiecare dată 
când consumăm carne, corpul nostru secretă acid uric, substanță 
extrem de toxică. Ficatul omului este creat să elimine de 15 ori mai 
puţin acid uric decât ficatul carnivorelor, iar omul nu posedă niciun 
fel de enzime specializate pentru descompunerea acidului uric. 


Întotdeauna am considerat cel puţin ciudat că oamenii acceptă mai 
degrabă să ajungă pe mâna medicilor, să ia zilnic pumni de pastile, 
să treacă prin injecții şi tratamente chirurgicale, decât să îşi schimbe 
modul în care se hrănesc. 


Uneori, pentru a reface echilibrul acido-bazic din corp este suficient 
să bei zilnic un suc proaspăt stors de legume, să înlocuieşti sarea de 
gătit cu ierburi aromatice, ceapă şi verdeţuri de tot felul, să combini 
corect alimentele şi să adaugi o salată mare, din legume proaspete, 
fiecărei mese la care mănânci carne sau brânzeturi. 


Aceste schimbări simple ale stilului de viață îți pot aduce ani întregi 
de sănătate în plus şi kilograme de grăsime în minus. 


După principiul alcalinizării alimentaţiei, mai sunt 3 alte motive pentru 
care alimentaţia ta ar trebui să abunde în alimente de origine vegetală: 

1. Alimentele de origine vegetală au un conţinut caloric mai mic decât 
toate celelalte alimente, datorită faptului că acestea conțin un pro- 
cent mare de apă. Astfel, consumul mare de vegetale crude sau cât 
mai puţin preparate termic este o bună măsură pentru controlul 
greutăţii şi chiar pentru slăbire. Chiar şi cele mai dulci fructe (de 
exemplu strugurii, bananele, piersicile, nectarinele) conţin de cel 
puţin 2-3 ori mai puţine calorii decât dulciurile concentrate. Orice 
mâncare concentrată (gătită la temperaturi mari) are un conţinut 

caloric mare, deoarece este deshidratată, astfel încât într-o sută de 
grame de mâncare concentrată pot încăpea chiar și de 7-8 ori mai 
multe calorii decât în alimentele crude. 

2. Un aport ridicat de alimente de origine vegetală presupune şi un 
aport ridicat de vitamine, minerale şi fitonutrienţi. Rolul acestor 
micronutrienţi este de a optimiza toate procesele corpului (inclusiv 
arderile metabolice) şi de a-l apăra de boli. 

3. Un aport mare de fructe şi legume în stare crudă hidratează și detoxi- 
fică organismul, contribuind și în acest fel la eliminarea surplusului 
de kilograme. Prin transpiraţie se elimină apă şi săruri minerale. 
Prin hidratarea cu apă îmbuteliară nu se nefac și rezervele de săruri 

pierdute din organism. Refacerea acestor resurse se poate realiza 

cu ușurință printr-un consum optim de fructe şi legume, bogate în 
apă vie. 

Alimentaţia omului modern este compusă în proporţie de 80-90% 

din mâncăruri gătite care şi-au pierdut în cea mai mare parte apa din 

compoziţie, numite și mâncăruri concentrate. Apa îmbuteliată nici nu 
hrăneşte şi nici nu detoxifică corpul așa cum o face aportul de apă vie 


din vegetalele consumate crude. 


Înainte de fiecare masă întreabă-te dacă ceea ce urmează să mănânci 
va contribui la sănătatea ta pe termen lung sau dimpotrivă, te va 
îmbolnăvi şi te va împovăra cu un surplus de kilograme de grăsime; 
îţi va curăța corpul sau ţi-l va inunda cu toxine; va ajuta corpul să 
lupte împotriva bolilor creând un pH bazic sau va creşte aciditatea 

şi odată cu aceasta va micşora şansele de apărare ale corpului tău 
împotriva bolii? 


Corpul omului este un organism creat de natură, aşadar și hrănirea 
corectă se realizează revenind la alimentele naturale, neprocesate, 
consumate cât mai negătite. Cheia controlului greutăţii se află în reîn- 
toarcerea la modul natural în care se hrănea omul înainte de indus- 
trializarea masivă a întregii lumi: alimente naturale, de sezon, crescute 
local, cât mai nepreparate termic şi consumate necombinat sau com- 
binate cu legume proaspete. 


Legea nr. 3 
Combină corect alimentele. 


Legea anterioară se referea la refacerea echilibrului acido-bazic al ali- 
mentaţiei de zi cu zi. Însă hiperaciditatea din organism nu este creată 
doar de alegerile greşite de alimente, ci şi de combinarea incorectă 
a alimentelor. 


Aşa cum ai aflat deja din primul capitol, alimentele combinate incorect 
nu sunt digerate în totalitate şi lasă în urmă o întreagă masă de deşeuri. 
Aceste deşeuri toxice pentru organism sunt depuse sub formă de gră- 
simi de rezervă care se traduc în câteva kilograme în plus pe cântar. 


Însă cercul vicios care rezultă din acest proces este că deşeurile, depuse 
sub formă de grăsimi, fiind acide vor reține apă în încercarea de a neutra- 
liza aciditatea, lucru care se va traduce în alte kilograme în plus pe cântar. 


Combinaţiile precum friptură cu garnitură de cartofi, peşte cu orez, 
paste cu carne şi brânză, lapte cu cereale, lactate cu pâine, ouă cu 
pâine, nu numai că sunt dăunătoare sănătății tale, dar consumate pe 
termen lung, te pot îngrășa chiar dacă te vei strădui să nu mănânci 
dulciuri, sucuri, sosuri, prăjeli sau produse fast-food. 


Omul este singura ființă vie care amestecă alimentele pe care le 
mănâncă. În finalul acestei cărți poţi decide singur dacă această 

strategie este una benefică pentru sănătate şi pentru greutatea cor- 
porală sau dimpotrivă. 


Combinarea corectă a alimentelor presupune ca la fiecare masă la care 
mănânci carne, brânzeturi, ouă, peşte, să adaugi şi o salată mare de 
crudităţi, pentru a ameliora digestia și a reduce pH-ul mâncării. 


La o masă se consumă un singur fel de mâncare gătită, iar dulciurile 
nu se iau niciodată ca desert. Zahărul î îngreunează procesul de digestie 
al oricărui aliment, astfel că atunci când ţi-e poftă de un desert, ia-l ca 
masă separată la 3 ore distanță de ultima masă, iar apoi lasă încă 3 ore 
până la următoarea masă. Acest lucru nu trebuie să se întâmple mai des 
de o dată la două săptămâni. 


Nici fructele nu se mănâncă la desert, ci doar pe stomacul gol, ca masă 
separată. Şi atenţie, cele mai multe fructe au un pH bazic sau neutru. 
Chiar şi lămâia, în contact cu saliva, devine alcalină. Fructele creează 
un mediu acid doar când se întâlnesc în stomac cu resturi nedigerate 
de la masa anterioară. Consumă întotdeauna fructele pe stomacul gol 
şi nu îţi vei acidifia pH-ul, dimpotrivă, îl vei alcaliniza. 


Legea nr. 4 
Mentine un raport optim al acizilor graşi omega-6 și omega-3. 


Aşa cum am amintit şi în subcapitolul dedicat grăsimilor, una dintre 
cele mai mari greşeli de nutriţie pe care le face omul modern este un 
raport puternic dezechilibrat de acizi omega-6/omega-3 în alimen- 
taţia sa. 


Raportul ideal este de 1:1, iar maximul recomandat este de 4:1, în timp 
ce alimentația omului modern are un raport de 16:1 sau chiar 20:1. 


Un raport optim al celor doi acizi graşi împiedică creşterea coles- 
terolului, previne bolile cardiovasculare, stimulează funcția cere- 
brală, previne alergiile şi cancerul. Iar invers, atunci când acest raport 
este dezechilibrat, creşte stresul oxidativ din organism, creşte frecvența 

reacţiilor alergice, creşte nivelul colesterolului din sânge şi scade pro- 
tecția naturală a organismului împotriva dezvoltării tumorilor. 


Pentru a-mi echilibra raportul omega-6/omega-3 am înlocuit uleiul 
de gătit din floarea-soarelui cu cel de măsline obținut prin presare la 
rece, pe care îl adaug în mâncăruri doar după ce le-am preparat termic. 
Atenţie: uleiul de floarea-soarelui are un raport omega-6/omega-3 
extrem de dezechilibrat, conţinând doar 1% acizi graşi esenţiali 
omega-3. 


În plus, în fiecare zi consum o linguriţă de ulei de in obţinut prin pre- 
sare la rece şi arunc o lingură de seminţe de in proaspăt măcinate în 
orice pahar de lapte bătut sau chefir pe care îl consum. 


Nu mănânc deloc prăjeli şi am redus la minimum cantitatea de gră- 
simi din carne sau brânzeturi. Iar ori de câte ori vreau să mă înfrupt 
dintr-o friptură de porc sau de vită, îmi aleg cu grijă sursa cărnii. 
Raportul omega-6/omega-3 este puternic dezechilibrat mai ales în 
carnea provenită de la animale crescute industrial, hrănite cu cereale 
şi nu cu iarbă proaspătă. 


O altă măsură pe care o poți lua pentru a-ţi reface echilibrul de acizi 
graşi în corp este să consumi de cel puţin 3 sau 4 ori pe săptămână 
peşte, de preferat: somon, hering, macrou, hamsii, sardine, crap. 


Am eliminat complet din alimentație margarina şi untul, iar în schimb 
fac de cel puţin două ori pe an o cură cu un supliment cu omega-3. 


Legea nr. 5 
Asigură-ți un consum optim de fructe, de preferinţă de sezon. 


În ultima perioadă au fost puternic promovate în mass-media româ- 
nească dietele bazate pe carne, lactate grase, ouă, uleiuri și alte gră- 
simi animale sau vegetale. Promotorii acestor diete susțin că fructele 
îngraşă şi că, în concluzie, trebuie consumate rar, şi atunci în cantități 
mici. 

Din punctul meu de vedere această recomandare este o eroare nutri- 
ţională majoră. Aşa cum am amintit la începutul acestei cărți, un plan 
de alimentaţie bine conceput nu are doar rolul de a arde surplusul de 
grăsime, dar şi rolul de a-ţi creşte nivelul de energie şi performanțele 
şi de a te menţine sănătos. 


Cu informaţiile pe care le-ai obținut până acum din citirea acestei 
cărți poți decide singur dacă o alimentaţie bazată pe abundența de 
produse de provenienţă animală şi grăsimi este sau nu benefică pentru 
sănătate. O astfel de alimentaţie creează un mediu extrem de acid, 
irosind resursele de calciu ale organismului şi lipsindu-l de fitonutri- 
enţii din legume şi fructe care funcționează ca veritabile arme ale 
organismului în lupta împotriva bolilor de orice fel. 


Ca un adevăr universal valabil, reține că orice aliment consumat 
într-o cantitate prea mare îngraşșă, cu excepţia legumelor cu un con- 
ţinut mare de apă consumate crude (de exemplu castraveți, dovlecei, 
frunze de salată etc.). Şi când spun „orice aliment“ mă refer în aceeaşi 
măsură la carne, brânzeturi, grăsimi, fructe, făinoase, alimente bogate 
în amidon, cum sunt cerealele şi amidonoasele. 


Singura cale către controlul greutăţii este reglarea porţiilor din fiecare 
aliment şi în niciun caz excluderea totală din meniul zilnic a alimen- 
telor sănătoase, precum fructele! 


Majoritatea fructelor conţin în proporţie de 80-90% apă, iar restul 
de 10-20% sunt vitamine, minerale, fitonutrienţi, carbohidrați com- 
plecşi, acizi graşi. Fructele satisfac în acelaşi timp nevoia naturală de 
dulce şi dau senzaţia de saţietate datorită conţinutului de fibre. 


Diferenţa dintre două persoane la care stilul de viaţă al uneia presu- 
pune un aport mare de alimente de origine animală, iar al celeilalte 
un aport optim de fructe şi legume crude, este covârşitoare. 


Persoana care are obiceiul de a consuma cantități mari din alimente de 
origine animală are adesea părul cărunt înainte de vreme, frecvente 

senzaţii de balonare, riduri premature, cearcăne, indispoziţii frecvente 
şi un risc crescut de a face ulcer. 


Persoana care are o alimentație compusă în proporţie de 70% din 
legume şi fructe crude are un nivel de energie cu mult mai mare, 
o piele sănătoasă și elastică, şi o sănătate mult mai bună. Motivul este 
că legumele și fructele, odată ajunse în stomac, se descompun în baze, 
neutralizează acizii şi elimină toxinele din organism, fără să lase rezi- 
duuri în organism după ce au fost digerate. 


Trebuie precizat că organismul poate beneficia de toate proprietățile 
fructelor doar dacă sunt consumate în stare crudă, negătite, pe stoma- 
cul gol. 


La 30 de minute după ce ai luat o masă din fructe pe stomacul gol, poţi 
lua următoarea masă a zilei. 


Legea nr. 6 
Hidratează-te suficient. 


Rolul major al hidratării suficiente în procesul de pierdere în greutate 
este de a transporta reziduurile toxice, provenite din metabolizarea 
grăsimilor, în afara corpului. Pierderea în greutate are loc prin două 
procese: 1. Metabolizarea depozitelor de grăsime şi transformarea 
acestora în energie; 2. Transportul reziduurilor toxice rezultate din 
primul proces în afara corpului. 


Dacă hidratarea nu are loc, nu numai că la un moment scăderea în 
greutate va încetini sau chiar se va atinge un platou, însă kilogramele 
de grăsime arse vor inunda fluxul sanguin cu toxine, putând cauza 
astfel varii probleme de sănătate. 


Depozitele de grăsime nu trebuie privite ca o materie inactivă, dim- 
potrivă. Surplusul de grăsime stocat în corp funcţionează ca un depo- 
zit pentru cantităţile mari de toxine şi ca o fabrică de hormoni care 
interacționează cu funcționarea hormonală normală a corpului, putând 

cauza dereglări serioase ale glandei tiroide, probleme de fertilitate, 
contribuind chiar la formarea celulelor canceroase. 


Procesul de pierdere în greutate nu trebuie să presupună doar elimi- 
narea surplusului de grăsime, dar şi eliminarea din organism a tuturor 
acestor compuşi toxici. Acest lucru se realizează prin consumul unei 
cantități suficiente de apă. 


Legea nr. 7 
Alege cu grijă sursa alimentelor și prepară-le corect. 


Nu de puţine ori mi-a fost dat să aud de la persoane care aveau o ali- 
mentaţie haotică faptul că nu găsesc rostul unei alimentaţii ordonate 
pentru că oricum toate alimentele care se găsesc astăzi pe piață con- 
ţin o sumedenie de adaosuri de chimicale şi antinutrienţi, legumele 
nefăcând nici ele excepţie. Şi, dacă lucrurile stau aşa, de ce nu şi-ar 
bucura zilnic papilele gustative cu un hamburger savuros sau o pră- 
jitură? 


Este mai mult decât evident că aceste persoane se mint singure. Cum 
îşi poate imagina vreodată cineva că starea fizică a unei persoane 
a cărei alimentaţie abundă în produse fast-food, sucuri din comerț, 
produse de patiserie şi prăjeli se poate compara măcar cu starea fizică 
a unei persoane care are o alimentaţie în care predomină fructele 
şi legumele crude, nucile, alune şi seminţele, cerealele integrale și 
pseudocerealele? 


Dacă nu ne putem hrăni doar cu alimente de proveniență 100% bio, 
asta nu înseamnă că trebuie să capitulăm de la a avea o alimentaţie 
echilibrată şi sănătoasă. În plus, de multe ori, metoda de preparare 
a alimentelor poate juca un rol mai important chiar decât prove- 
niența acestora. Dacă te vei aproviziona cu legume crescute organic, 
însă le vei găti în ulei încins de floarea-soarelui, este de prisos să mai 
spun că vei irosi toţi nutrienții pe care le conţineau acele alimente 
în stare crudă. 

Sursa de proveniență Metoda de preparare 
recomandată recomandată 


Animale și păsări crescute cât | La cuptor, fiert sau 
mai natural. Păsări crescute la | la aparatul cu aburi. 
curte şi animale hrănite cu 
iarbă. Este contraindicat con- 
sumul de carne provenită de la 
păsări crescute în baterii sau de 
la animale hrănite cu cereale şi 
nutreţuri. 


Somon, macrou, Peşti crescuţi sălbatic La cuptor, fiert sau 
sardine, hering etc. | şi nu în crescătorii. la aparatul cu aburi. 


Lactate (de preferat | Produse din laptele animalelor | Se consumă crude, 
kefirul, iaurturile care s-au hrănit cu iarbă proas- | negătite. 
probiotice, urda şi pătă, cum se procedează şi acum 
caşul proaspăt) în mediul rural, şi nu de la ani- 
malele crescute în fermele 
industriale. 


Carne de pui, curcan, 
vită, miel, organe, 
vânat 


De preferat să nu fie consumate 
decât dacă sunt ouă de țară 

sau cel puţin provin de la găini 
crescute la sol. 


Fierte, în omletă gătită 
la cuptor, şi nu prin 
prăjire în ulei încins. 


Legume De preferat din surse cât mai | Se consumă de prefe- 
şi leguminoase naturale, consumate în sezon. | rință crude, cât mai 
Legumele de import sunt puţin preparate termic. 
de preferat pe timp de iarnă, 
în locul celor din conserve 
şi a murăturilor. 


De preferat din surse cât mai 
naturale, consumate în sezon. Pe 
timp de iarnă sunt recomandate 
şi fructele exotice de import. 


Se consumă crude, în 
stare naturală. 


Nuci, migdale, alune 
şi semințe 


Se consumă soiuri cât mai variate. | Se consumă doar în 
Semințele de in se macină exact | stare crudă; prăjite îşi 
înainte de a fi consumate. pierd toate beneficiile. 


Cereale Se consumă doar cereale Fierte, gătite la aburi. 
şi pseudocereale şi pseudocereale integrale, 
nerafinate! 


a a ca iu i ia ai Bi 

După cum ai putut observa în tabelul alăturat, printre metodele reco- 
mandate de preparare a mâncării nu se numără grătarul, nici în cazul 
cărnurilor şi nici al legumelor. Până de curând, grătarul a fost consi- 
derat una dintre cele mai sănătoase metode de preparare a mâncă- 
rurilor, ca după o serie de studii realizate recent să fie considerat 
următoarea cea mai nesănătoasă metodă de preparare a mâncărurilor 
imediat după prăjirea în ulei încins. 


S-ar părea că gătirea cărnii şi a legumelor pe grătar, afumarea cărnu- 
rilor şi a lactatelor, ca şi pâinea prăjită sunt surse mari de benspiren. 
Benspirenul este o substanță puternic cancerigenă care se găseşte în 
cantități mari în corpul fumătorilor. O singură portie de carne gătită 
la grătar aduce în corp aceeași cantitate de benspiren pe care o aduce 
un pachet de țigări fumat zilnic, timp de o săptămână. 


Legea nr. 8 
Urmează regulat o cură de detoxifiere. 


Fie că îți doreşti să începi cu dreptul o cură de slăbire, să ai o muscu- 
latură perfect definită sau să ai o viață sănătoasă, fără să calci în cabi- 
netele medicilor decât pentru controalele de rutină, ai nevoie să treci 
printr-o cură de detoxifiere a organismului tău de două ori pe an. 


În fiecare zi organismul absoarbe, ingeră, respiră şi vine în contact 
cu toxine provenite din alimentaţie, stres, boli, tratamente medica- 
mentoase sau rezultate inclusiv din funcționarea metabolismului 
propriu. 


Dacă toxinele nu sunt evacuate eficient prin piele, mucoase, urină şi 
scaun, se produce o acumulare în organism care poate avea un rol mai 
mult sau mai puţin important. Corpul nostru este dotat cu un meca- 
nism de detoxifiere extrem de performant, format din rinichi, ficat şi 
plămâni, care în mod normal este capabil să menţină nivelul de toxine 
din organism la cote rezonabile. 

Dar în condiţiile în care ai o alimentaţie ce abundă în prăjeli, junk-food, 
alimente cu un conţinut de sare, zahăr sau grăsimi mare, ai un nivel de 
stres ridicat, nu bei suficiente lichide, nu practici suficient sport sau 
dimpotrivă eşti sportiv de performanţă și ai o alimentaţie hiperpro- 
teică, cu siguranţă la un moment dat mecanismele de detoxifiere ale 
corpului vor fi depăşite, excesul de toxine se va acumula progresiv, iar 
pe termen lung vor apărea tulburări în funcţionarea țesutului muscu- 
lar, cutanat, adipos şi nervos. 


Chiar şi persoanele care se străduiesc să aibă o alimentaţie echilibrată 
şi corectă pot avea nevoie din când în când de o cură de detoxifiere. 
Corpul acumulează reziduuri toxice nu doar din cauza alegerilor 
greşite sau a combinațiilor incorecte de alimente, ci şi din funcționa- 
rea propriului metabolism sau din mediu. 


Celulita, ridurile premature, digestia greoaie, lipsa de energie, atinge- 
rea unui platou în scăderea în greutate pot fi semnele faptului că în 
corpul tău s-au acumulat cantităţi prea mari de reziduuri toxice care 
trebuie eliminate. 


O cură de detoxifiere presupune eliminarea temporară a tuturor ali- 
mentelor care produc aciditate, odihnă suficientă şi un nivel cores- 
punzător de hidratare a organismului. 


Alimentele care trebuie eliminate pe parcursul curei de detoxifiere 
sunt carnea, lactatele, ouăle, zahărul, făina albă de grâu, afumăturile, 
orezul alb, pastele, sucurile dulci din comerţ, peştele (pot fi servite 
porții mici de somon doar ca o excepţie), cafeaua, alcoolul, țigările. 


Produsele care introduc în corp cele mai mari cantități de toxine sunt 
ţigările, alcoolul, zahărul şi cafeaua. Dacă nu puteţi să renunțaţi la 
aceste surse de toxine pentru o perioadă, nu are rost să vă gândiţi 
la alte mecanisme de detoxifiere. Cantităţile de toxine aduse în orga- 
nism pe aceste căi sunt atât de mari, încât cantitatea de toxine eliminată 
prin corectarea alimentaţiei va fi insignifiantă. Principalele alimente 


cu rol în detoxifierea organismului sunt yarza, broccoli, urzicile, sfecla, 

telina, sparanghelul, extractul de alge (spirulina), mărul, ananasul, 
căpșunile, cireşele și fructele de pădure. 


Pe parcursul întregii perioade de detoxifiere alimentaţia va fi compusă 
din fructe şi legume, de preferință consumate în stare crudă, cât mai 
puţin preparate termic. Perioada în care se urmează un plan de ali- 
U tre săptămâni, evi- 


tându-se astfel riscul carențelor în unii nutrienți. 


Nivelul de activitate fizică trebuie adaptat în funcţie de cât de strictă 
este cura. În cazul curelor de detoxifiere bazate pe sucuri proaspete 
din legume şi fructe, care se realizează doar la recomandarea şi sub 
supravegherea nutriționistului, nivelul de activitate fizică trebuie redus 
la minimum. 


Nu sunt adeptul și nu recomand nimănui curele de detoxifiere foarte 
stricte, ci îţi recomand să adopți mai degrabă o serie de obiceiuri zil- 
nice care să îţi detoxifieze uşor organismul, fără a-l supune la şocuri. 


O alimentaţie în care abundă fructele şi legumele consumate crude, 
alimentele combinate corect, sucurile din legume proaspăt stoarse 
consumate dimineața pe stomacul gol, consumarea a 2 litri de apă 
pe zi şi 8 sau 9 ore de somn pe noapte vor elimina eficient toxinele 
din organism. 


De fiecare dată când mi se întâmplă să iau o masă puternic acidă, aşa 
cum e cazul mesei tradiționale de Crăciun sau să sar peste o noapte de 
somn pentru a merge la un eveniment, obișnuiesc ca înainte de micul 
dejun să beau un pahar de suc proaspăt stors din legume, să mănânc 
mai ales alimente vegetale, reducând la minimum alimentele de ori- 
gine animală. 


Unul dintre trucurile care grăbesc detoxifierea organismului este in- 
cluderea în alimentaţie a unei cantităţi suficiente de acizi graşi din ali- 
mente cum ar fi avocado, seminţe de in, ulei din seminţe de in presat la 
rece. Acizii graşi omega-3 vor ajuta la lubrifierea pereţilor intestinali şi, 

astfel, la eliminarea mai rapidă a toxinelor. Surse optime de acizi grași 
sunt somonul, heringul şi macroul, alimente acide care nu sunt per- 
mise sau sunt permise în cantităţi mici în curele de detoxifiere. 
De aceea, de fiecare dată când efectuez o detoxifiere, obișnuiesc să 


îmi suplimentez alimentaţia cu capsule cu omega-3. 


Alte obiceiuri detoxifiante sunt consumarea a 2 litri de lichide (apă 
plată sau ceaiuri din plante) zilnic, folosirea moderată a saunei, folo- 
sirea plantelor aromatice la gătitul mâncării în loc de sare. 


Efectele de detoxifiere se observă imediat prin nivelul crescut de ener- 
gie pe care încep să îl am la antrenamente şi prin somnul profund 
de peste noapte. Persoanele care au un nivel de toxine crescut în corp, 
de obicei se trezesc de mai multe ori în timpul nopții. 


Legea numărul 9 
Să ai în permanenţă un nivel de activitate fizică cel puțin mediu. 


Marea mea pasiune este sportul. De 20 de ani fac 5 antrenamente 
intense pe săptămână, iar de 15 ani îi sprijin şi pe ceilalți să atingă 
forma fizică pe care şi-o doresc prin sport. 


Aşadar, probabil dacă ţi-aş spune de ce cred eu că sportul este benefic 
pentru felul în care arăţi şi pentru sănătate, ai putea crede că sunt 
subiectiv. Am alcătuit în cele ce urmează o listă de fapte dovedite ştiin- 
tific despre beneficiile pe care le are activitatea fizică în îmbunătăţirea 
sănătății şi prevenirea îmbătrânirii şi a îmbolnăvirii. 


Te invit să o parcurgi, iar la final să decizi de unul singur dacă merită 
sau nu să îţi limitezi orele de muncă, odihnă şi distracţie la 23 de ore 
şi jumătate pe zi, şi să dedici 30 de minute activităților fizice. 


1. O şedinţă de 30 de minute de sport pe zi, la o intensitate moderată, 
este o soluţie mai eficientă în prevenirea bolilor cardiovasculare şi 
degenerative decât metodele medicinei preventive, controlul greu- 
tății, nutriția inteligentă, renunțarea la fumat şi la alcool. 

2. 30 de minute de sport pe zi reduc riscul de artrită cu 47%, pe cel de 
demenţă şi Alzheimer cu 50%, pe cel de diabet zaharat cu 58%, pe 
cel de fracturi ale șoldului cu 41%, pe cel de anxietate cu 48%, pe cel 
de depresie cu 30% şi este cel mai eficient tratament pentru sindro- 
mul cronic de oboseală. 

3. Sportul este acela care ajută cel mai mult la o bună fixare a calciului 
în organism. Activitatea fizică susținută face acest lucru chiar mai 
bine decât vitamina D,. Calciul se fixează în oasele din imediata veci- 
nătate a mușchilor supuși la efort. Astfel, pentru a asimila calciul 
în întreg corpul, pe parcursul unei zile, este necesar să stimulezi toți 
muşchii. l 

Mergi pe jos, renunță la mașină ori de câte ori ai ocazia, urcă pe 
scări şi încearcă să faci o jumătate de oră de fitness zi de zi. Astfel, 
nivelul de calciu din corpul tău va fi optim şi vei reduce simţitor 
riscul de spasmofilie, osteoporoză, hipertensiune, cataractă, insomnii, 
reacţii alergice şi astmatice. 

4. 30 de minute de mers pe jos pe zi cresc calitatea vieții cu 23% şi 
o prelungesc cu cel puţin 5 ani. 

5. Sedentarismul este un factor de risc de cel puţin două ori mai mare 
decât obezitatea, fumatul, hipertensiunea, diabetul şi un nivel al 
colesterolului ridicat. În comunităţile în care factorii de risc din 
urmă continuă să existe, însă populaţia are un stil de viață activ care 
include 30 de minute de sport zilnic, se înregistrează cu aproximativ 
17% mai puţine decese într-o perioadă de timp dată. 

6. Un nivel scăzut de activitate fizică este cel mai puternic indicator al 
unei speranţe de viață mici. 

7. O persoană supraponderală cu un stil de viață activ are de două ori 
mai puţine şanse să dezvolte pe viitor o boală cardiovasculară sau 
diabet, față de o persoană supraponderală care are un stil de viață 
sedentar. 

8. O persoană care trece de la un stil de viață sedentar la un stil de 
viaţă care include 60 de minute de sport pe săptămână îşi reduce 
riscul de a dezvolta o boală cardiovasculară cu 50%. 


T A 

9. Majoritatea persoanelor sedentare cred că pot avea parte de avanta- 
jele unei vieţi active doar dacă au un program de fitness bine struc- 
turat, Însă cea mai mare parte a beneficiilor se vor face simţite chiar 
şi dacă aduci mici modificări stilului tău de viață, de exemplu să îţi 
plimbi câinele în fiecare zi, să urci pe scări în loc să iei liftul etc. 

10. 15 minute de mers pe jos zilnic reduc cu 12% riscul de hipertensi- 
une arterială, 25 de minute îl reduc cu 29%, iar cu fiecare 10 
minute în plus de mers pe jos, riscul de hipertensiune scade cu alte 
12 procente. 

11. Sedentarismul se situează printre primii patru factori care influ- 
enţează formarea celulelor canceroase, alături de alimentaţia dez- 
echilibrată, stres şi fumat. 

12. Un studiu efectuat de Lennert Veerman în Australia a arătat că 
persoanele care nu se uită la televizor au o speranţă de viață cu 
5 ani mai mare față de persoanele care se uită 6 ore pe zi la televi- 
zor. Un român se uită în medie 5 ore pe zi la televizor. 


Legea nr. 10 


Redu la minimum consumul de alcool, tutun și cafea. 


Amintește-ţi că ori de câte ori ingerezi un aliment sau o altă 
substanţă, fie hrănești boala, fie îţi întăreşti sănătatea. Iar alcoolul, 
tutunul şi cafeaua nu fac nici ele excepţie. 


Alcoolul este, după zahăr, alimentul care îngraşă cel mai tare. Fără să 
mai punem la socoteală toate deserviciile pe care le aduce sănătăţii 
tale. Alcoolul este un carbohidrat simplu, întocmai ca zahărul, iar un 
singur pahar băut după masa de seară poate face ca procesul de slăbire 
să stagneze. Beneficiile vinului, chiar şi ale celui roşu, pot fi uşor înlo- 
cuite de o alimentaţie variată şi echilibrată. 


Ţigările conţin toate cele mai cancerigene 10 substanţe descoperite 
până acum, printre care şi benspirenul, fumatul fiind unul dintre fac- 
torii de forță care influențează dezvoltarea şi multiplicare celulelor can- 
ceroase. Fumătorii au un risc dublu de a dezvolta cancer pulmonar, 

cancer al vezicii urinare, cancer de col uterin, cancer la stomac, esofag 
şi laringe, față de nefumători. În plus, fumătorii sunt expuşi îmbătrâ- 
nirii premature, infertilității şi disfuncțiilor erectile în cazul bărbaților, 
avorturilor spontane în cazul femeilor, rezistenței la insulină şi infec- 
iilor respiratorii. 


Consumul de cafea în exces (mai mult de o ceaşcă consumată la 
primele ore ale zilei) poate cauza halucinaţii auditive, dereglări ale 
somnului, împiedicând absorbţia magneziului, zincului şi fierului în 
organism. De asemenea poate crea hipertensiune, poate avea efecte 
diuretice şi duce la eliminarea complexului de vitamine B, C şi a cal- 
ciului din corp, poate afecta sănătatea dinților şi creşte aciditatea. 
În plus, specialităţile pe bază de cafea servite în cele mai multe restau- 
rante sunt bombe calorice, deoarece conţin adaosuri importante de 
zahăr, frişcă, lapte şi alți îndulcitori. 


Un stil de viață sănătos se defineşte prin moderație și lipsa exce- 
selor de orice fel. 


Nu pot fi de partea persoanelor care invocând principiul „trăieşte 
clipa“ ingerează mâncăruri care pentru corp nu sunt decât o mulțime 
de deşeuri toxice, însă nici nu susţin sacrificarea oricărei plăceri culi- 
nare pe un altar închipuit al sănătății. 


O alimentaţie care te ţine departe atât de kilogramele în plus, cât şi de 
boală, presupune limitarea consumului de alimente care conțin făină 
sau zahăr, includerea a mai multe porţii de alimente de origine vege- 
tală în meniul zilnic, de preferință crude, pentru a păstra bazicitatea 
alimentaţiei, consumarea de alimente care să provină din surse de 
încredere, combinate şi preparate corect, un raport optim de acizi 
graşi omega-6/omega-3, un consum suficient de apă, cel puţin 30 de 
minute de activitate fizică zilnic şi reducerea la minimum a consu- 
mului de alcool, tutun şi cafea. 


144 STIL DE VIAŢĂ, NU DIETĂ! 


Un stil de viață sănătos nu se defineşte nici prin excese şi nici prin 
obsesii. Cred că sunt în aceeaşi măsură greşite strategiile persoanelor 
care au o alimentaţie dezordonată, ca şi strategiile celor care ar accepta 
să se hrănească doar cu o singură grupă de alimente pentru a reduce 
pe cât posibil riscul de boală. 


Ştiinţa a demonstrat în repetate rânduri beneficiile unei alimentaţii 
alcaline, cu un raport echilibrat de acizi esenţiali, în care consumul 
de alimente procesate este redus cât de mult cu putinţă. Să fim bine 
înţeleşi: o felie de plăcintă gătită în casă şi mâncată imediat după efort 
fizic nu se va depune, dacă asta nu se transformă într-un obicei. Iar 
o friptură de vită bine gătită pe care o savurezi la o cină în familie nu-ți 
va cauza probleme de aciditate, decât doar dacă acesta va fi singurul 
fel pe care îl vei mânca de câteva ori pe zi, în următoarea perioadă. 


Experienţa celor 13 ani în domeniu mi-a demonstrat că într-un stil de 
viață echilibrat ar trebui să îşi găsească locul şi măsura atât efortul 
fizic, cât şi odihna sau distracţia, atât „alimentele-medicament“, cât şi 
micile plăceri culinare. Nu e nevoie să facem rabat de la nimic, câtă 
vreme respectăm momentul oportun şi măsura fiecărui lucru. 

CAPITOLUL 5 


Alimentaţia femeii înainte, în timpul și după 
sarcină sau cum să ai un bebeluş sănătos 
fără să acumulezi prea multe kilograme in plus 


ACEST CAPITOL ESTE DEDICAT în exclusivitate femeilor care fie 
vor să rămână însărcinate în viitorul apropiat, fie sunt deja însărcinate 
şi vor să afle cum ar trebui să se hrănească, fie au născut deja și îşi 
doresc să revină la forma fizică de dinainte de a fi însărcinate. 


De-a lungul timpului, am lucrat atât cu femei care urmau să rămână 
însărcinate, cât şi cu numeroase femei care îşi doreau să îşi recapete 
forma fizică de dinainte de a naşte. În privinţa felului în care ar trebui 
să se hrănească o femeie pentru a avea nu bebeluş sănătos circulă 
foarte multe mituri. 


Am întâlnit femei care s-au îngrăşat în timpul sarcinii cu 25 sau 30 de 
kilograme, în speranţa de a avea un bebeluș sănătos, în timp ce maxi- 
mul de kilograme care ar trebui câștigate este de 18. Femeile care iau 
în greutate în timpul sarcinii mai mult de 18 kilograme nu numai că 
nu au mai multe şanse de a avea un bebeluş sănătos, dimpotrivă, cresc 
riscul ca în ultimul trimestru de sarcină să se confrunte cu o afecțiune 
numită preeclampsie. 


146 STIL DE VIAŢĂ, NU DIETĂ! 


Sfaturi de nutriţie pentru femeile 
care să pregătesc să aibă un copil 


Este decisiv atât pentru sănătatea bebeluşului, cât şi pentru sănătatea 
mamei pe parcursul sarcinii şi după sarcină, ca înainte cu aproximativ 
jumătate de an de a rămâne însărcinată să îşi facă ordine în alimentaţie. 


Aşadar, înlocuieşte dulciurile din comerţ cu fructele proaspete, sucu- 
rile dulci cu sucurile proaspăt stoarse din legume și fructe, orezul alb 
cu cel sălbatic sau brun, pastele şi pâinea din făină albă cu cele din 
făină integrală, prăjirea în ulei cu coacerea la cuptor sau folosirea apa- 
ratului cu aburi, uleiul rafinat de floarea-soarelui cu cel de măsline şi 
cel din seminţe de in, ambele obţinute prin metoda presării la rece. De 
“asemenea renunţă la toate produsele semipreparate, introducând în 
schimb mai multe alimente pe care să le consumi cât mai aproape de 
starea lor naturală, crude sau preparate la temperaturi mici sau medii. 


În plus, încearcă să îți faci un set complet de analize de sânge, pentru 
a identifica potenţialele carențe de vitamine sau minerale. Odată ce ai 
depistat o carență, chiar dacă în momentul dat nu o resimți în niciun 
fel, trateaz-o cu un supliment sau recurgând la mai multe alimente 
care să conţină nutrientul lipsă. Sarcina şi nașterea sunt poate cele mai 
fericite momente din viața unei femei, dar sunt totodată şi momentele 
în care corpul femeii este solicitat aproape de capacitatea sa maximă. 


Corpul femeii este construit genetic în aşa fel încât pe toată perioada 
sarcinii şi mai apoi a alăptării să considere prioritare nevoile de nu- 
trienţi ale bebeluşului, şi nu pe cele proprii. Acesta este motivul pentru 
care multe femeie ies din perioada de sarcină cu anemii sau lipse de 
calciu care pot fi destul de severe. 


Dar strategia de a pune pe primul loc binele bebeluşului nu e întotdea- 
una cea mai potrivită. O mamă cu o sănătate precară, lipsită de energie, 
nu își va putea îngriji bebeluşul la fel de bine ca o mamă cu o sănătate 
bine pusă la punct şi un nivel mare de energie. Iar de diferenţa dintre 

cele două situaţii poate fi responsabilă, de cele mai multe ori, alimen- 
taţia adoptată înainte, în timpul sarcinii şi imediat după naştere. 


1. Cu câteva luni înainte de sarcină încearcă să îţi echilibrezi raportul de 
acizi grași esenţiali omega-6/omega-3. Un raport optim de acizi grași 
asigură dezvoltarea creierului bebeluşului şi totodată scade riscul ca 
după sarcină să experimentezi un episod de depresie postpartum. 
Pentru a realiza acest lucru: 


e Elimină din alimentaţie prăjelile, untul şi margarina. 

o Găteşte doar cu ulei de măsline presat la rece, pe care îl poți 
adăuga în mâncăruri după ce le-ai preparat termic. 

+ Redu la minimum consumul de cărnuri provenite de la animale 
care au fost hrănite cu cereale şi alte nutreţuri. Poţi consuma în 
schimb carne slabă provenită de la animale hrănite cu iarbă. 

e Consumă 3 sau 4 porții de peşte pe săptămână. Chiar dacă cel mai 
recomandat este peştele oceanic, deoarece conţine cantități mai 
mari de nutrienți, cu câteva luni înainte de sarcină acesta trebuie 
înlocuit cu peşte din lacuri, râuri şi zone maritime de coastă, 
pentru a evita contaminarea cu mercur care poate crea complicaţii 


în sarcină. 

e Evită brânzeturile grase. Consumă în schimb lactate fermentate în 
care poți arunca o lingură de seminţe de in proaspăt măcinate 
pentru un plus de acizi graşi omega-3. 

e Ia gustări din nuci, alune, migdale şi semințe crude. 

e Mănâncă avocado şi seminţe de in. Atenţie — seminţele de in tre- 
buie măcinate înainte de a fi consumate, altfel organismul nu va 
putea folosi nutrienţii pe care îi conţin. Semințele de in trebuie 


consumate în maxim o oră de la măcinare, altfel se aruncă. 


2. Cu cel puţin 3 luni înainte de a rămâne însărcinată asigură-te că 
ai un nivel optim de acid folic în organism. Acidul folic este implicat 
în multiplicarea celulară şi este necesar în cantități mari în special 
în primele 4-6 săptămâni de sarcină. 

e Cele mai multe dintre femeile care au folosit contraceptive orale 
pleacă cu un deficit de folaţi, așadar este obligatorie o cură cu un 
supliment care să repare acest deficit cu câteva luni înainte de 
fecundare. 

e Femeile care nu au folosit contraceptive pot să își asigure canti- 
tatea suficientă de acid folic. introducând în alimentație urmă- 
toarele alimente: avocado, linte, fasole boabe, mazăre, spanac, 
sparanghel, sfeclă, broccoli, toate legumele cu frunze verzi, ger- 


meni de grâu, suc proaspăt stors de portocale, cereale integrale și 
seminţe de floarea-soarelui care vor fi consumate crude. 


E E APO a i 


3. Suplimentele cu vitamine pot fi toxice dacă sunt luate în exces — 
în mod deosebit suplimentarea cu vitamina A trebuie întreruptă cu 
câteva luni înainte de fecundare. 


4. Acum este cel mai important moment în care să devii normopon- 
derală — atât obezitatea, cât şi subponderabilitatea pot fi factori 
de risc în sarcină. O femeie care nu creşte suficient în greutate riscă 
să dea naştere unui bebeluș insuficient dezvoltat care să cântă- 
rească în jur de 2,5 kilograme, în timp ce numeroasele kilograme 
în plus pot creşte riscul de hipertensiune. În plus, țesutul gras în 
exces funcționează ca un depozit atât pentru reziduuri toxice, cât şi 
pentru vitamine, ambele prezentând un risc de toxicitate mare 
pentru bebeluş. 


Poţi consulta capitolul dedicat slăbirii, în care vei găsi toate informa- 
tiile necesare pentru a atinge greutatea ideală înainte de a rămâne 
însărcinată. 


Toate informaţiile din capitolul despre menţinere şi viață sănătoasă 
pot fi aplicate pentru a-ţi regla stilul de viață și a atinge un nivel de 
sănătate optim înainte de a rămâne însărcinată. 


NU DIETĂ! 


tive orale 
cară cu un 


- nainte de 


“zare canti- 
mie urmă- 
spanac, 
verzi, ger- 


Etegrale și 


E exces — 


ptă cu 


opon- 
î factori 
ate riscă 
sa cântă- 
ograme 
gras în 
ace, cât şi 


== mare 


mforma- 


= rămâne 


zătoasă 


niye] de 


ALIMENTAŢIA ÎNAINTE, ÎN TIMPUL ŞI DUPĂ SARCINĂ 149 


Sfaturi de nutriție pentru femeile 
care sunt însărcinate 


Primul mit la care trebuie renunțat este cel conform căruia cu cât 
acumulezi mai multe kilograme în sarcină, cu atât cresc şansele 
să ai un bebeluş sănătos. Sau cu cât mănânci mai mult, cu atât 
îţi vei hrăni mai bine bebeluşul. Aceste idei sunt complet false! 


Sănătatea bebeluşului este influențată de cantitatea de nutrienți 
pe care o aduci corpului tău prin alimentaţie şi nu prin cantitatea 
de mâncare. Iar o jumătate de cană de fructe de pădure poate avea 
de două ori mai mulţi nutrienți decât o porţie de paste din făină albă 
rafinată servite cu sos, mezeluri şi ulei încins. 


Multe femei folosesc perioada sarcinii pentru a consuma cantități 
mari din tot soiul de alimente bogate în calorii goale care nu numai că 
nu aduc nici corpului femeii şi nici bebeluşului vreun fel de beneficii, 
dimpotrivă, contribuie cu multe kilograme inutile de grăsime, o stare 


de oboseală accentuată din cauza şocurilor insulinice şi multe alte 
dezavantaje. 


Alimentele care conţin calorii goale sunt prăjelile, prăjiturile, bom- 
boanele, biscuiţii, toate dulciurile din comerț şi cele de patiserie, 
sucurile din comerț, pâinea şi pastele din făină albă, orezul alb, pizza, 
hamburgerii şi orice alt aliment din meniul unui fast-food, toate mân- 
cărurile care conțin zahăr sau făină albă. 


Scenariul pozitiv este cel în care femeia însărcinată creşte calitatea şi 
cantitatea mâncării, şi se rezumă să mănânce doar cu 3-400 kcal mai 
mult decât în perioada de dinainte de sarcină. În acest scenariu, după 
naştere femeia ar trebui să rămână doar cu 3,5-6 kilograme de ţesut 
adipos care trebuie dat jos. Însă în realitate, cele mai multe femei 
rămân cu 10, 15 sau chiar 20 de kilograme de grăsime în plus! 


O femeie subponderală ar trebui să câştige în sarcină până în 18 kilo- 
grame, o femeie normoponderală între 11-16 kilograme, iar o femeie 

care avea deja ceva kilograme în plus ar trebui să câştige până în 10 kilo- 
grame. Orice kilogram în plus peste aceste cifre nu îi este de folos nici 
mamei, nici fătului, dimpotrivă. 


Din kilogramele acumulate în sarcină, aproximativ un kilogram 
reprezintă volumizarea sânilor, între 0,5-1 kilogram placenta, aproxi- 
mativ 2 kilograme vascularizarea placentei, aproximativ 3,5 kilograme 
este greutatea bebeluşului la naştere, 1 kilogram se datorează îngro- 
şării uterului şi aproximativ 2 kilograme cântăresc lichidele supli- 
mentare. La o femeie normoponderală care ar trebui să câştige maxim 

16 kilograme, câte din acestea ar trebui să fie kilograme de grăsime? 

Dacă scădeţi toate cele enumerate mai sus, veţi ajunge la 5,5 kilograme 

de grăsime. Pentru a asigura bebeluşului o cantitate necesară de nu- 

trienți sunt suficiente chiar şi 3,5 kilograme de grăsime. Aşadar, 
puneţi prăjiturile deoparte şi nu folosiţi sarcina drept scuză pentru 

a mânca haotic alimente, al căror consum, ulterior, când vă veți stră- 

dui să vă recuperaţi silueta, îl veți regreta. 

1. Nevoile de calciu ale femeii însărcinate sunt considerabil mai mari 
față de nevoile standard ale organismului femeii. Aportul optim de 
calciu este important pentru formarea oaselor bebelușului şi pentru 
a micşora riscul de preeclampsie. 

Încearcă să incluzi în alimentaţia ta atât lactate fermentate, cât şi 
surse vegetale de calciu cum ar fi semințele de mac (nu trebuie să fie 
consumate în cantitate mare pentru că sunt iritante gastric și conțin 
l opium Pusen uscate ate (alura), SRI inţale de susan, cartofii, 
dulce), seminţele de in. 
În primele săptămâni de sarcină corpul depozitează resurse de calciu 
de rezervă în oasele mamei, la care urmează să apeleze în ultimele 
săptămâni, când prioritatea este formarea oaselor bebeluşului. În 
condiţiile unui aport insuficient de calciu, corpul va decide oricum 
să decalcifieze oasele mamei pentru a-i oferi bebeluşului cantitatea 
de calciu de care are nevoie. 

Nu te baza doar pe lactate pentru a-ţi asigura un aport de calciu 
suficient. Include în meniu atât brânzeturi obținute din lapte fiert, 
cât şi surse vegetale. 

Încearcă să introduci în meniul tău zilnic mai mulți dintre fixatorii 
de forță ai calciului: borul (este prezent din abundență în coaja de 
măr), siliciul (prezent în apa minerală), alimentele care conţin vita- 
mina C (de exemplu coacăzele negre, kiwi) şi citricele. 

Ai grijă la alimentele care elimină calciul din organism precum: 
băuturile carbogazoase, cacao, cofeina (din cafea, ceai verde, ceai 
rusesc) şi alimentele care induc aciditate consumate în exces (carne, 
lactate, ouă, icre, dulciuri, murături etc.) 

Consumul de lapte dulce de vacă nu este recomandat nici în peri- 
oada sarcinii, nici în perioada alăptării. 


. Aportul optim de fier este foarte important pe tot parcursul sarcinii. 


Fierul este necesar pentru a putea dubla volumul de sânge din 
corpul gravidei. Astfel, organismul se pregăteşte pentru naştere la 
care urmează să piardă o cantitate importantă de sânge. 

Încearcă să incluzi în alimentaţie tot felul de legume, în special cele 
cu frunze verzi, leguminoase (fasole, năut, linte, mazăre), carne 
slabă, ouă, fructe uscate, nuci, seminţe şi cereale integrale. Încearcă 
să combini aceste alimente cu cele care conţin vitamina C, pentru 
a îmbunătăţi absorbția fierului. 

Suplimentele cu fier se iau doar la recomandarea medicului. 
Femeile care au un aport insuficient de fier pe parcursul sarcinii se 


expun anemiei ferice. 


. Zincul este un micronutrient esenţial atât pentru atleți, cât şi pentru 


gravide. O cantitate insuficientă de zinc în alimentația gravidei poate 
duce la malformații congenitale. 

Încearcă să introduci în alimentaţia de pe tot parcursul sarcinii 
alimente care abundă în zinc: fasole uscată, linte, năut, ouă, carne 
slabă, cereale integrale, nuci, seminţe de dovleac crude şi lactate. 

4. Nevoile de proteină ale femeii cresc în perioada sarcinii. 
În alimentaţia standard, de obicei există o cantitate mai mare de 
proteine decât cea necesară în sarcină, aşadar nu este necesară 
suplimentarea. În schimb, mamele vegetariene ar trebui să consulte 
un nutriționist care să le compună o alimentaţie în care să existe toți 
aminoacizii esenţiali şi suficientă vitamina B,, pe care să o adopte 
pe tot parcursul sarcinii. 


5. Menţine un raport optim al acizilor grași pe tot parcursul sarcinii. 

Peștele şi fructele de mare consumate crude (sushi) sunt interzise pe 
tot parcursul sarcinii, la fel şi peştele oceanic pentru a evita conta- 
minarea cu mercur. 
Pentru a menține un raport optim de acizi graşi este esenţial să 
excluzi din alimentaţie margarina, untul, prăjelile, carnea provenită 
de la animale crescute în ferme, uleiul de floarea-soarelui şi să incluzi 
cât mai des gustări din nuci, migdale şi alune crude, avocado, 
semințe de in măcinate, să găteşti cu ulei de măsline şi din semințe 
de in presate la rece. Pe tot parcursul sarcinii este interzis să apelezi 
la uleiul de peşte pentru a-ţi echilibra raportul de acizi graşi. 


6. Aproximativ 35% din problemele cardiace ale nou-născuţilor ar putea 
fi evitate dacă mama ar consuma suficiente alimente bogate în acid 
folic pe tot parcursul sarcinii. 

Continuă să consumi alimentele bogate în folaţi recomandate şi 
înaintea fecundării. 


7. De-a lungul sarcinii nu este recomandat consumul de zahăr rafinat, 
miere şi orice îndulcitor de sinteză. 
E de preferat ca dulciurile concentrate să fie înlocuite cu fructe proas- 
pete. Dacă totuşi ai poftă de ceva dulce preparat în casă, foloseşte 
ca îndulcitor siropul de agave sau extractul de stevia rebaudiana. 


8. În perioada sarcinii elimină complet următoarele alimente. 
Peşte crud, ouăle crude (de obicei folosite în amestecurile pentru pră- 
jituri), brânzeturile făcute din lapte crud (specialităţile franțuzeşti, 

brânza proaspătă de vaci), laptele dulce crud, afumăturile, mezelurile, 
carnea tocată, toate băuturile şi alimentele care conţin calorii goale, 
alcoolul şi tutunul. În plus, redu la minimum consumul de cafea. 


Sfaturi de nutriţie pentru femeile care au născut 
şi vor să îşi recâștige forma fizică şi silueta 


Dacă în perioada sarcinii cele mai multe femei cad pradă poftelor, 
riscă să consume cantități mari de alimente care abundă în calorii 
goale şi să ia astfel în greutate mult mai mult decât este necesar; în 
perioada de după naştere cele mai multe femei tind să aibă o alimen- 
taţie la fel de defectuoasă. 
Proaspăta mamă, din dorința de a-şi dedica toată energia noului 
membru al familiei, îşi neglijează propriile nevoi, mănâncă la întâm- 
plare şi sfârşeşte prin a se simţi frustrată de kilogramele în plus şi cu 
un nivel de energie care nu îi permite să îşi îngrijească bebeluşul aşa 


cum ar dori. 

Chiar dacă e pornită din altruism, nu consider această atitudine ca 
fiind sănătoasă. După naştere o femeie ar trebui să se îngrijească cu 
atât mai mult de nevoile sale, cu cât ea nu mai este responsabilă doar 
de binele său, ci şi de al bebeluşului. 


O femeie cu o sănătate bună care se simte bine în corpul ei şi care 
are un nivel de energie ridicat va putea să îşi îngrijească bebeluşul 
mult mai bine decât o femeie care are o sănătate precară şi un nivel 


de energie redus. 


Pe toată perioada alăptării trebuie să urmezi o alimentaţie similară cu 


cea din timpul sarcinii. 
Femeile care alăptează ar trebui să excludă complet din alimentaţie: 


e Tutunul și alcoolul 
e Consumul excesiv de cofeină (din cafea, ceai verde sau rusesc, bău- 


turi de tip cola) 


e Ciocolata, bomboanele, prăjiturile, biscuiţii şi orice alt dulce con- 
centrat 

e Fructele de mare, icrele 

e Ceapa şi usturoiul 

e Murăturile şi alimentele marinate 

e Condimentele şi sosurile picante 

e Pizza, hamburgerii şi prăjelile 

e Toate alimentele care conţin calorii goale 

e Toate alimentele procesate (toate alimentele care conţin E-uri, colo- 
ranţi sau conservanți artificiali) 


În special dacă sunt alergice, ar trebui să reducă consumul de: 


e Citrice, căpşuni şi fructe exotice 

e Lapte de vacă 

e Carne grasă, untură, brânzeturi grase (de exemplu caşcavalul) 

e Afumături 

e Alimente care pot provoca balonare (de exemplu fasolea uscată, 
varza) 


Meniul femeii care alăptează ar trebui să fie compus din: 


e Kefir şi iaurturi probiotice (în care se poate arunca o lingură de 
tărâțe de psyllium pentru a îmbunătăți digestia) 

e Carne slabă de pui, curcan, miel, vită 

e Lactate slabe (caş, urdă) 

e Ulei obținut prin presare la rece (de măsline, din seminţe de in) 

e Sucuri proaspăt stoarse din legume şi fructe (cu excepția celor enu- 
merate anterior) 

e Legume şi fructe proaspete (cu excepţia celor enumerate anterior) 

e Legume cu frunze verzi (spanac, broccoli, salată verde) 

+ Pseudocereale (quinoa, mei, hrişcă, amarant) 

e Paste „grano duro“ şi pâine obținută din făină necernută (cu tărâţe) 

e Ouă de ţară 

e Cantități mici de peşte oceanic 

e Nuci, alune, migdale şi semințe 
e Cereale integrale (de exemplu fulgi de ovăz) 


Exact ca în timpul sarcinii, alimentaţia trebuie construită astfel încât 
să aducă o cantitate suficientă de fier, calciu, vitamina B,, omega-3 
şi zinc. Organismul femeii a fost golit în perioada sarcinii de aceşti 
nutrienți, şi de aceea este necesar ca rezervele să fie refăcute, pentru 
a evita carențele şi epuizarea organismului. 


Dacă toate recomandările din acest capitol sunt aplicate atât înainte, 
cât şi în timpul sarcinii şi în timpul alăptării, cel mai adesea nu va mai 
fi nevoie de restricție calorică pentru a reveni la forma fizică de 
dinaintea sarcinii. Îngrijirea nou-născutului şi alăptarea presupun un 
consum mare de calorii, iar dacă în timpul sarcinii ai acumulat doar 
4-7 kilograme de grăsime, aşa cum este recomandat, acest surpliis 
de grăsime va fi ars fără alte restricții alimentare. 


CAPITOLUL 6 


9 argumente pentru care, dacă vrei să ai o viaţă 
sexuală pe cinste, ai nevoie de un abonament 
la sală şi de nutriţie pe măsură 


ZILELE TRECUTE, REZULTATELE A DOUĂ STUDII mi-au atras 
atenţia. Primul studiu arăta faptul că persoanele care au cu mai mult 
de 6-7 kg peste greutatea lor optimă au raportat o viață cu 50% mai 
puţin satisfăcătoare față de persoanele care au greutatea pe care 
şi-o doresc. Iar al doilea studiu, care cuprindea interviuri cu peste 
2 000 de femei cu vârste între 21-35 de ani, a scos la iveală faptul că 
88% dintre femeile care aveau o rutină de fitness care însemna 
4-5 şedinţe săptămânal s-au autoevaluat ca având performanţe cu 
mult peste medie în viața sexuală. Aceste cifre nu sunt de ignorat, 
aşadar să vedem ce anume face din nutriţie şi fitness două ingre- 
diente care ne aprind în pat. 


Chiar dacă la prima vedere n-ai spune, ceea ce mănânci zi de zi 
şi nivelul de activitate fizică pe care îl ai influenţează direct perfor- 
manţele tale sexuale pe termen lung. 


O viaţă sexuală reuşită se traduce printr-un libido crescut şi printr-o 
potență optimă. De altfel, se poate să vrei şi să nu poți, şi invers: să 
poţi, dar să nu vrei. 


Ambele pot fi puternic influențate de ce pui zi de zi în farfurie. Cum 
anume: 

1. Corpul va decide să aloce resurse de energie pentru a spori libidoul 
și pentru a intensifica senzațiile de plăcere resimțite în timpul orgas- 
mului doar dacă toate nevoile sale nutriţionale sunt pe deplin satis- 
făcute. 

Așa cum am pomenit și în subcapitolul despre diete, corpul repar- 
tizează resursele de energie şi de nutrienți pe care le primeşte prin 
alimentaţie: mai întâi către funcţiile necesare supraviețurii și abia 
apoi către restul funcţiilor pe care în perioade de restricție calorică 
corpul le consideră opţionale. 

Una dintre funcţiile considerate neesenţiale este şi cea a reprodu- 
cerii. Şi dacă tocmai te pregăteşti să îmi amintești că nici 1% dintre 
contactele sexuale ale unei persoane nu au ca scop o sarcină, lasă-mă 
să îţi amintesc un lucru. Corpul uman, în mare parte, funcționează 
astăzi ca şi în vremuri străvechi. Libidoul este o funcţie a organis- 
mului creată pentru a asigura continuitatea speciei umane, întocmai 
ca la animale. Atunci când corpul trece printr-o restricție calorică 
sau de nutrienți majoră şi consideră că supraviețuirea îi este peri- 
clitată, reproducerea nu mai este considerată o prioritate. 

Iar dacă în acest moment jubilezi de fericire la gândul că, din câte îţi 
aminteşti, nu ai ţinut niciodată o dietă, te rog să îţi adresezi urmă- 
toarele întrebări: 


e Câte dintre alimentele din meniul tău de ieri au fost alese pentru 
plăcerea gustului și câte pentru nutrienţii valoroși pe care îi conțin? 
o Ce procent din alimentaţia ta este format din dulciuri, sucuri din 


comerţ, produse de patiserie, pizza, hamburgeri şi alte produse 
fast-food, semipreparate, paste, pâine, mezeluri, orez rafinat, con- 
serve, murături, băuturi pe bază de alcool, băuturi dulci pe bază 


de cafea? 

e Ce procent din alimentaţia ta este format din fructe şi legume 
proaspete, nuci, alune, migdale şi seminţe crude, cereale integrale 
şi pseudocereale, leguminoase, ouă de ţară, peşte slab, lactate fer- 
mentate, carne slabă de curcan, pui de curte, vită sau miel? 

Corpul intră pe stare de avarie nu numai atunci când nu primește 
suficiente calorii, ci şi atunci când alimentaţia abundă în alimente 
care conţin calorii goale, enumerate la cea de-a doua întrebare, 
inutile pentru organism! Ba chiar, pentru a metaboliza toate aceste 
false alimente, corpul trebuie să cheltuiască din resursele existente 
de nutrienți. În toată această sărăcie nutrițională, cum ar putea 
corpul să aloce o cantitate optimă de energie şi nutrienți pentru 
o bună funcţionare sexuală? 

Într-un fel, sexul poate fi considerat un sport. În timpul unei partide 
de doar 30 de minute se pot consuma sute de calorii, întocmai ca pe 
parcursul unui antrenament intens în sala de fitness. 

Îndemnul meu pentru persoanele care își doresc un libido ceva mai 
aprins şi performanţe sexuale mai bune este să crească calitatea 
alimentelor pe care le pun zi de zi în farfurie, şi în niciun caz can- 
titatea! 


„Studiile arată că persoanele normoponderale au cea mai satisfăcă- 


toare viață sexuală. 

Întorcândia-ne la stndiile citate la începutul acestui capitol, cum 
ai putea explica diferența covârşitoare dintre cât de satisfăcute se 
declară persoanele normoponderale de viaţa lor sexuală și cât de 
nemulțumite sunt persoanele care au nu zeci de kilograme în plus, 
ci doar 6 sau 7? Eu aş spune că de vină este măsura în care fiecare 
persoană se simte sau nu bine cu propriul corp. 

Nu am efectuat niciun studiu de specialitate, însă pe parcursul 
carierei mele am lucrat şi cu foarte multe persoane normoponderale 
care nu erau deloc împăcate cu propriul corp. Pentru că de multe ori 
un corp frumos nu poate fi definit doar de un număr de kilograme 
afişat de cântar, ci de tonusul pe care îl are şi felul în care este aşezată 
musculatura, elasticitatea crescută a pielii şi un raport optim între 
dezvoltarea diferitelor grupe musculare. 

Un alt argument care explică relaţia directă dintre normoponde- 
ralitate și o viață sexuală satisfăcătoare este că orice kilogram în plus 
reprezintă un factor care accentuează hipertensiunea arterială, şi 

poate duce la o circulaţie periferică defectuoasă şi scăderea sensi- 
| bilității neurovegetative care mai devreme sau mai târziu se va tra- 
duce în impotențţă. 
O viaţă sexuală de calitate nu au întotdeauna cele mai arătoase per- 
soane, ci acelea mai încrezătoare. Cu greu poți găsi o persoană care 
să aibă o rutină de fitness şi o alimentaţie pusă la punct, prin urmare 
un corp fit şi o postură atrăgătoare, şi care să nu fie încrezătoare. 
Încrederea în tine însuţi, dobândită prin sport, îţi poate da curajul 
să experimentezi lucruri noi alături de partenerul/partenera ta şi să 
transmiţi acel je ne sais quoi atât de şarmant şi plin de tensiune 


| sexuală pe care îl ai atunci când ştii că trupul tău arată bine din orice 
unghi sau poziţie. În ce priveşte alimentaţia, pentru a dobândi un 
boost de încredere în sine, este binevenit întotdeauna un pahar de 
vin roşu sau folosirea condimentelor precum şofranul, care stimu- 
lează secreția de hormoni sexuali, şi scorțişoara care funcționează 
ca stimulent sexual. 


3. Erecţia este influenţată în mod direct de sănătatea vaselor de sânge. 
Erecţia este rezultatul umplerii cu sânge a milioanelor de capilare 
care traversează penisul. Este de la sine înţeles că orice obicei culi- 
nar care îngreunează pătrunderea sângelui în capilarele din penis 
poate diminua și chiar anula erecţia. 

Grăsimile saturate înfundă vasele de sânge, în timp ce consumul 
moderat de grăsimi nesaturate curăță vasele de sânge, fluidizând 
circulația. O alimentaţie bogată în carne şi brânzeturi grase va 
afecta negativ erecţia prin irigarea incompletă a penisului, în timp 
ce o alimentaţie săracă în grăsimi saturate, bogată în crudități şi 
surse de proteină slabă va îmbunătăţi circulația sângelui, influen- 
țând astfel în mod pozitiv erecţia. 

Un obicei alimentar care promovează buna circulaţie a sângelui este 
consumul de alimente bogate în acizi graşi esențiali omega-3: sar- 
dine, macrou, ton, somon, hering, seminţe de in şi nuci consumate 
crude. 

Consumul mare de alimente bogate în sare, cum sunt afumăturile, 
conservele, murăturile, brânzeturile şi snackurile este un obicei des 
întâlnit care cauzează hipertensiune arterială şi accentuează proble- 
mele de potenţă. 

Fumatul este şi el unul dintre factorii care cauzează vasoconstricția 
capilarelor, afectează în mod direct cantitatea şi calitatea spermei, 
cauzează depunerea de colesterol pe pereţii capilarelor, acest lucru 
ducând astfel la micşorarea diametrului acestora şi implicit la o 
erecție mai slabă. 

În plus, cu cât rutina de fitness cuprinde mai multe şedinţe pe săp- 
tămână, iar antrenamentele sunt mai intense, cu atât muşchii vor 
avea nevoie de o cantitate mai mare de oxigen şi nutrienți pentru a 
face faţă efortului. În acest fel, circulaţia sangvină va fi intensificată, 
iar forța musculară va creşte. l 

O vasodilatație bună este poate primul lucru pe care trebuie să caute 
să îl bifeze un bărbat care îşi doreşte o viață sexuală satisfăcătoare. 
Vasodilataţia este sporită şi de introducerea în alimentaţia zilnică 
a usturoiului, ardeiului iute, hreanului (wasabi) şi a extractului de 
ginseng. 

De asemenea, este de precizat faptul că orice fel de sport practicat 
regulat îmbunătăţeşte circulaţia sângelui atât la femei, cât şi la băr- 
baţi. Acest lucru este crucial când vine vorba de cât de intens vom 
simţi un stimul. Astfel, o zonă a corpului bine irigată va simţi mult 
mai repede şi mai intens o atingere, față de o zonă a corpului în care 
circulaţia sângelui este deficitară. 


4. Pentru a-și menține pe termen lung sănătatea sexuală, bărbaţilor le 
este recomandat să introducă în alimentaţie carne roșie, lactate slabe, 
nuci, alune, migdale, semințe, fructe de mare, cereale integrale și 
legume proaspete. Pe de altă parte, femeile ar trebui să aibă o alimen- 
tație care să abunde în carne slabă (de exemplu carnea de curcan), 
nuci şi migdale, linte, fasole uscată, lactate fermentate și brânzeturi 
slabe, portocale, fructe deshidratate, prune uscate, seminţe de in, ciu- 
perci şi morcovi. 

Includerea acestor alimente va aduce în meniul bărbaţilor cantitatea 
optimă de seleniu, zinc şi vitamine din complexul B, esenţiale 
pentru îmbunătăţirea producției de spermă, creşterea calităţii masei 
musculare, sinteza hormonilor sexuali şi creşterea libidoului. Alţi 
nutrienți care influenţează în mod direct calitatea şi cantitatea sper- 
mei sunt vitamina A, betacarotenul şi vitamina E. 

Vitamina A se găseşte în alimentele de origine animală şi este pre- 
zentă în cantitate mare în ficat, iar betacarotenul este prezent în 
toate alimentele de origine vegetală de culoare verde, galbenă, por- 
tocalie şi roşie. Vitamina E este prezentă în legume cu frunze verzi, 


‘avocado, germeni de grâu, nuci, alune, migdale, seminţe și uleiuri 


vegetale obținute prin metoda presării la rece. 

În schimb, alimentele recomandate pentru meniul femeilor vor 
avea un aport suficient de fier, calciu şi triptofan. Aceşti nutrienți 
sunt direct implicaţi în întreţinerea mucoasei interne a organelor 
sexuale, secreția de adrenalină din timpul orgasmului, iar tripto- 
fanul, care abundă în carnea de curcan, este direct responsabil de 
starea de bine şi bună dispoziţie asociată unui libido crescut. 


. Un program de antrenament bine pus la punct îţi va ajuta corpul 


să producă mai mult testosteron. 

Exerciţiile pentru creştere musculară (în cazul bărbaţilor) nu îţi 
vor forma doar o musculatură frumoasă și binedefinită, ci şi o 
poftă nestăvilită de sex. Cum aşa? Masa musculară activă produce 
în mod constant testosteron. Iar testosteronul îți va mări apetitul 
pentru antrenamente şi mai lungi, și mai intense, fie în sala de fitness, 
fie în pat. 

Dacă vrei să obţii acest efect şi cu ajutorul alimentaţiei, poţi 
consuma stridii sau ghimbir. Marile experte ale cearșafurilor din 
secolul trecut ştiau foarte bine că puţină nucşoară adaugată în 
mâncare va creşte nivelul testosteronului şi implicit al dorinţei şi 
iniţiativei sexuale în bărbatul pe care îl doresc, datorită cantităților 
mici, dar extrem de eficiente, de amfetamine pe care le conţine 
nucşoara. 

6. Antrenamentele îţi vor îmbunătăţi rezistența cardiorespiratorie şi 
forța mușchilor abdominali inferiori. 
Exerciţiile cardio precum alergatul pe bandă, bicicleta sau eliptica 
îți vor mări rezistența cardiorespiratorie. Printr-o rutină de exerciţii 
cardiovasculare îţi vei mări rezistenţa la efort. 
Abdominalii inferiori sunt cea mai folosită grupă de mușchi în pat. 
Chiar şi cei care fac sport, dar nu dau atenţie cu precădere abdo- 
minalilor inferiori, pot avea febră musculară după o partidă de sex. 
Iar în cazul fetelor, antrenarea mușchilor abdominali inferiori duce 
implicit şi la antrenarea muşchilor pelvieni care se contractă în 
timpul actului sexual şi îi pot da partenerului senzaţii mai intense. 


7. Îmbunătăţirea echilibrului şi a flexibilităţii în sala de fitness te pot 
ajuta să spargi rutina din viața ta sexuală. 
Ca şi în atingerea obiectivelor de fitness, şi în pat pot interveni 
perioade de platou, în care nimic nu mai pare nou şi interesant. De 
cele mai multe ori acest fenomen apare din cauza rutinei şi a fap- 
tului că de fiecare dată sunt folosite aceleaşi poziţii. Ei bine, pentru 
majoritatea poziţiilor care nu fac parte din Top 5 poziţii standard, 
vei avea nevoie atât de echilibru, cât şi de flexibilitate. 
Acest lucru se poate realiza fără prea mari eforturi dacă de cel puţin 
2-3 ori pe săptămână faci un antrenament funcţional de 45 de 
minute. Exerciţiile funcţionale din sala de fitness imită mișcări pe 
care le facem în viaţa de zi cu zi şi dezvoltă simultan mai multe ele- 
mente de fitness — rezistență, agilitate, echilibru, coordonare, 
mobilitate, forță şi flexibilitate. 


8. O formă fizică bună aduce cu sine ritmicizarea respirației. Ritmul 
respirației din timpul contactului sexual influențează în mod direct 
durata erecției și intensitatea orgasmului. 

Studiile arată că o respiraţie corespunzătoare conduce la irigarea 
corpului cu sânge şi oxigenarea mușchilor, iar acest lucru stă la baza 
orgasmelor de o intensitate crescută. Un mod foarte eficient de a-ţi 

educa respiraţia este efortul fizic. Atât în cazul antrenamentului 
cardiovascular, cât şi în cazul antrenamentului cu greutăți, vei avea 
nevoie să-ți coordonezi respiraţia cu mișcările corpului. 


9. Două dintre efectele sportului cu cel mai mare impact asupra vieții 

sexuale îl constituie creșterea nivelului de energie și infuzia de 
endorfine. 
Cu siguranţă ai simţit că atunci când termini ora de sport entuzias- 
mul tău este la cote ridicate, ai o dispoziţie de zile mari şi energie 
pentru întreaga zi. Acest lucru se datorează faptului că atunci când 
este supus la efort de o intensitate moderată, organismul secretă 
endorfine numite şi hormonii fericirii. Ce alt lucru decât buna 
dispoziţie poate fi cadrul perfect pentru o viață sexuală îndestu- 
lătoare? Alimentele care îți pot spori secreția de endorfine sunt 
telina (plină de potasiu şi sodiu, nutrienți indispensabili bunei 
dispoziţii), deja populara ciocolată, trufele, căpşunele și fructele de 
pădure, dar şi ierburile aromate precum ghimbirul, cuişoarele, 
oregano, şofranul şi vanilia. 


10. Chiar dacă explicația ştiinţifică din spatele alimentelor afrodisiace 

nu este încă încheiată, reputaţia pe care le au de mii de ani le reco- 
mandă. 
Incluzând mai multe dintre alimentele cu proprietăţi afrodisiace în 
meniul zilnic al tău și al partenerului, poţi creşte libidoul, sensibi- 
litatea zonelor genitale pentru a resimţi mai intens plăcerea, canti- 
tatea de adrenalină eliberată în corp în timpul orgasmului, iar 
bărbaţii vor avea o erecție mai durabilă. 


Alimentele cu proprietăți afrodisiace recunoscute sunt fructele de 
mare, şi în special stridiile, ciocolata cu un conţinut mare de cacao, 
vinul roşu şi șampania, trufele, fructele de pădure, usturoiul, iar 
dintre condimente nucşoara, ghimbirul, ardeiul iute, şofranul, 
scorțişoara, ginsengul, vanilia şi coriandrul. 


Unele determină vasodilataţia care se traduce printr-o erecție de mai 
lungă durată la bărbaţi şi un nivel mai mare de sensibilitate a organelor 

sexuale la ambele sexe. Altele conţin doze mici de amfetamine, stimu- 
lând zonele erogene asemeni unei infuzii de hormoni sexuali; o altă 
categorie revigorează întreg organismul, accelerând secreția de endor- 
fine şi oferind o senzaţie de bine, iar unele dau pielii un miros pe care 
sexul opus îl percepe inconştient ca fiind un puternic excitant. Mai 
există o categorie care măreşte temperatura corpului, crește libidoul 
prin stimularea producţiei de hormoni sexuali, accentuând virilitatea 
şi producţia de spermă la bărbaţi. 


Indiferent de mecanismele prin care aceste alimente condimentează 
desfăşurările de forțe dintre cearşafuri, ele merită incluse în meniul 
zilnic. 

Persoane care au adoptat 
un stil de viață, nu o dietă 


Am început să lucrez cu Vali în calitate de antrenor personal 
după ce am fost bolnav, pe vremea când eram în incapacitate 
fizică şi mă luptam să alerg chiar și 100 de metri. După ce am 
primit ajutorul lui am pierdut mult din greutate și, cel mai 
important, mi-am reintrat în formă. 


Vali demonstrează o pricepere deosebită în modul în care antre- 
nează persoane aflate la diferite niveluri de pregătire. Aceasta - 
nu se datorează numai cunoştinţelor sale privind modelarea 
corporală, dar și înţelegerii importanţei dietei. 

Vali este o persoană care te motivează extraordinar şi care m-a 
ajutat să înţeleg că aceste exerciții sunt pentru viaţă. Un ade- 
vărat campion în domeniul său. 


VENKATESH SRINIVASAN 


Persoane care au adoptat 
un stil de viaţă, nu o dietă 


Valentin Vasile este o combinaţie reușită de om dur şi ferm, gri- 
juliu şi atent la starea ta de confort şi rezistenţă fizică. 

Îl ador pentru că exerciţiile pe care le fac sunt aproape mereu 
altele, nu mă plictisesc, iar după fiecare antrenament simt că alte 
grupe de mușchi s-au trezit la viaţă, că sunt mai puternică, mai 
plină de energie și am mai mult control asupra corpului meu. 

ÎI ador pentru că ştie să acționeze pe toate planurile pentru a te 
ajuta să-ți atingi obiectivele — fizic, mental și emoțional. 

Îl ador pentru că a reușit să umple sala de antrenament cu atât 
de mulţi oameni fericiţi, toți având poveşti de succes în bătălia 
cu greutatea, cu un stil de viață nesănătos sau cu frustrări că 
fizicul lor nu este unul cu care s-ar putea mândri. 


CORINA PĂCURARU, general manager Perfect Tour 


Persoane care au adoptat 
un stil de viaţă, nu o dietă 


Vali a devenit antrenorul meu în urmă cu 2 ani. Eram foarte 
activ în acea perioadă, făceam sport, dar mergeam la sală fără 
să am un antrenor și nu obțineam chiar rezultatele pe care mi le 
doream, aşa încât am decis să fac câteva ore cu Vali. 
Rezultatele au fost impresionante. După 3 luni am câştigat multă 
masă musculară. Am redus nivelul de grăsime, iar corpul meu 
a început să arate mai ferm şi m-am simţit mult mai în formă. 
Combinând rutina unui antrenament personal foarte bine orga- 
nizat și care oferea continuu noi provocări cu o atenție sporită 
asupra dietei, Vali m-a ajutat să obţin rezultatele care mă oco- 


liseră înainte. 


JAMES DONAGHY 


Persoane care au adoptat 
un stil de viață, nu o dietă 


Energie, ambiţie, pasiune, încredere și dedicare sunt câteva 
dintre calitățile pe care i le atribui lui Valentin Vasile. 

Când l-am întâlnit, i-am remarcat dorința puternică de a deveni 
unul dintre cei mai buni antrenori personali din România, chiar 
din lume, aşadar am decis să devină antrenorul meu personal. 
Am fost împreună la sală și i-am stat alături în timpul evoluţiei 
sale. 

Ne-am împărtăşit o mulțime de cunoștințe și ne-am încurajat 
unul pe celălalt în realizarea unor scopuri profesionale, dar şi 
personale. 

Şi iată-ne acum, când pot spune doar că sunt mândru să văd că 
Valentin şi-a atins toate obiectivele. 

Acum este timpul să concureze cu cei mai buni profesionişti din 
domeniu atât din Europa, cât şi din lume. 

Valentin, îţi doresc tot binele și iată o urare care să te 
călăuzească pe drumul tău: „Eşti singurul care poate să stea în 
picioare între succes și eșec; să ai încredere în tine, eşti unic!“ 


PETER AMBJORN 


Persoane care au adoptat 
un stil de viață, nu o dietă 


Viaţă dominată de stres, agendă zilnică aglomerată, mișcarea 
lipseşte cu desăvârșire, mese cu program și conținut aiuristic, 
41 ani, 1,78m, 60 kg. 

Recomandare de personal-trainer VV, un mail, o întâlnire. Aşa 
a început. 

Vali face radiografia momentului, măsurători, analize, fixează 
un obiectiv și un termen. Propune măsuri nutriționale, ordo- 
nează programul de alimentaţie, petrecem împreună câte o oră 
în aproape fiecare dimineaţă la World Class D. 

Influenţează astfel schimbarea. Schimbarea unui mod de viaţă 
inadecvat cu unul sănătos. 

Am alt tonus, mă mișc altfel, începe să se contureze o altă ima- 
gine personală. 

Astăzi simt subtilitatea de a lucra câte o grupă de mușchi, am 
un program bine definit cu timpi de odihnă și savurez plăcerea 
de a lua masa. 

Relaționăm cu înțelegere reciprocă, cu determinare. Vali radiază 
armonie, echilibru, siguranţă, experiență. 


Căutaţi să îl întâlniți. E de neratat acest moment în viaţa voastră. 


CRISTIAN MAGHERU 


- eam s -0 


... ——— Pee me Diane ooul D D a âaiă 


Persoane care au adoptat 
un stil de viaţă, nu o dietă 


Mi-a făcut şi îmi face plăcere să lucrez cu Vali, în primul rând 
datorită experienţei ample pe care o deține atât ca antrenor per- 
sonal, cât şi ca specialist în nutriţie, dar şi fiindcă a dovedit că în 
ambele domenii este printre cei mai buni. Pune o pasiune 


„extraordinară în tot ce face. Abia aştept să mă număr printre 


cititorii săi! 


Dr. TEODORA CABA, country manager Queisser Pharma 


Tenacitate, perseverenţă, concentrare. Sunt trei valori în care 
crede Valentin şi pe care mi le-a insuflat în lucrul nostru îm- 
preună. Să fii în armonie cu trupul tău şi să ai grijă de starea ta 
de bine este un „mușchi“ care se lucrează încontinuu. Valentin 
m-a sprijinit să îl modelez. 


DANIELA FUGARU KAMRATH, redactor-şef 121.ro 


